
MARIE  BLOMERUS; 


In  cl  ie  Reën 

Ek  wil  die  grys  reën  in  my  oë  kelk, 
jou  sagte  woorde  in  my  hart  bewaar; 

Ek  wil  die  narsings  pluk  eer  liul  veru^elk 
en  geurend-gloeiend  teen  my  bors  vergaar. 

Ek  wil  ’n  klein  grys  swaelljie  vang 
en  strelend-koesterend  in  my  hande  vou; 
Ek  wil  weer  kind  wees;  ek  verlang 
om  steeds  net  drome  in  my  hart  te  hou. 


Nagliedjie 

As  ek  na  jou  toe  kom  in  hierdie  nag 

terwyl  die  maan  blink  aan  die  hemel  hang 

as  ek  gedweë  by  jou  voete  wag 

soos  Rut,  lank  gelede,  gretig  om  elke  woord 

van  Boas  se  ontjerming  te  ontvang, 

toe  na-nagwind  so  saggies  roer  deur  skemerboord 

en  deur  die  gars  wat  geel  in  sterlig  gloei; 

Sal  jy  my  in  jou  teer  omhelsing  hou? 

Of  sal  jy  my,  nog  voor  die  móre  bloei 
en  soos  ’n  rooi  papawerblom  ontvou 
uitstoot  om  agter  snyers  op  die  land 
— terwyl  my  hart  so  pynlik  krimp  en  swel  — 
die  oorskietkorrels  van  jou  liefde  op  te  tel? 


Afskeid 

Ek  dwaal  nou  traag  deur  die  dae, 
tastend,  byna  slaapwandelend, 
deur  my  lede  klop  die  trae 
bloed  nog  sy  hunkerende  lied 
van  alleen-wees,  soos  see  en  wind. 
Die  granaatblom  is  nie  meer  rooi, 
die  duif  het  sy  veerkrag  verloor, 
die  somer  swel  weemoedig-mooi. 

Jou  oë  sal  ek  nooit  weer  vind, 

die  woorde  van  jou  mond  nooit  hoor, 

— ek  is  ’n  wimpel  in  die  wind. 


1 


Bome  in  die  Namib 

Uit  die  pers  wasigheid  van  die  woestyn 
met  niks  vormvastigs,  niks  skerp  omlyn, 
het  ’n  dorp  skielik  sidderend  verskyn 
met  bome,  geel.  Die  wind  sleep  blomme  oor 
die  sand.  Dis  of  fy  vaag,  êrens  kan  hoor 
'n  moeder  fluister  in  haar  kind  se  oor. 


Winterlug 

Die  lug  is  strak  gespan 
n tjello-snaar 
wat  verdriet  baar 
met  elke  lied 
van  vlug  en  son. 

My  hart  is  weerloos  teen 
die  skoonheid  van 
’n  duif  wat  wit 
teen  winterbloute  hang. 

J.  J.  DEGENAAR: 


Die  Moderne  Wêreldbeeld 

„Die  mens  is  toeskouer  én  medes'peler’’. 

Heisenberg. 

Laat  dit  aan  die  begin  duidelik  gestel  word:  ek  is  geen 
natuurwetenskaplike  nie.  Ek  is  ’n  filosoof  wat  geïnteres- 
seerd  is  in  die  natuurwetenskaplike  wêreldbeeld.  Geen 
wetenskaplike  (en  dit  sluit  aïle  geesteswetenskaplikes  in) 
kan  immers  afsydig  staan  teenoor  die  rewolusie  wat  in  die 
modeme  natuurwetenskap  plaasvind  nie.  Dit  gaan  ons 
almal  aan  en  het  implikasies  op  verskillende  terreine  van 
die  lewe.  Vir  ’n  wysgeer  is  die  rewolusie  in  die  opvatting 
aangaande  die  menslike  kennis  van  die  grootste  belang  en 
ek  sal  my  aandag  veral  daarop  toespits.  Ek  vertrou  dat 
my  filosofiese  insig  sal  vergoed  vir  my  gebrek  aan  natuur- 
wetenskaplike  skoling. 

Die  moderne  wêreld-beeld  (20e  eeu)  verskil  van  die  klas- 
sieke  wêreldbeeld  (17e-19e  eeu)  daarin  dat  e.g.  die  relati- 
witeit  van  kennis  beklemtoon  terwyl  Ig.  sterk  geneig  het 
tot  die  ponering  van  die  absoluutheid  van  wetenskaplike 
kennis.  Hierdie  ommeswaai  het  egter  nie  in  een  dag  plaas- 
gevind  nie  en  ek  dink  dit  is  nodig  om  die  agtergrond  van 
hierdie  omwenteling  te  skets.  In  hierdie  verband  is  die 
Kopernikaanse  omwenteling  van  groot  belang.  Voor  Koper- 
nikus  het  sterrekundiges  gemeen  dat  die  aarde  die  middel- 
pimt  van  die  sonnestelsel  is  en  dat  die  son  om  die  aarde 
draai.  Kopernikus  stel  die  moontlikheid  van  die  beweging 
van  die  aarde  voor.  Dit  beteken  dat  die  mens  die  beweging 
van  die  son  waarneem,  omdat  die  posisie  op  die  aarde,  van- 
waar  hy  waarneem,  in  beweging  is.  Die  waarneming  van 
die  mens  word  bepaal  deur  sy  bewegende  posisie.  D.w.s.  die 
waarneming  van  die  mens  is  relatief  tot  sy  posisie.  Hierdie 
relatiwiteit  van  die  menslike  waarneming  het  egter  nie  in 
die  klassieke  wêreldbeeld  deurgewerk  nie.  Dit  moes  wag  tot 
die  20e  eeu.  Wat  wel  deurgewerk  het,  was  die  gedagte  van 
die  grootheid  van  die  mens  op  grond  van  sy  heldere  en 
duidelike  matematiese  kennis  van  die  oneindigheid  van  die 
ruimtes. 

In  die  19e  eeu  het  die  wysgeer  Immanuel  Kant  weer  ’n 
Kopemikaanse  rewolusie  voltrek  deur  die  beperktheid  van 
die  menslike  kennis  te  beklemtoon.  Hierdie  relativering  van 
die  menslike  kennis  word  in  die  20e  eeu  verteenwoordig 
deur  die  logiese  positiwisme,  die  eksistensialisme,  die  feno- 

menologie  en  die  moderne  natuurwetenskap.  Dit  is  t.o.v.  Ig. 
dat  ek  hierdie  ommekeer  tot  relatiwiteit  wil  aantoon. 

n 

Voorafgaande  eeue  het  gemeen  dat  die  natuurwetenskap- 
like  wêreldbeeld  ’n  afgeslote  eenheid  gevorm  het.  So  kan  ons 
praat  van  die  geslote  wêreldbeeld  van  die  klassieke  opvat- 
ting.  In  die  moderne  opvatting  vind  ons  ’n  oop  wêreldbeeld: 
geen  absoluutheid  en  finaliteit  word  verkondig  nie.  Die 
geslote  wêreldbeeld  is  moontlik  omdat  die  mens  nog  nie 
daarin  ’n  rol  begin  speel  het  nie.  Daar  word  gemeen  dat 
die  heelal  ’n  volledige  deursigtigheid  het  d.m.v.  die  meet- 
kunde  wat  as  volmaakte  wetenskap  opgevat  is.  Die  weten- 
skaplike  sou  kon  werk  met  ’n  absolute  gesigspunt  waarin 
tyd  en  ruimte  omvat  kon  word.  Een  groot  veronderstelling 
van  hierdie  standpunt  is  dat  die  wetenskaplike  werk  met 
’n  absolute  wêreld  met  absolute  wette.  Alle  fisiese  gebeure 
sou  plaasvind  in  ’n  oneindige  wêreldruimte  bestaande  uit 
die  eienskappe  wat  deur  die  Euklidiese  meetkunde  vasgestel 
is. 

Die  moderne  oop  wêreldbeeld  het  daarenteen  ontken  dat 
die  natuur  objektief  en  absoluut  is.  Die  moderne  natuur- 
wetenskap  het  gevind  dat  die  menslike  perspektief  nie  uit- 
geskakel  kan  word  in  die  mens  se  kennis  van  die  natuur 
nie.  Die  kwantum-meganika  toon  bv.  aan  dat  die  natuur 
nie  volledig  objektief  gevat  kan  word  nie.  Wanneer  die 
ondersoeker  meen  om  ’n  saak  suiwer  objektief  te  meet  en 
absoluut-geldige  resultate  te  verkry,  blyk  dat  hy  die  mens- 
like  teenwoordigheid  nie  kan  uitskakel  nie.  Die  volledige 
deursigtigheid  van  die  klassieke  wêreldbeeld  is  ’n  illusie. 
Die  eksperimenteerder  gryp  in  sy  eksperiment  in  en  kom 
gevolglik  tot  ’n  resultaat  waarvoor  hy  mede-verantwoorde- 
lik  is.  Hierdie  waarheid  blyk  uit  so  ’n  eenvoudige  feit  dat 
’n  spanning  wat  met  ’n  instrument  gemeet  word,  onvermy- 
delik  deur  die  teenwoordigheid  van  die  instrument  beinvloed 
word.  Die  mens  ken  geen  absolute  spanning  nie,  d.w.s.  ’n 
spanning  wat  nie  deur  die  meting  beïnvloed  word  nie.  Om 
duídelik  in  te  sien  dat  die  mens  mede-bepalend  is  in  sy 
eksperiment,  moet  die  instrument  van  meting  opgevat  word 
as  ’n  verlengstuk  van  die  mens,  wat  dit  dan  ook  inderdaad 
is.  Heis&nberg  beweer  dat  die  natuurwette  aangaande  die 
mikro-kosmos  handel  nie  meer  oor  elementêre  bestanddele 
as  op  sigself  staande  werklikhede  nie.  Dit  handel  oor 
daardie  deeltjies  m.b.t.  ons  kennis.  Of  anders  gestel:  dit 
handel  oor  ons  kennis  van  daardie  deeltjies.  Dit  gaan  nie 
meer  om  ons  beeld  van  die  natuur  sogenaamd  in  sigself  en 

absoluut  nie;  dit  gaan  om  ’n  beeld  van  ons  verhouding  tot 
die  natuur  en  van  die  natuur  se  verhouding  tot  ons.  Van 
hierdie  verhouding  kan  ons  nie  loskom  nie.  Dit  is  die  relati- 
witeit  van  ons  kennis.  Heisenberg  praat  ook  van  die  dub- 
bele  rol  van  die  mens  as  toeskouer  én  medespeler. 

ni 

Hierdie  rewolusie  binne  die  natuurwetenskaplike  wêreld- 
beeld  kan  ook  aangetoon  word  t.o.v.  die  opvatting  oor  ma- 
terie  as  substansie.  Die  klassieke  wêreldbeeld  het  materie 
as  substansie  beskou  en  as  laaste  kenbare  grond  veronder- 
stel.  Die  moderne  wêreldbeeld  daarenteen  meen  nie  dat  die 
heelal  deurgrond  is  nie.  Waar  daar  eers  gemeen  is  dat 
materie  bestaan  uit  elektrone  en  protone  as  enigste  grond- 
elemente  van  die  heelal,  is  deur  eksperimentering  nuwe 
elementêre  dele  ontdek.  Naas  elektrone  en  protone  is  daar 
nou  ook  neutrone,  positrone,  mesone  van  verskillende 
soorte,  neutrino’s  en  verskillende  soorte  V-deeltjies.  Daar 
word  selfs  twintig  „elementêre  deeltjies”  onderskei  waar- 
van  die  meeste  onstabiel  is.  Die  posisie  word  nog  gekom- 
pliseerder  as  ons  besef  dat  hierdie  deeltjies  ook  nog  beskou 
moet  word  as  golfvelde.  „Matter  has  itself  become  energy. 
It  is  no  longer  the  case  that  there  is  a substratum  at  rest, 
to  which  something  happens.  All  that  remains  is  the 
happening  itself.”  (Heim)  Hiervolgens  is  materie  self  ’n 
gebeure.  Die  eenvoudigste  elemente  staan  nie  meer  vas  nie. 

Die  materie  het  veral  sy  absolute  objektiwiteit  en  sub- 
stansiekarakter  ingeboet  deur  die  kwantum-meganika. 
Heisenberg  se  onsekerheidsprinsiep  toon  aan  dat  hoe  nou- 
keuriger  die  srvelheid  van  ’n  deeltjie  vasgestel  kan  word 
des  te  onnoukeuriger  word  die  vasstelling  van  die  posisie 
daarvan.  Wanneer  daarenteen  die  posisie  gemeet  word,  word 
die  bepaling  van  die  snelheid  onmoontlik.  Hierdie  verskyn- 
sel  is  nie  toevallig  nie  maar  prinsipieel.  Die  spesifieke  bena- 
dering  bepaal  die  resultaat.  ’n  Saak  verskyn  aan  ’n  onder- 
soeker  binne  die  raamwerk  van  sy  benadering  en  die  model 
waarvolgens  hy  die  saak  wil  verstaan.  Dit  dui  nie  op  wille- 
keur  nie  maar  op  relatiwiteit.  Dit  dui  op  die  vir  ons  kennis 
belangrike  gedagte  dat  die  mens  en  die  wêreld  wat  hy  wil 
verstaan  nou  verbind  is  met  mekaar,  en  dat  die  mens  ook 
nou  verbind  is  met  die  veelsydigheidskarakter  van  die 
wêreld. 


rv 

U kan  miskien  dink  dat  die  vaste  materie-bcgrip  nou  wel 
in  vloeiing  geraak  het,  maar  dat  daar  tog  ’n  sekerheid  is 

t.o.v.  die  struktuur  van  die  atoom.  T.o.v.  die  atoomstruk- 
tuur  beweer  Eddington;  „something  unknown  is  doing  we 
don’t  know  what.”  Hierdie  onsekerheid  openbaar  hom  reeds 
in  die  ontwikkeling  van  die  atoom-model  deur  die  eeue. 
Demokritus  praat  van  klein  ondeelbare  partikels;  Gassendi 
van  hakvormige  atome;  Dalton  van  klein  massa  bolletjies. 
Lg.  konstrueer  sy  atoom-model  deur  ’n  skema  wat  na  ana- 
logie  van  die  objekte  in  die  ervaringswêreld  gevorm  is.  So 
skrywe  hy  daaraan  toe : vorm,  massa,  hardheid  en  elastisi- 
teit.  Alhoewel  Rutherford  in  1911  die  atoom  ontleed  in  nog 
kleiner  negatief-gelaaide  elektrone  wat  beweeg  om  ’n  posi- 
tief-gelaaide  kern,  bly  die  gedagte  van  klein  materiële  bol- 
letjies  nog  oor.  Hy  meen  ook  dat  die  plek  van  dié  klein 
deeltjies  waaruit  die  atoom  sou  bestaan  op  elke  moment 
bepaalbaar  sou  wees. 

Bohr  stel  in  1913  vas  dat  die  „deeltjies”  van  die  atoom 
geen  bepaalde  posisie  en  geen  bepaalde  indiwidualiteit  het 
nie.  Die  elektroon  is  nie  meer  ’n  omlynde  objek  nie.  Dit  gee 
blyk  van  sigself  op  indirekte  wyse  binne  ’n  waarnemings- 
patroon.  Onder  waarneming  word  verstaan  dat  die  onder- 
soeker  ingryp  op  die  objek.  Deur  sy  waarneming  word  ’n 
spesifieke  invloed  uitge-oefen  op  die  verskynsel  wat  nage- 
vors  word,  d.i.  op  die  sisteem  waarbinne  die  deeltjie  optree. 
Dit  geld  natuurlik  ook  vir  die  begeleidende  golf-sisteem. 
In  elk  geval:  t.o.v.  die  atoomstruktuur  gaan  dit  om  ’n 
gebeure  wat  nie  voorgestel  kan  word  nie  maar  wat  tog 
voorgestel  moet  word  om  geken  te  word.  So  word  daar 
vandag  van  matematiese  simbole  gebruik  gemaak  wat  dan 
as  abstrakte  modelle  moet  dien  van  ’n  onvoorstelbare  ge- 
beure.  So  het  atome  geword  tot  „konstruksies”  van  die 
wetenskaplike  denke  en  is  nie  meer  in  sigself  rustende  feite 
nie.  Die  visuele  voorstelling  van  ’n  bolletjie  met  ’n  mikro- 
kosmiese  planete-stelsel  is  ook  uitgedien. 


V 

Ek  meen  dat  uit  die  voorafgaande  opmerkinge  blyk  dat 
daar  ’n  verskil  is  tussen  die  klassieke  en  die  moderne 
wêreldbeeld.  Die  absoluutheid  van  e.g.  het  plek  gemaak  vir 
die  relatiwiteit  van  Ig.  Die  afwesigheid  van  die  mens  is  ver- 
vang  deur  sy  on-negeerbare  teenwoordigheid.  In  aanslui- 
ting  hierby  het  ons  gesien  dat  die  mens  sowel  toeskouer 
as  medespeler  is  in  sy  kennis  van  sake.  Hierdie  insig  het 
nie  net  implikasies  vir  die  filosofie  in  die  algemeen  nie 
maar  bv.  ook  vir  ons  teologiese  kennis  en  kunswaardering. 
Sodra  die  relatiwiteitsgedagte  hier  sy  verskyning  maak,  ont- 

staan  hier  interessante  perspektiewe.  Hierop  kan  egter  nie 
nou  ingegaan  word  nie. 

Ten  slotte  wil  ek  kortliks  die  vraag  beantwoord:  wat  is 
die  betekenis  van  dit  alles  vir  ons  kennis  ? Ek  wil  waag  om 
te  beweer  dat  die  moderne  wêreldbeeld  ons  beskeidenheid 
kan  leer.  Die  mens  se  kennis  is  onvermydelik  relatief  en 
eindig  en  nie  absoluut  en  finaal  nie.  Dit  leer  ons  dat  geen 
wetenskaplike  teorie  ’n  eindpunt  is  nie,  maar  slegs  ’n  deur- 
gang.  Dit  beklemtoon  ook  die  gedagte  dat  wetenskap  ’n 
menslïke  avontuur  is.  Elke  wetenskap  is  ’n  aanduiding  en 
ontsluiting  van  menslikheid.  Geen  wetenskap,  ook  nie  die 
natuurwetenskap,  is  iets  vreemds  aan  die  mens  nie.  Dit  is 
nie  iets  wat  kragtens  sy  aard  die  mens  ontken  nie.  Wan- 
neer  dit  wel  gebeur  dat  die  mens  ontken  word  in  die  weten- 
skap,  is  dit  nie  die  skuld  van  die  wetenskap  nie.  Dit  is  die 
skuld  van  die  wetenskaplike  wat  ontrou  is  aan  sy  eie  weten- 
skap.  Die  wetenskap  is  ’n  uiters  menslike  aangeleentheid. 
Dit  is  een  van  die  wyses  waarop  die  mens  betekenisvol 
hierdie  wêreld  bewoon  en  telkens  weer  opnuut  bewoonbaar 
maak. 

Die  moderne  wêreldbeeld  leer  die  wetenskaplike  dat  hy 
’n  rol  speel  in  sy  kennis  wat  nie  uitgesluit  kan  word  nie. 
Dit  dui  weer  daarop  dat  sy  wetenskap  in  ’n  wyer  gebied 
plaasvind  as  wat  sy  wetenskaplike  teorie  tot  uitdrukking 
kan  bring  of  kan  omvat.  Dit  kan  ook  daartoe  meewerk  om 
ons  na  mekaar  te  drywe  en  ons  meer  openheid  te  gee  t.o.v. 
mekaar  se  standpunte.  Dit  kan  die  wetenskaplike  ook  help, 
as  sy  wêreldbeeld  eindig  en  oop  is,  om  meer  waarde  te  heg 
aan  verskynsels  soos  estetiese  belewing,  etiese  gesindheid 
en  religieuse  houding  as  moontlike  kenwyses  wat  ’n  bydrae 
tot  vollediger  kennis  kan  lewer. 

VI 

Vir  die  wat  verder  belangstel  in  die  probleem  en  mak- 
like  werke  wil  lees,  wys  ek  op  die  volgende : 

1.  E.  A.  Burt,  The  metaphysical  foundations  of  modern 
science.  (New  York,  1954). 

2.  E.  J.  Dijksterhuis,  De  mechanisering  van  het  wereld- 
beeld.  (Amsterdam,  1950). 

3.  A.  Eddington,  'The  Philosophy  of  physical  science. 

(Cambridge,  1939). 

4.  A.  Einsten,  Die  Evolution  der  Physik.  (Hamburg 
1958) . 

5.  Ph.  Frank,  Modern  science  and  its  philosophy.  (Cam- 
bridge,  1957). 

6.  J.  Gebser,  Kentering  v.h.  westelijk  wereldbeeld.  (Am- 
sterdam,  z.j.). 

7.  K.  Heim,  The  Transformation  of  the  scientific  world 
view.  (London,  1953). 

8.  W.  Heisenberg,  Das  Naturbild  der  heutigen  Physik. 
(Hamburg,  1956) . 

9.  H.  v.d.  Hulst  en  C.  A.  v.  Peursen,  Phaenomenologie  en 
Natuurwetenschap.  (Utrecht,  1953). 

10.  J.  Jeans,  The  new  background  of  science.  (Cambridge, 

19442). 

11.  M.  Planck,  Das  Weltbild  der  neuen  Physik.  (Leipzig, 

195313). 

12.  J.  W.  N.  Sullivan,  The  limitations  of  science.  (New 

York,  19524). 

13.  A.  N.  Whitehead,  Science  and  the  modern  world. 
(Middlesex,  1938). 

RIA  KROGER: 


Ek  is  n Mens 

Omdat  U ons  gemaak  het  na  U heeld 

en  in  U liefd'  die  mens  aan  Ood  gebind  hel, 
Divaal  ons  hier  so  doelloos  rond,  en  is  verveeld 
met  al  ons  werke,  tot  ons  U gevind  het. 

Ons  almal  weet  dat  — êrens  — U bestaan, 
dat  daar  iets  hoër  is  om  na  te  streef 
as  hierdie  aardse  skynsel,  en  die  waan 

waarin  ons  half  -verslae,  half-betowerd  leef. 

Zfn  daarom  bly  ons  kort  bestaan  'n  soeklog 
na  dit  wat  ons  op  aarde  nooit  bereik  — 

Dit  als  besef  ek  skielik,  wyl  ek  stil  nog 

by  die  venster  staan  en  na  die  wêreld  kyk  — 
Ek  sien  hoedat  die  menigle  daarbuite 

mekaar  verdring,  elk  in  sy  haastigheid, 
maar  ek  weet:  my  eie  beelde  in  die  ruite 

maak  deel  van  daardie  dolle  prentjie  uit. 

hk  smag  na  U . . . en  tog,  omdat  ek  één  is 
van  hierdie  mensdom  wat  so  rondkrioel. 
voel  ek,  selfs  hier,  waar  U en  ek  alleen  is: 
ek  is  vir  hul,  en  hul  vir  my  bedoel. 


Jong  Hart 

Die  stilte  om  my  heen  roep  luid  na  my, 

en  in  my  siel  weerklink  die  heimwee  van  sy  lied  — 

In  wilde  waansin  wil  ek  my  bevry, 

en  êrens  heenvlug  wat  my  veiligheid  sal  bied. 

Maar  staalgebonde  is  my  bange  gees 

deur  duister  dinge  wat  ek  nie  verslaan  of  ken  — 

Moet  elke  jong  hart  dan  so  eensaam  wees? 

Iloe  hou  mens  vol  as  jy  die  bilter  stryd  wil  wen? 

Ag  Heer,  ek  soek  en  tas  met  blindc  oë  . . . 

Die  diep  geheim  van  mens-wees  moel  ek  noq  verslaan; 
Maar  wil  U my  bewus  maak  van  my  hoë 
lewensroeping,  en  die  vreemde  weg  wat  ek  moet  gaan. 

Vir  jou  het  eh  . . . 

Vir  jou  het  ek  my  beste  tabberd  uitgestryk, 
en,  met  ’n  hart  vol  drome  voor  die  spieël  gestaan, 
Om  nog  ’n  keer  ^ vir  oulaas  ^ net  gou  weer  te  kyk 
of  ek  jou  sonder  skrome  tegemoet  kon  gaan. 

En  nou  dat  ek  hier  voor  jou  staan  en  glimlag-praat, 
voel  ek  so  naak-eenvoudig  voor  jou  snydend  blik; 
En  ^ snaaks  — soos  iemand  wat  besef  dit  is  te  laat 
om  dors  met  weggespoelde  water  te  verkwik, 
voel  ek  meteens  dat  ek  iets  nagelaat  het,  wat 
my  ware  skoonheid  sou  kon  gee  wat  blywend  is  — 
Ek  het  my  uiterlik  so  smaakvol  uitgevat 
dat  ek  vergeet  het  om  my  sielskleed  te  verfris. 

Ek  weet  jou  oë  kyk  dieper  as  dit  wat  bedek; 
sien  nie  die  mooi  versiersels  waarmee  ek  wou  spog, 
Kyk  by  dit  als  verby  en  vind  die  ware  ek, 
wat  nie  omsluier  sou  kon  word  deur  slim  bedrog. 
En  skielik  dink  ek  aan  die  kosbaar  tyd  wat  ek 
verspil  het  voor  die  spieël  om  na  myself  te  kyk  — 
Hoe  nodig  het  ons  nie  ’n  stil  en  eensaam  plek 
waar  ons  ons  siel  met  ware  skoonheid  kan  verryk! 


Gebed  van  n Soldaat 

/s  dit  dan,  Heer,  my  roeping 
hier  benede: 
om  die  vrede 

wat  U V^oord  en  V/aarheid  bring 
weer  weg  te  ruim? 

En  het  U hierdie  hande 
sterk  gemaak 
vir  so  ’n  taak? 

Sou  ek  my  voorbeplande 
plig  versuim 

as  ek  terugdeins  vir  die  bloed 
wat  ek  laat  stort, 
of  huiw’rig  word 
om  so  my  einde  te  ontmoet? 

Ek  wonder,  Heer,  of  U my, 
voor  ek  mens  was, 
reeds  wou  inpas 
in  die  rol  — waar  ek  moet  ly 

terwyl  ek  Vríen(/  en  VyanW 
moet  sien  sterf, 
en  roem  verwerf 
omdat  hul  deur  mý  hand 
gesneuwel  het. 

Heer,  my  gehed 

is  diep-eenvoudig  --  net  ’n  enkel  wens: 
Maak  my,  O God,  soldaat  of  nie,  ’n  mens! 


Êrens 

Izrcns  het  ons 

reeds  ontmoet. 
Ken  eh  dan 

jou  oë  nie  goed? 
Kyk  . . . dit  duur 

’n  ewigheid 
wyl  jou  vingers 

om  myne  sluit. 
Weel  jy  . . . êrens 

was  dit  tog. 
êrens  . . .êrens  . . . 

weet  jy  nog? 


Hier  voor  die  Wonder 

Hier  voor  die  grootste  wonder 
van  my  klein  bestaan 
is  ek  gebonder  in  ’n  kring  van  vrae. 

Ek  sien  so  baie  sonder 
om  dit  te  verstaan, 
ek  weet  so  min  dat  elke  dag  die  trae 
ure  kom  en  gaan  soos  stof 
wal  deur  die  wind  in 
eindelose  sirkels  rondgewaai  word, 
sodat  ek  net  maar  dof 
begryp  die  onsin 

wat  ons  hier  bedink,  totdat  ons  klein  en  kort 
paar  jare  uit  die  mis 
van  Tyd  verdwyn  en 

ons  die  grys  geheim  van  ewigheid  betree,  u’aar 
daar  geen  vuile  ink  is, 
en  die  lewenspen 

wat  al  die  mens  se  kleinheid  neerskryj,  eens  bedaar. 

Agter  vier  Mure 

Ek  sien  hul  oë,  hoedat  hul 
die  lang  ure 
omstaar  sonder  lig. 

Die  taak  wat  hulle  hier  vervul 
is  nie  ’n  dure 
roeping,  maar  ’n  plig. 

Ek  hoor  hul  stemme,  lewensmoeg 
die  kleine  klag  van 
elke  dag  besing  — 

Hul  weet  alreeds  van  soggens  vroeg 
wat  hierdie  dagplan 
weer  vir  hul  sal  bring. 

Ek  sien  hul  vingers,  deurgewerk, 

traag-moed’loos  oor  die  blink 
blink  masjien  beweeg: 
nie  meer  soos  hande,  moedig-sterk 
hul  lot  aanvaar  nie, 
maar  gevoelloos-leeg. 

My  hart  kla  jammerlik,  soos  een 
wat  oor  ’n  afgrond 
iemand  nog  sien  stort, 
maar  hulpeloos  daar  staan  en  ween 
oor  elke  vleeswond 
wat  versnipper  word. 

Omdat  hy  weet  dat  voor  sy  oë  vergaan 
’n  mensesiel  — terwyl  hy  magt’loos  staan. 

Hier  tussen  ons 

L)is  ek  en  jy 

en  lussen  ons 

gehreekte,  grys  pilare  — 

Is  dil  wal  hly 

fiier  lussen  ons 

in  al  die  toekomsjare? 

Ek  kan  onthou 
hoe  jy  en  ek 

die  altaar  van  ons  vriendskap 
nog  saam  gehou 
het  op  ’n  plck 

van  stil-wees  en  gemcenskap. 
Ek  weet  dat  jy 

en  ek  nog  saam 

hy  dié  altaar  aanhid  het  — 
Gods  wondemaam 
daar  saam  hely 

en  vreugd’  daaruit  geput  het. 
Maar  nou  hly  oor 

van  als  — net  óns 

vir  jare  nog  en  jare  — 
ja.  ek  en  jy. 

en  tussen  ons 

gehreekte  grys  pilare. 


13 


A.  ALBERTS: 


Monument  vir  die  Armblanke 

Een  burger  kan  nie  beter  ly  as  ’n  ander  nie.  Daar  is  min 
verskil  tussen  ’n  vrou  of  ’n  kind  wat  in  die  oorlogskonsen- 
trasiekamp  van  ’n  politieke  eeu  van  onreg  sterf,  en  een  wat, 
as  die  slagoffer  van  ’n  ekonomiese  eeu  van  onreg,  in  ’n 
agterbuurt  omkom.  Daarom  verdien  ons  halfmiljoen  arm- 
blankes  ’n  groot  monument. 

In  1938  het  vader  Kestell  gepoog  om  die  armblanke- 
vraagstuk  met  die  Rdb.  op  te  los.  Die  Tweede  Wêreldoorlog 
het  die  vraagstuk  twintig  jaar  opgeskort,  sodat  dit  gelyk 
het  of  dit  opgelos  is.  Onlangs  is  egter  bevind  dat  die  platte- 
land  deur  blankes  ontvolk  en  deur  bantoes  oorbevolk  raak. 
Die  laaste  jare  se  droogtes,  die  daling  van  wolpryse  en  die 
algemene  ekonomiese  verknorsing  van  baie  boere  het  aan 
die  lig  gebring  dat  die  ou  probleem  nie  eens  halfpad  opgelos 
is  nie. 

Produksiekoste  het  so  hoog  gestyg  dat  ’n  misoes  niks 
minder  as  ’n  ramp  is  nie,  en  so  ’n  misoes  is  veral  vir  voed- 
selprodusente  amper  so  seker  as  die  dood.  Dit  maak  geen 
verskil  of  die  voedselprodusent  ’n  swaksinnige  of  ’n  genie, 
’n  luiaard  of  ’n  werkesel,  wetenskaplik  of  onwetenskaplik 
is  nie.  Natuurrampe  en  ’n  tradisioneel  lae  landbouprysbe- 
leid  ontsien  geen  siel  omdat  hy  intelligent,  mooi,  opgelei, 
spaarsaam,  metodies,  vlytig  of  wetenskaplik  is  nie.  Dit 
maak  elkeen  en  enigeen  wat  in  daardie  heillose  vertakking 
van  die  landbou  betrokke  raak,  ’n  armblanke  ellendeling: 
soms  gou,  soms  stadig  maar  seker. 

Die  platteland  verswart  omdat  die  voedselprodusente 
gedoem  is  om  vir  lewenslank  teen  verliese  te  werk.  Hulle 
verloor  op  die  duur  alles  waarvoor  hulle  en  hulle  vadere 
geswoeg  het.  Hulle  is  erger  as  misdadigers  gevonnis  om, 
die  een  ná  tien,  die  ander  ná  vyftig  jaar  van  tevergeefse, 
winslose  boerdery  na  die  stede  te  verhuis,  om  daar  as  ver- 
dwaalde  en  verdwaasde  sukkelaars  ongeskoolde  arbeid  te 
soek.  Vroeër  het  hulle  talryke  kroos  hulle  opgevolg,  sodat 
die  proses  van  geslag  tot  geslag  voortgeset  kon  word.  Teens- 
woordig  het  die  geboortesyfer,  God  sy  gedank,  so  gedaal 
dat  daar  geen  kinders  is  om  hulle  verarmde  ouers  op  te 
volg  en  op  hulle  beurt  weer  te  verarm  nie. 

Die  platteland  se  ondergang  word  nie  besing  of  betreur 
nie,  maar  deur  die  dawerende  nywerhede  van  die  Engels- 
sprekendes,  deur  die  strome  van  goud  en  uraan  uit  die 
Rand  se  myne,  en  deur  die  bonte  menigte  van  handels- 

gewemel  oordonder.  In  die  Volksraad  roem  ons  leiers  op 
die  welvaart  van  die  Unie,  op  die  fantastiese  woekerwinste 
van  sy  handel,  op  die  fenomenale  ontwikkeling  van  sy 
nywerhede.  So  bedrieg  hulle  hulleself,  betower  hulle  die 
buitewêreld  met  ’n  eensydige  beeld  van  die  werklikheid. 
Die  vals  beeld  wat  eensydigheid  suggereer,  lyk  so : 

In  weelderige  voorstede  leef  Suid-Afrikaners  in  genot  en 
plesier.  Smorens  slaap  hulle,  saans  gaan  hulle  na  skouburge, 
nagklubs,  sosiale  funksies,  of  hulle  ry  sommer  rond.  Met 
naweke  speel  hulle  rugby,  tennis,  biljart  of  kaart,  of  hou 
piekniek  waar  hulle  jag,  hengel  of  baai.  Meer  as  agt  uur 
per  dag  werk  hulle  nie.  In  hulle  winsgewende  besighede 
laat  hulle  die  sleurwerk  oor  aan  klerke,  tegnici,  bestuurders 
en  ander  assistente  wie  se  salarisse  as  bedryfskoste  in  die 
pryse  van  hulle  handels-  of  f abrieksware  ingereken  word  — 
sodat  die  verbruikers  daarvoor  betaal.  Baie  van  hulle 
handelsware  word  uit  vreemde  lande  ingevoer,  waar  ’n  hoë 
prysstruktuur  in  swang  is,  en  waaroor  ons  eie  regering 
geen  mag  het  om  pryse  te  verlaag  nie. 

Ook  met  die  werkers  gaan  dit  goed.  Weens  die  tekort 
aan  blankes,  mag  geen  werkgewer  te  veel  van  sy  werk- 
nemers  verg  nie.  In  baie  bedrywe  is  die  werk  nie  veel  meer 
as  ’n  ewigdurende  sloerstaking  wat  ekonomiese  doeltref- 
fendheid  betref  nie.  Waar  met  staatsgeld  gewerk  word, 
gaan  dit  rojaal.  Slegs  die  Spoorweë  het  uiteindelik  op  har- 
der  werk  en  besparing  aangedring,  en,  toe  ook  wondere 
verrig. 

In  elke  winkel,  werkswinkel,  kantoor  of  fabriek  wemel 
dit  van  blanke  klerke,  boekhouers,  toesighouers,  werk- 
voormanne,  vakleerlinge,  tegnici,  onderbestuurders,  tiksters 
en  snelsters,  teemaaksters  en  ander  assistente.  Almal  se 
salaris,  pensioen,  assuransie  en  voorregte  word  as  bedryfs- 
koste  by  die  prys  van  elke  item  gevoeg  — sodat  die  ver- 
buiker  daarvoor  betaal.  Kompetisie?  Ja,  maar  eers  nadat 
daar  vir  elke  koste,  elke  wins,  elke  risiko,  elke  rente,  elke 
vergoeding  en  elke  reserwe  voorsien  is.  Daar  word  glad  nie 
na  gestrewe  om  die  kostestruktuur  laag  te  hou  nie : daardie 
strewe  tree  uitsluitlik  in  ons  plaaslike  landbouprysbeleid  te 
voorskyn. 

Met  baie  boere  gaan  dit  ook  goed.  Hulle  produkte  word 
uitgevoer  na  vreemde  lande  wat  dit  koop  selfs  nadat  middel- 
man-winste,  vervoer  en  belasting  die  oorspronklike  plaas- 
prys  verdubbel  het.  Dit  geld  vir  wyn,  wol,  karakoelpelse, 
tabak,  vrugte,  lemoene,  grondbone  ens.  Dat  dit  met  hierdie 
boere  goed  gaan  is  die  kern  van  ’n  nasionale  misverstand 
wat  op  ’n  volksramp  uitgeloop  het.  Die  misverstand  of  ver- 

15 


draaiing  is  dat  dit  met  al  die  boere  so  goed  sou  gaan.  Of 
hierdie  valse  veronderstelling  opsetlik  of  uit  onkunde 
geskep  word,  dit  toon  hoe  noodsaaklik  dit  is  om  probleme 
krities,  skerpsinnig  te  ontleed,  en  fyn  wetenskaplike  onder- 
skeidings  te  maak,  voordat  ’n  oplossing  moontlik  is.  Dit 
plaas  die  plig  van  ’n  oplossing  direk  op  die  skouers  van 
wetenskaplikes,  denkers  en  digters  wat  die  geheim  of  die 
bedrog  voor  die  regering,  die  volk  en  die  wêreld  kan  ont- 
bloot. 

Daar  is  immers  burgers  wie  se  produkte  nie  uitgevoer 
kan  of  mag  word  nie,  naamlik  hulle  in  die  voedselskuur 
van  ons  geliefde  vaderland  waar  mielies,  koring,  vleis,  melk, 
botter,  heuning,  kookolie  en  groente  gekweek  word.  Mielies 
byvoorbeeld,  kán  nie  met  wins  uitgevoer  word  nie,  vleis 
mág  nie.  Die  Skepper  het  die  fout  gemaak  om  streke  te  ont- 
werp  wat  uitsluitlik  vir  die  doel  van  ’n  nasionale  voedsel- 
skuur  geskik  is.  En,  wyl  twee-derdes  van  die  groeiende 
wêreldbevolking  ondervoed  is,  bewaar,  bewonder,  beskerm 
en  bemin  elke  volk  sy  dierbare  voedselaarde.  Suid-Afrika 
vorm  egter  die  uitsondering  wat  die  reël  bevestig.  Dit  volg 
onwrikbaar  tradisievas  ’n  unieke  landbouprysbeleid  om  sy 
afgod  van  ’n  inkonsekwente  kostestruktuur  mee  te  dien. 
Met  moeite  en  ten  koste  van  die  blanke  platteland,  word  dit 
kunsmatig  met  subsidies  en  beheermaatreëls  gestut.  Goed- 
koop  voedsel  beteken  goedkoop  arbeid,  en  dus  hoë  dividende 
vir  die  myne,  die  handel,  die  nywerhede  en  die  beroepe. 

Die  heilige  land  Kanaán  was  vermaard  as  ’n  land  vloei- 
ende  van  melk  en  heuning.  God  het  blykbaar  niks  beters 
gehad  om  sy  uitverkore  volk  te  beloof  nie.  Behalwe  melk 
en  heuning  was  daar  ook  olyfolie,  die  olie  wat  ook  vir  die 
liggaamlike  en  geestelike  gesondheid  van  die  klassieke 
Griekeland  vermaard  was.  Nou  is  daar  by  ons  ook  land- 
streke  wat  letterlik  van  melk  en  heuning  en  olie  vloei; 
maar  dit  word  versmaai  en  verraai.  Plase  waar  honderd 
gellings  roomryke  melk  per  dag,  benewens  heuning  en  son- 
neblomsaadolie  geproduseer  kan  word,  lê  ontvolk  en  ver- 
swart. 

Die  bedrieglike  staatsideaal  van  goedkoop,  goeie  voedsel 
vir  die  gesondheid  van  die  nasie  klink  mooi  patrioties,  maar 
nie  volkome  eg  en  opreg  nie;  want  elke  skoolseun  weet  dat 
die  nasie  nié  goeie  voedsel  goedkoop  kry  nié.  Tipies  is  die 
klassieke  gebeurtenis  van  die  groenteboer  wat  ’n  vrag 
waatlemoene  teen  ses  pennies  elk  bemark  het,  en  ’n  oom- 
blik  later  sy  vrou  gestuur  het  om  een  daarvan  te  koop. 
Die  prys  was  toe  ses  sjielings!  Ewe  klassiek  is  die  geval 
van  die  boer  wat  duisend  slagskape  na  Engeland  wou  uit- 

voer,  toe  Londense  vleishandelaars  daarvoor  gevra  het.  Hy 
wou  sy  surplus-mielies  wat  teen  ’n  verlies  uitgevoer  moes 
word  en  gedurig  as  ’n  verskoning  vir  lae  pryse  misbruik 
word,  vir  die  diere  voer  en  dan  die  vleis  teen  ’n  klein  winsie 
uitvoer.  Daar  ons  vleismark  in  ’n  chaos  verkeer  wat  vee- 
boerdery  ontmoedig,  het  hy  gemeen  dat  die  uitvoer  van  ’n 
klein  persentasie  van  ons  vleis  nie  alleen  die  probleem  van 
oorskotmielies  sou  oplos  nie,  maar  ook  die  vaderlandse 
vleisteeltnywerheid  sou  red.  Die  Vleisraad  het  egter  ver- 
klaar  dat  daar  net  genoeg  vleis  vir  die  land  se  eie  gebruik 
is,  en  die  slagvee  moes  na  die  Johannesburgse  mark  ver- 
spoor  word.  ’n  Paar  dae  later  bel  die  eienaar  die  markagent 
wat  antwoord  dat  die  diere  nog  nie  geslag  is  nie,  daar  die 
mark  al  dertien  maande  lank  onafgebroke  met  dertien- 
duisend  skape  per  dag  oorlaai  word.  Waar  die  Londense 
proposisie  hom  minstens  £4  sou  ingebring  het,  het  hy  uit- 
eindelik  £2  stuk  ontvang. 

Hierdie  klassieke  staaltjie  opper  ’n  reeks  staatswysge- 
rige,  ekonomiese,  morele,  juridiese  en  landboukundige  vrae : 
Waar  kry  die  staat  die  reg  om  die  burger  onnodig  £2,000 
skade  te  berokken?  Was  daardie  vleis,  nadat  die  skape  so 
lank  op  die  mark  gestaan  en  verhonger  het,  goeie  voedsel 
vir  die  nasie  se  gesondheid?  Was  dit  goedkoop  toe  die  ver- 
bruikers  dit  uiteindelik  in  die  slaghuis  gekoop  het?  En,  as 
daardie  boer  sy  geboortedag  vervloek,  sy  plaas  laat  ver- 
swart  en  ’n  kommunistiesgesinde  dagloner  in  die  stad  gaan 
word,  wie  se  skuld  sou  dit  wees? 

Dikwels  word  die  voedselprodusent  deur  droogte  of  plae 
geruineer.  Soos  ’n  slaaf  moet  hy  van  vooraf  begin  boer. 
Nooit  is  daar  vir  hom  plesier  of  rus  nie,  geen  vakansie  per 
straalvliegtuig  na  Europa  nie.  Hulp  van  die  staat  kan  hy 
natuurlik  kry:  ná  spesiale  wetgewing  kan  die  Landbank 
hom  ’n  paar  honderd  pond  teen  sewe  persent  rente  leen, 
rente  wat  hy  nie  sal  kan  betaal  nie.  Anders  as  die  handelaar 
en  die  nyweraar  kan  die  voedselprodusent  nie  ’n  blanke 
voorman  huur  en  sy  loon  as  produksiekoste  by  die  prys 
van  sy  produk  voeg  nie.  Hy  moet  alleen  dag  en  nag,  Sondag 
en  Goeie  Vrydag,  met  trae  en  ontroue  helpers  opsukkel. 
Eensaam,  met  sy  vrou  en  kind,  moet  hy  tussen  die  swart 
oorbevolking  woon,  dikwels  met  verlate  plase  rondom. 
Soms  moet  sy  vrou  in  die  dorp  gaan  werk  om  die  Land- 
bankrente  met  haar  salaris  te  betaal,  terwyl  die  kind  ’n  vak- 
leerlingskap  vir  ’n  stedelike  beroep  deurloop.  Die  man  is 
dan  stok-sielalleen  in  geselskap  van  verliese  en  skulde.  Die 
huisgesin  is  verstrooi.  Dit  hét  ook  al  gebeur  dat  die  man 

moet  gaan  werk  en  dat  die  vrou  alleen  moet  agter  bly  om 
die  gedoemde  plaas  te  bestuur. 

Hierdie  tragiese  noodlot,  wat  Job  soos  ’n  klein  amateur- 
tjie  laat  vertoon,  het  ’n  historiese  verklaring.  Die  Britte  en 
die  Hollanders  het  die  merkantilistiese  eksploitasie-ekono- 
mie  hier  geplant.  ’n  Kolonie  was  nie  ’n  doel  op  sigself  nie, 
maar  ’n  middel  tot  die  doel  van  die  verryking  van  die  so- 
genaamde  Moederland:  ’n  uitbuitingsveld  vir  fortuinsoe- 
kers,  ’n  afsetgebied  vir  nyweraars.  Om  die  parasitisme  te 
laat  wortelskiet  is  die  verstand  van  onderhoriges  met  drog- 
redenasies  vertroebel.  En  daardie  drogredenasies  is  vandag 
nog  deel  van  ons  eie  regering  se  argumenteskat.  Solank 
leke  die  drogredenasies  glo,  gaan  dit ; maar  as  dit  eeue  later 
nog  die  begripsvermoë  van  politici  aantas,  dan  beswyk  die 
nasie  ongemerk  onder  die  oorgelewerde  onreg  wat  sy  eie 
leiers  vir  ewig  onbewus  en  onwillekeurig  aanhou  handhaaf . 

Die  Protestantse  Suid-Afrika  het  gevoglik  stadiger  ont- 
wikkel,  veral  in  die  rigting  van  ’n  selfstandige  ekonomiese 
beskouing,  as  die  Roomse  Argentinië  wat  omtrent  net  so 
oud  is  en  geografies  op  dieselfde  breedtegraad  lê.  Behalwe 
dat  hierdie  kolonie  nie  deur  die  stryd  tussen  Boer  en  Brit 
geteister  was  nie  en,  gou  ’n  republiek  geword  het,  het  dit 
geen  voorsprong  gehad  nie.  Tog  is  die  Westerse  Beskawing 
daar  verseker,  terwyl  óns  land  verswart. 

En  nou : die  aard  van  die  monument. 

Dit  behoort  uit  boeke  te  bestaan:  literêre,  wysgerige  en 
wetenskaplike  meesterstukke.  Hierdie  werke  moet  die  ver- 
klaring  van  die  probleem  vir  die  nasie,  die  regering  ont- 
bloot.  En  op  grond  van  oorsake  pleks  van  simptome  ’n  op- 
lossing  voorskryf.  Dwarsdeur  die  eeue  is  die  voortbestaan 
van  volke  deur  digters  en  denkers  beveilig  waar  krygs- 
manne  dit  nie  kon  doen  nie.  In  Israel  het  eers  die  profete  en 
later  Christus  vreemde  godsdienste,  giftige  tradisies  en  be- 
drieglike  ideologieë  bestry.  In  Frankryk  het  manne  soos 
Calvyn,  Rousseau,  Voltaire  en  Zola  dit  gedoen.  In  óns  tyd 
het  manne  soos  Pasternak  dit  gewaag.  Omdat  sulke  skry- 
wers  die  staat  se  vertroetelde  euwels  of  bygelowe  ontmas- 
ker,  is  party  doodgemaak,  verban  of  die  swye  opgelê.  Hulle 
het  egter  steeds  daarin  geslaag  om  reg  en  geregtigheid  te 
laat  seëvier  en  die  kwaad  uit  te  roei  wat  die  bestaan  van 
hulle  volk  of  ras  bedreig. 

Deur  sy  Calvinistiese  vroomheid  handhaaf  ons  volk  ’n 
sedelike  en  verstandelike  peil  wat  tot  die  hoogste  ter 
wêreld  behoort.  Daar  bestaan  dus  geen  twyfel  dat  ons  re- 
gering,  wat  deur  ons  self  uit  die  keur  van  ons  ras  verkies 
is,  bo  alle  verdenking  van  korrupsie  of  onbevoegdheid  uit- 

styg  nie ; maar  . . . ons  politici  is  darem  ook  nie  genieë  nie, 
en  ’n  mens  móét  ongelukkig  ’n  genie  wees  om  te  besef  dat 
hy  dwaal  as  hy  binne  in  die  dwaling  gebore  en  opgevoed  is. 
Daarom  is  dit  juis  die  plig  van  denkers,  digters  en  weten- 
skaplikes  om  die  regering  simpatiek  te  kritiseer  en  dib  volk 
se  oë  oop  te  maak. 

Ons  letterkunde  hét  dan  ook  met  Ampie  die  eerste  sooi 
vir  so  ’n  geestelike  monument  gespit.  Die  swakheid  van 
Ampie  en  sy  tydgenote  was  dat  die  armblanke  destyds  deur 
ons  listigste  vyande  as  ’n  swaksinnige,  luie,  ongeletterde 
arme  drommel  geskilder  is.  Een  derde  van  ons  hele  nasie  is 
in  die  dertiger  jare  met  sulke  minagting  belaster.  En  net 
één  man  het  destyds  ontken  dat  drie-en-dertig  persent  van 
enige  nasie  uit  ’n  sielkundige  of  etnologiese  standpunt  min- 
derwaardig  kan  wees.  Vandag  het  ons  wysbegeerte  reeds  so 
ver  gevorder  dat  dit  die  armblanke  as  ’n  eerbare,  intelli- 
gente,  vlytige  burger  erken.  Hy  is  ’n  volwaardige  mens  wat 
net  maar  die  slagoffer  van  ’n  ingekankerde  noodlot  is.  Ons 
weet  nou  dat  die  kwartmiljoen  verarmdes  van  die  dertiger 
jare  en  die  kwartmiljoen  boere  wat  in  die  vyftiger  jare  in 
die  ekonomiese  moeilikhede  beland  het  wat  die  regering  die 
Landbankwet  laat  wysig  het,  in  dieper  wese  die  Sterwende 
Boere  van  die  Boerenasie  is. 

In  ’n  essay  oor  die  Sterwende  Boer  wat  in  1959  in  hierdie 
blad  verskyn  het,  word  betoog  dat  die  ondergang  van  ons 
eie  volk  die  enigste  tema  is  wat  óns  tot  die  wêreldliteratuur 
kan  bydra,  en,  terwyl  ons  lankal  wens  dat  daar  in  ons  taal 
’n  groot  epos,  drama  of  roman  geskryf  moet  word,  val  ’n 
vurige  ideaal  hier  saam  met  ’n  dure  plig.  Die  kunswerk 
wat  ons  begeer  kan  die  monument  wees  wat  ons  skuld. 

Op  indirekte  wyse  getuig  ook  prof.  Dekker  daarvan  met 
sy  vertaling  van  Die  Sterwende  Aarde  uit  die  Frans  van 
Bazin.  Lees  dit  en  vra  uself  af : As  so  ’n  meesterstuk  uit  ’n 
veel  kleiner  Franse  krisis  gesmee  kon  word,  hoe  groot  en 
groots  behoort  die  tragedie  van  die  Sterwende  Boer  nie  te 
wees  nie. 

BAREND  J.  TOERIEN: 


Bertolt  Brecht 

Bertolt  Brecht  (1898-1956)  is  een  van  die  belangrikste 
skrywers  van  hierdie  eeu;  mens  kan  hom  nie  ignoreer  nie. 
En  ewemin  sy  marxisme. 

Baie  van  die  karakteristieke  van  sy  werk  is  toe  te  skryf 
aan  sy  agtergrond:  die  eerste  wêreldoorlog  met  die  sosiale 
omwentelinge  daarna  in  sy  geboorteland,  Duitsland;  die 
inflasie  en  woekerwins-gejag  terwyl  die  massas  oorrompel 
word  deur  armoede;  die  magsoorname  van  die  Nazis  en 
Brecht  se  lang  swerfjare  in  die  buiteland  as  banneling.  A1 
hierdie  dinge  het  hulle  spore  op  hom  gelaat : sy  aanvanklike 
amper  morbiede  doodsobsessie,  sy  sinisme,  bitterheid  (maar 
altyd  beheersd)  en  algehele  ontnugtering;  maar  terselfder- 
tyd  en  geleidelik  sterker  en  sterker:  groot  gevoel  van  ver- 
ontwaardiging  jeens  ongeregtigheid  en  dus  sy  sosiale  aan- 
klag. 

Dis  as  dramatrug  dat  hy  belangrik  is,  nie  alleen  deur 
sy  veelvuldige  stukke  nie  maar  ook  weens  sy  groot  invloed 
op  verhoog-tegniek,  soos  vandag  nog  voortgesit  deur  sy 
Oos-Berlynse  geselskap,  Die  Berliner  Ensemble,  wat  etlike 
male  al  vir  Londen  en  Parys  verower  het.  Sy  teorie  van  die 
„epiese  drama”  wat  hy  voorgestaan  het  is  kortliks  dat  die 
gehoor  hom  nooit  mag  identifiseer  met  die  karakters  op  die 
verhoog  nie,  maar  apart  en  nugter  moet  bly  om  ’n  kalm 
oordeel  te  behou.  Dus  bowenal,  teater  van  idees  en  nie  van 
gevoel  nie. 

Onder  sy  vernaamste  dramas  kan  mens  reken : Dromme  in 
die  nag,  Die  uitsondering  en  die  reël,  Ronde  koppe  eoi  spits- 
koppe,  Galileo,  Moeder  Courage,  Die  Kaukasiese  sirkel  van 
kryt,  Die  goeie  siel  van  Sezuan,  e.a.,  maar  dis  veral  sy  Drei- 
groeschen  Oper  (Trippens  opera)  wat  hom  roem  besorg  het. 
Hiertoe  — soos  ook  in  die  geval  van  hulle  ander  satiriese 
„opera”  van  die  twintiger  jare,  Mahagonny  — het  die 
musiek  van  Kurt  Weill  baie  bygedra.  Die  „Moritat”  uit  eers- 
genoemde  wat  as  proloog  dien,  was  onlangs  weer  ’n  popu- 
lêre  treffer. 

Sy  verse  is  van  minder  belang,  en  tog  van  die  belang- 
rikste  digwerk  in  Duits  van  die  afgelope  dekades.  In  gees  is 
hulle  effe  verwant  aan  die  werk  van  Kurt  Tucholsky  en 
Emil  Kástner;  maar  hy  is  oneindig  meer  as  ’n  humoris.  Sy 
taal  is  direk  en  selfs  lomp  en  sonder  enige  gesoek  na  effek. 
Hy  gebruik  dikwels  die  ballade-vorm  en  dis  verbasend  wat 
hy  daarmee  kan  doen;  dit  laat  mens  besef  hoe  buigsaam  die 

Germaanse  versvorme  kan  wees,  in  teenstelling  met  die 
gekorsetteerde  sonnette,  sestinas,  rondes  en  Franse  ballades 
van  die  suide.  Sy  verse  vertoon  ook  min  vertroeteling  van 
eie  gevoel,  soos  ons  gewoond  is  om  te  verwag  van  digters. 
Maar,  bo  alles  is  die  boodskap,  die  „stigting”.  Dus:  ’n  deur 
en  deur  sosiale  digter  teen  wie  die  Spenders  en  Day  Lewisse 
maar  baie  akademies  afsteek.  En  tog,  ten  spyte  van  die 
gedurige  gepreek  moet  mens  erken : hier  is  ’n  groot  skrywer 
want  hy’s  eerstens  mens  en  dus  dikwels  inkonsekwent  in 
sy  stellinge,  maar  bowenal  het  hy  die  gawe  om  ’n  digter  te 
wees,  een  wat  met  woorde  kan  moker  asof  hulle  spykers  is. 

(Die  volgende  gedigte  is  in  Afrikaans  bewerk  deur  B.  J. 
Toerien.  — Red.). 


I 

OMTRENT  DIE  ARME  B.  B. 

Ek,  Bertolt  Brecht,  kom  van  die  donker  woude. 

Toe  ek  nog  in  haar  lyf  lê  het  my  moeder  my 
Na  die  stede  gedra.  En  die  koue  van  die  woude 
sal  in  my  tot  die  dag  van  my  afsterwe  bly. 

In  die  asfaltstad  is  ek  tuis.  Vanuit  die  staanspoor 
goed  voorsien  met  die  laaste  sakrament: 

Met  koerante.  En  tabak.  En  brandewyn. 

Wantrouig  en  lui  en  tevrede  en  verwend. 

Ek  is  vriendelik  teenoor  mense.  Ek  dra 
’n  Hardebolkeil  na  hulle  gebruik. 

Ek  sê:  hul  is  heel  besondere  stinkende  diere 
En  ek  sê:  dit  maak  nie  saak  nie,  dis  ook  my  ruik. 

/n  my  leer  leunstoel  sit  ek  voormiddae 
T ussen  ’n  paar  vroue  met  nooit  enige  berou  nie 
En  ek  bekyk  hul  sorgeloos  en  sê  aan  hul: 

1n  my  sien  jul  een  op  wie  jul  nie  kan  bou  nie. 

Saans  vergader  ek  mans  om  my  heen 

Ons  spreek  mekaar  aan  as  „gentleman”  en  ,,heer  ” 

Hul  sit  met  hul  voete  op  my  tafel 

en  sê:  dit  sal  beter  met  ons  gaan.  En  ek  vra  nie:  wanneer. 

In  die  oggendgrysheid  water  die  dennebome 
en  hul  ontuig,  die  voëls,  begin  te  grens  en  gaap. 

Dan  ledig  ek  my  glas  in  die  stad  en  smyt 
my  stompie  weg  en  raak  onrustig  aan  die  slaap. 

Ons,  ’n  lig-weënde  geslag  is  gesete 
In  huise  wat  onvernietigbaar  is  glo 

(So  het  ons  die  lang  geboue  van  Manhattan  opgerig 
en  oor  die  Átlantiese  Oseaan  die  dun  antenne,  hoog  bo) . 

Van  hierdie  stede  sal  oorbly:  dit  wat  deur  hul  gaan,  die  wind! 
Die  h uis  maak  die  feesganger  vrolik:  hy  sal  dit  ledig. 

(Jns  weet  dat  ons  voorlopiges  is 

En  na  ons  sal  kom:  niks  noemenswaardigs. 

In  die  aardbewings  wat  kom  sal  ek  toesien,  hoop  ek, 

Dat  geen  bitterheid  my  sigaar  sal  blus, 

Ek,  Bertolt  Brecht,  dobberend  in  asfaltstede 

Uit  swart  woude  in  my  moeder  gebring,  lank  gelede. 

11 

VAN  DIE  VERDRINKTE  MEISIE 

íoe  sy  verdrink  het  en  af  na  onder 
Gesleur  is  van  die  spruit  tot  die  rivier 
Skyn  die  opale  hemel  soos  ’rí  wonder 
Asof  dit  die  lyk  goedgunstiglik  wil  versier. 

Alge  en  wier  klewe  haar  aan 
Sodat  sy  swaarder  word  langsaamgewys 
Teenaan  haar  bene  het  koel  visse  gegaan 
Plante  en  diere  belas  nog  haar  laaste  reis. 

hn  die  hemel  het  saans  verdonker  soos  rook 
En  die  nagte  met  sterre  vloei  duister  mee. 

Maai’  vroeg  was  dit  daglig,  sodat  dit  ook 
Vir  haar  beide  aand  en  oggend  kon  gee. 

Toe  word  haar  bleek  liggaam  ’n  water-verrotte, 

En  gebeur  dit  (baie  langsaam)  dat  God  haar  vergeet,  oplaas 
Eers  haar  gesig,  toe  die  hande  en  haar  hare  ten  slotte. 

En  word  sy  toe  aas  in  die  stroom  met  ander  aas. 

III 

MORITAT  VAN  MACKIE  KNIPMES  UIT 
..DREIGROSCHEN  OPER  ” 

En  die  haai  het  lang  skerp  tande 
En  hy  dra  hul  in  sy  bek 
En  Macheath,  hy  het  ’n  knipmes 
Maar  hy  hou  dit  goed  bedek. 

Wanneer  haaie  bloed  vergiei 
Word  die  water  rooi  verkleur. 

Mackie  Knipmes  dra  ’n  handskoen 
Waarop  mens  geen  wandaad  speur. 

By  die  Teems  se  groenbruin  water 
Slaan  daar  skielik  mense  neerJ 
Dis  nóg  pes  nóg  is  dit  cholera 
Maar  hul  sê:  Macheath  stap  weer. 

(^p  n lieive  mooi  blou  Soriclag 
Lê  ’n  dooie  daar  op  die  strand 
En  ’n  man  verdwyn  die  boek  om 
Mackie  Knipmes,  sê  iemand. 

En  Smoel  Meier  hly  maar  soek 
Soos  die  rykes  van  die  land 
En  sy  geld  liel  Mackie  Knipmes 
Maar  bewys  dit?  Tog  niemand! 

Jenny  I owler  is  gevind 
ÍMet  ’n  messteek  in  die  keel 
Langs  die  kaai  stap  Mackie  Knipmes 
Hy  weet  van  niks,  glad  en  geheel. 

VVaar  is  Alfons  Glite,  die  koetsbaas? 

Word  sy  noodlot  ooit  bekend? 

As  mens  dit  ook  kon  geweet  het  — 

Hy  weet  niks  nie,  die  Mackie-vent. 

En  die  groot  vuiir  in  Soho 

Sewe  kinders  en  ’n  grys- 

In  die  skaar  was  Mackie  Knipmes. 

?^loenie  vra  nie  en  word  nie  wys. 

En  die  minderjarige  weduwee 
I laar  naam  aan  iedereen  bekend 
Met  wakkerskrik  word  sy  onteer  — 

Mackie.  wanneer  kry  dit  end? 

IV 

SLOTSANG  UIT  DREIGROSCHENOPER 

Veroordeel  dus  die  klein  onreg  nie  alte  streng  want  spoedig 
verkluim  dit  tog  vanselj  want  dis  ’n  koue  eeu; 

Dink  aan  die  donker  en  die  groot  rampspoedig’ 
koue  in  hierdie  dal  wat  rou  van  jammer  skreeu. 

Trek  teen  die  groter  rowers  nou  manmoedig 
op  en  slaan  liul  almal  plat,  braaf  soos  ’n  leeu. 
hul  maak  die  donker  en  die  koue  bloedig, 
hul  maak  dat  hierdie  dal  van  jammer  skreeu. 


V 


EN  WAT  KRY  DIE  SOLDAAT  SE  V^ROl’ 

En  wat  kry  die  soldaat  se  vrou 
Uit  die  ou  hoofstad  van  Praag? 

Uit  Praag  kry  sy  die  hoë-hak  skoene 
Groete  en  soene  en  die  hoë-hak  skoene 
Kry  sy  uit  die  hoofstad  Praag. 

En  wat  kry  die  soldaat  se  vrou 

Uit  ^A^arshou  aan  die  eichsel-oewer? 

Uit  Warskou  kry  sy  ’n  linne-hemp 
So  bont  en  ongedemp,  die  Poolse  hemp 
Wat  sy  kry  van  die  Wec/iseí-oeiuer. 

En  wat  kry  die  soldaat  se  vrou 
Uit  Oslo  oorkant  die  baai? 

Uit  Oslo  kry  sy  die  kragie  van  pels 
Om  haar  hals  te  omhels,  die  kragie  van  pels 
Uit  Oslo  oorkant  die  baai. 

En  wat  kry  die  soldaat  se  vrou 
Uit  die  skat-ryk  Rotterdam? 

Uit  Rotterdam  kry  sy  ’n  hoed 

En  dit  pas  haar  net  goed,  die  Hollandse  hoed 

Wat  sy  kry  uit  Rotterdam. 

En  wat  kry  die  soldaat  se  vrou 
Uit  Brussel  in  België? 

Uit  Brussel  kry  sy  die  aller-raarste  kant 
O die  rare  kant  van  die  Lae  Land, 

Dit  kry  sy  van  België. 

En  wat  kry  die  soldaat  se  vrou 
Uit  die  stad  van  lig,  Parys? 

Uit  Parys  kry  sy  ’n  rok  van  sy 

Ag  haar  buurvrou  beny  haar  die  rok  van  sy 

’Wat  sy  kry  vanuit  Parys. 

En  wat  kry  die  soldaat  se  vrou 
Uit  Tripoli  in  Afrika? 

Uit  Tripoli  kom  ’n  kettinkie 
As  aandenkinkie  ’n  koperkettinkie 
Dit  kry  sy  uit  Tripoli. 

En  wat  kry  die  soldaat  se  vrou 
Uit  die  wye  Rusland  vandaan? 

Uit  Rusland  kry  sy  die  weduwee-sluier 
Yir  die  doodsklok  se  beier  ’n  weduweesluier, 
Dit  kry  sy  uit  die  wye  Rusland. 

VI 


VRAE  VAN  N LESENDE  ARBEIDER 

Wie  het  Thebes  met  die  sewe  poorte  gebou? 

In  die  boeke  staan  die  name  van  konings. 
llet  die  konings  die  rotsblokke  nadergesleep? 

En  die  dikwels-ineengestorte  Babylon, 

Wie  het  dit  telkemaal  weer  opgebou?  In  watter  huise 
Van  die  goud-stralende  Lima  het  die  bouers  gebly? 

Waarheen  het  die  messelaars  gegaan,  die  aand  toe  die  Sjinese  muur 

Klaar  gebou  was?  Die  grootse  Rome 

Is  vol  triomfboë.  Wie  het  hul  opgerig?  Oor  wie 

Het  die  Caesars  triomfeer?  Het  die  veelbesonge  Byzantium 

Slegs  paleise  gehad  vir  sy  bewoners?  Selfs  in  legendariese  Atlantis 

Brul  die  nag  toe  dit  vergaan 

Die  drenkelinge  nog  na  hul  slawe. 

Jong  Aleksander  verower  Indië. 

Hy  alleen? 

Caesar  oorwin  die  Galliërs. 

Het  hy  nie  tenminste  ’n  kok  saamgeneem  nie? 

Philip  van  Spanje  het  geween  toe  sy  vloot 
Vernietig  was.  En  niemand  anders  nie? 

Frederik  die  Grote  het  die  sewejarige  oorlog  gewen.  En  wie 
Behalwe  hom? 

Elke  bladsy  ’n  oorwinning. 

Wie  het  die  oorwinningsfees  voorberei? 

Elke  tien  jaar  ’n  groot  man. 

Wie  betaal  vir  die  gelag? 

So  baie  feite 
So  baie  vrae. 

REDERIJKER: 


Vooroordeel  teen  die 
Afrikaanse  Roman 

Daar  is  sommige  van  ons  letterkundige  kritici  wat  nooit 
moeg  word  daarvan  om  te  beweer  dat  daar  nog  geen  „groot” 
Afrikaanse  roman  geskr^nve  is  nie.  Daar  is  egter  ook 
kenners  wat  beweer  dat  onewewigtige,  onbegrypende  letter- 
kundige  kritiek  in  Suid-Afrika,  een  van  die  grootste  hinder- 
nisse  op  die  weg  van  die  Afrikaanse  roman  is. 

Daar  word  nou  beweer  dat  onder  al  die  Afrikaanse  romans 
wat  reeds  gelewer  is,  onder  andere  deur  skrywers  soos 
C.  M.  V.  d.  Heever,  J.  R.  L.  v.  Bruggen,  D.  F.  Malherbe, 
J.  V.  Melle,  F.  A.  Venter,  H.  S.  van  Blerk  en  Elise  Muller, 
daar  nie  een  groot  werk  is  nie.  Hierdie  stelling  is  só  breed, 
dat  mens  geneig  voel  om  die  diepte  daarvan  te  ondersoek. 

Ons  kritici  het  vermoedelik  ’n  soort  maatstaf  waarvolgens 
hulle  meen  om  te  kan  oordeel  of  ’n  roman  „groot”  is  en 
heelwaarskynlik  lê  die  knoop  juis  hier.  Die  vraag  ontstaan 
of  hulle  dieselfde  aandag  aan  die  aard  en  inhoud  van  die 
Afrikaanse  denke,  lewenswyse  en  kultuur  geskenk  het  as 
aan  die  Europese.  Daar  is  natuurlik  diegene  wat  vandag 
wil  beweer  dat  in  soverre  ’n  kunswerk  „nasionaal”  is,  dit 
eintlik  sleg  is,  maar  daardie  skool  van  gedagte  kan  ons  maar 
ignoreer  as  synde  deel  van  ’n  lewensbeskouing  wat  tot  niks 
lei  wat  eie  waarde  het  nie.  Ware  kuns  het  nie  slegs  ’n 
universele  strekking  en  waarde  nie,  maar  ook  ’n  nasionale, 
volkseie  inhoud. 


NAVOLGING? 

Daar  is  in  Suid-Afrika  groot  behoefte  aan  en  geleenthede 
vir  die  opbou  van  kultuurdinge  wat  ’n  eie  stempel  dra. 
Dit  ontbreek  egter  heel  dikwels  aan  die  nodige  onder- 
skeidingsvermoë  by  die  oorneem  van  dinge  uit  die  buiteland. 
Baie  mense  van  wie  leiding  verwag  kan  word  op  kulturele 
gebied  doen  vandag  weinig  meer  as  om  oorsese  norme  en 
gebruike  deur  te  kyk  en  dit  dan  net  so  hier  te  wil  toepas. 
Ons  onderwys  is  hierdeur  aangetas  en  dieselfde  vind  plaas 
met  die  beoordeling  van  Afrikaanse  letterkunde. 

’n  Algemene  klag  van  kritici  is  dat  Afrikaanse  roman- 
skrywers  nie  diep  genoeg  indring  in  aktuele  vraagstukke 
en  situasies  nie,  maar  in  werklikheid  is  haas  alle  fasette 
van  die  Afrikaanse  lewe  al  op  baie  openhartige  wyse  in 
groot  Afrikaanse  romans  behandel.  Die  vraag  ontstaan 

dan  of  daardie  kritiek  nie  voortspruit  uit  die  wens  wat  by 
sommige  bestaan  dat  Afrikaanse  romans  in  presies  dieselfde 
styl  geskryf  moet  wees  as  gevierde  „Westerse”  werke, 
m.a.w.  dat  ons  skrywers  in  werklikheid  Engelse,  Franse 
of  Russiese  romans  in  Afrikaans  moet  lewer  in  plaas  van 
Afrikaanse  romans.  Dit  is  interessant  om  te  weet  dat  sekere 
van  ons  Afrikaanse  letterkundige  kritici  byvoorbaat  ’n 
roman  wat  ’n  simpatieke  uitbeelding  van  die  Calvinistiese 
lewensbeskouing  bevat,  sal  verdoem.  Maar  solank  die 
Afrikaanse  volk  oorwegend  Christelik-gelowig  is,  sal  ons 
kuns  ook  die  stempel  dra  van  ’n  sedelike  kode  wat  uit 
daardie  geloof  voortspruit.  Diegene  wat  daardie  geloof  nie 
deelagtig  is  nie,  sal  natuurlik  „kuns  om  die  kuns”  in  plaas 
van  kuns  as  veredeling  van  die  siel  as  uitgangspunt  verkies, 
maar  dit  gee  hulle  sekerlik  nie  die  reg  om  werke  wat  uit 
’n  Christelik-nasionale  lewensbeskouing  spruit  as  minder- 
waardig  te  bestempel  nie.  Dat  die  Weste  vandag  op  kulturele 
gebied  ’n  „aandland”  is,  is  in  ’n  groot  mate  toe  te  skrywe 
aan  die  invloed  van  vrysinnige  kunstenaars  wat  in  hulle 
werk  geen  hoër  gesag  as  die  ,,kuns  en  sy  wette”  wil 
erken  nie. 


GEESTELIKE  VOLWASSENHEID 

Nou  gebeur  dit  ook  dat  sekere  kritici,  wanneer  hulle 
geen  Afrikaanse  roman  kan  vind  wat  na  hul  smaak  „groot” 
genoeg  is  nie,  onmiddellik  tot  ’n  ander  stelling  oorgaan 
wat  ook  nie  so  diep  is  as  wat  hy  wyd  is  nie,  nl.  dat  die 
Afrikaanse  volk  geestelik  te  onvolwasse  is  om  groot  roman- 
kuns  te  dra  en  te  verdra.  ’n  Mens  kan  deesdae  natuurlik 
nie  die  Afrikaanse  volk  verdedig  sonder  om  as  liggeraak 
gebrandmerk  te  word  nie. 

As  mens  in  gedagte  hou  wat  ons  volk  oorleef  het  aan 
oorlog,  burgeroorlog,  natuurrampe,  grootskaalse  armoede 
en  die  ontwrigting  van  industrialisasie  en  verstedeliking, 
en  dat  ons  tog  daarin  geslaag  het  om  ’n  eie  taal  en  kultuur 
op  te  bou  asook  ’n  volkshuishouding  wat  deur  vele  in  die 
buiteland  beny  word,  dan  wil  dit  voorkom  of  ons  nie  so 
ver  agter  staan  wat  geestelike  volwassenheid  betref  nie. 
Ek  vrees  dat  ons  letterkundige  kritici  hier  ook  op  ’n  dwaal- 
spoor  beland  het  en  dat  dit  moontlik  juis  by  hulle  haper 
aan  genoeg  geestelike  volwassenheid  om  in  Afrikaanse 
romans  wat  tot  dusver  gelewer  is,  ’n  eiesoortige  ontwikke- 
ling  te  sien,  ’n  styl  en  kode  wat  vanweë  sy  beheerstheid 
juis  groot  moontlikhede  inhou  vir  kuns  wat  standhoudend 
is  en  wat  kultuur  en  sedes  in  die  algemeen  sal  skraag  in 
plaas  van  ondermyn. 

Grotendeels  omdat  Afrikaans  nog  nie  ’n  lang  geskiedenis 
as  skryftaal  agter  hom  het  nie,  het  die  Afrikaanse  boek 
nog  steeds  ’n  moeilike  stryd  en  onder  hierdie  omstandighede 
is  dit  te  betreur  dat  kritiek-skrywers  gaandeweg  ’n  klimaat 
van  vooroordeel  teenoor  die  Afrikaanse  boek  skep.  Dit  is 
te  betwyfel  of  ons  kritici  ’n  roman  van  Nobelprys-standaard 
sou  kon  raaksien  indien  dit  in  Afrikaans  geskryf  sou  wees. 
Verlede  jaar  is  Pasternak  se  „Dr.  Zhivago”,  met  die  Nobel- 
prys  vereer.  Volgens  die  soort  kritiek  wat  op  Afrikaanse 
romans  toegepas  word,  sou  bevind  word  dat  ,,Dr,  Zhivago” 
eintlik  minderwaardig  is,  onsamehangend,  plek-plek  ver- 
gesog,  vol  „mooiskr3rwery”  (’n  cliche  waarmee  C.  M.  v.  d. 
Heever  se  werk  afgehaal  word)  asook  vervelig  en  ’n  „ge- 
ploeter  in  ellende”  (’n  uitspraak  wat  deur  Rob  Antonissen 
gelewer  is  in  verband  met  een  van  H.  S.  van  Blerk  se  beste 
romans),  Dat  „Dr.  Zhivago”  ’n  meesterlike  werk  is,  val 
daarenteen  nie  te  betwyfel  nie,  maar  dieselfde  kan  gesê 
word  van  werke  soos  C.  M.  v.  d.  Heever  se  „Laat  Vrugte” 
en  „Kromburg”,  H.  S.  v.  Blerk  se  „Reën  van  Erbarming”, 
„Soos  Gras  is  sy  Dae”  en  „Twee  stuiwers  vir  ’n  Mossie”, 
en  talle  ander  Afrikaanse  romans. 

Nee,  daar  is  ongetwyfeld  al  etlike  groot  Afrikaanse 
romans  geskrywe  en  die  Afrikaanse  publiek  was  geestelik 
volwasse  genoeg  om  daardie  werke  te  dra,  ten  spyte  van 
die  striemende  kritiek  op  ons  volk  wat  daarin  voorgekom 
het  na  aanleiding  van  talle  aktuele  temas.  Die  uitbouing 
van  ons  letterkunde  lê  gewis  langs  ander  weë  as  die  totale 
miskenning  van  die  skitterende  werk  wat  reeds  gelewer  is. 

Dat  daar  ook  by  die  Afrikaanse  publiek  nog  veel  gebrek 
aan  waardering  vir  die  Afrikaanse  boek  bestaan,  is  waar, 
maar  wat  kan  ons  anders  verwag  as  ons  in  gedagte  hou 
dat  ’n  vorige  geslag  nog  nie  eens  Afrikaans  as  skryftaal 
geken  het  nie  en  dat  ons  kritiekskr^rwers  reeds  ’n  stigma 
aan  die  Afrikaanse  boek  besorg  het?  Dit  is  grotendeels  ’n 
kwessie  van  leiding  en  van  positiewe  reklame  vir  Afrikaan- 
se  romans  — nuwes  sowel  as  bestaandes  — in  ons  Afrikaan- 
se  koerante.  Dit  is  goed  dat  daar  heeltemal  objektiewe  resen- 
sies  geskryf  word,  maar  Afrikaanse  boeke  moet  ook 
gepropageer  word  — daar  word  talle  Afrikaanse  boeke 
geskryf  wat  in  geheel  van  veel  meer  nut  vir  die  leser  kan 
wees  as  die  vergrootglas-ondersoek  van  die  resensent. 

In  die  skepping  van  ’n  simpatieke  gesindheid  teenoor  die 
Afrikaanse  boek  het  ons  ook  te  doen  met  ’n  welbekende 
probleem  op  die  weg  van  ons  volkswording  nl.  dat  daar  by 
vele  van  ons  nog  nie  ’n  smaak  vir  ons  eie  is  nie.  „Ampie” 
of  van  Blerk  se  mynwerkers  of  transportryers  vind  ons  baie 

oninteressant,  terwyl  ons  bekoor  word  deur  verhale  oor 
die  „hill-billies”  van  Amerika  of  die  agterstrate  van  Londen. 
Hier  veral  kan  veel  vermag  word  deur  ewewigtige,  begry- 
pende  kritiek  en  net  maar  ’n  klein  bietjie  van  die  pers- 
publisiteit  wat  verleen  word  aan  ons  gevierde  kritici  en 
aan  treur-mares  oor  ons  letterkunde. 

Dit  is  jammer  dat  daar  nie  genoeg  eersterangse  werke 
beskikbaar  is  om  die  intellektuele  Afrikaanse  leser  deuren- 
tyd  besig  te  hou  nie,  maar  ’n  klein  nasie  soos  ons  kan  nooit 
genoeg  skrywers  van  formaat  lewer  om  die  ywerige  leser 
deurentyd  besig  te  hou  met  nuwe  werke  nie.  Ons  moet  dan 
maar  ou  Afrikaanse  romans  lees  en  herlees  — dit  sal  ons 
in  elk  geval  help  om  die  nodige  perspektief  oor  die  geskie- 
denis  van  ons  volk  en  die  ontwikkeling  van  ons  kultuur  te 
behou,  sodat  ons  nie  soos  sommige  van  ons  kritici  sal  praat 
asof  Van  der  Heever,  Van  Bruggen  of  ander  bekende 
Afrikaanse  skrywers  nooit  bestaan  het  nie. 

Weens  ons  klein  bevolking  kan  die  omset  van  suksesvolle 
Afrikaanse  romans,  nooit  so  groot  wees  dat  ’n  skrywer 
daaruit  ’n  bestaan  kan  maak  nie,  en  daarom  moet  ons 
skrywers  in  hul  spaartyd  skryf.  Die  Afrikaanse  volk, 
insluitende  ons  gevierde  kritici,  kan  nooit  dankbaar  genoeg 
wees  vir  die  opofferings  wat  ons  skrywers  hulle  onder  die 
omstandighede  getroos  het  nie. 

In  hierdie  verband  wag  daar  ’n  groot  taak  op  ons 
Akademie  vir  Wetenskap  en  Kims,  nl.  om  ’n  fonds  byeen  te 
bring  waarmee  skrywers  finansieel  ondersteun  kan  word, 
sodat  hulle  voltyds  aan  die  opbou  van  die  Afrikaanse 
letterkunde  kan  werk.  Daar  sal  natuurlik  mense  wees  wat 
wil  beweer  dat  gesubsidieerde  skrywers  nie  goeie  werk  sal 
lewer  nie,  maar  dit  is  ’n  feit  dat  die  oorgrote  meerderheid 
van  suksesvolle  skrywers  in  die  buiteland  finansiële  steun 
geniet  het  voordat  hulle  werk  van  belang  gelewer  het,  en 
ook  daarna.  In  meeste  gevalle  was  hulle  uit  bemiddelde 
gesinne  afkomstig  of  is  hulle  langs  ander  weë  ondersteun, 
sodat  hulle  hul  in  hoofsaak  kon  wy  aan  skryfwerk ; in  lande 
met  ’n  groot  bevolking  kan  ’n  skrjrwer  ook  met  sy  eerste 
werke  genoeg  verdien  om  finansieel  onafhanklik  te  word. 

Wanneer  so  ’n  fonds  beskikbaar  is  kan  die  Akademie 
aan  ’n  belowende  skrywer  ’n  aanbod  maak  om  teen  ’n  salaris 
voltyds  te  skryf,  aan  sy  eie  werke  (hy  behou  dan  sy 
outeursregte)  of  aan  vertalings,  insluitend  vertalings  van 
tegniese  werke  waaraan  daar  ’n  groot  behoefte  op  ons  skole 
en  universiteite  is.  Die  maatstaf  waarvolgens  skryw’ers 
gekies  kan  word  vir  hierdie  werk  sal  in  teorie  ’n  moeilike 
saak  wees,  maar  in  die  praktyk  sal  ’n  oplossing  wel  gevind 

29 


kan  word.  Die  risiko  dat  ’n  skrywer  wat  vir  hierdie  werk 
gekies  word  kan  teleurstel,  is  van  veel  minder  belang  as 
die  risiko  dat  talent  verlore  kan  gaan  in  die  sleurwerk  wat 
belowende  kunstenaars  vandag  moet  verrig  om  ’n  bestaan 
te  maak. 

Die  fonds  wat  hier  voorgestel  word,  sal  ongeveer  ’n  half- 
miljoen  pond  sterk  moet  wees  om  uit  die  rente-opbrengs 
daarvan,  15  skrywers  te  ondersteun,  min  of  meer  die  huidige 
getal  belowende  Afrikaanse  skrywers  waaraan  ek  kan  dink. 
Dit  is  egter  maar  ’n  nietige  bedraggie  in  vergelyking  met 
miljoene  wat  jaarliks  aan  die  onderwys  bestee  word.  Waar 
ons  reeds  sulke  groot  pogings  deurgevoer  het  soos  die 
opbou  van  die  Helpmekaarfonds  en  die  finansiering  van 
die  Voortrekkermonument,  kan  hierdie  gedagte  ook  ver- 
wesenlik  word.  Die  staat  kan  so  ’n  fonds  ook  maklik 
beskikbaar  stel  en  dit  sal  ’n  welkome  afwisseling  wees 
op  ’n  regeringsbeleid  wat  veels  te  min  verbeelding  openbaar 
ten  opsigte  van  die  besondere  probleme  van  ons  jong, 
worstelende  kultuur.  En  waar  ons  nou  besig  is  om  £3 
miljoen  byeen  te  bring  om  Christelike  lektuur  aan  die  Bantoe 
te  verskaf,  kan  die  subsidiëring  van  Afrikaanse  skrywers 
nie  uit  daardie  fonds  geskied  nie?  Christelike  lektuur  vir 
die  Bantoe  sal  tog  in  ’n  groot  mate  deur  leidende  Afrikaanse 
skrywers  verskaf  moet  word,  tensy  daardie  lektuur  van 
dieselfde  gehalte  gaan  wees  as  baie  van  die  geskrifte  wat 
oorsee  en  helaas  ook  deur  sommige  van  ons  kerke  versprei 
word  as  ’n  „Christelike  lektuur”  maar  wat  in  hul  pedantiese 
en  sielsdodende  styl  baie  vér  verwyder  is  van  die  taal 
van  die  Bybel. 

Die  goeie  resultate  wat  behaal  kan  word  met  behulp 
van  die  voorgestelde  fonds  vir  Afrikaanse  skrywers,  is 
onbeperk.  Ons  sal  ’n  groter  produksie  van  goeie  Afrikaanse 
werke  verkry,  insluitende  goeie  vertalings.  Beter  versorgde 
werk  sal  gelewer  word  omdat  skrywers  meer  geleentheid 
sal  kry  vir  navorsing  en  vir  afronding  van  hul  werk  — talle 
Afrikaanse  romans  wat  vandag  gelewer  word  toon  in  hul 
gebrekkige  afronding,  die  moeilike  omstandighede  waar- 
onder  ons  skrywers  werk.  ’n  Verdere  resultaat  sal  wees 
dat  ons  ’n  groter  produksie  van  leesstof  vir  die  ,,massa” 
sal  verkry.  Waar  daar  vandag  in  die  Westerse  wêreld  kims 
gelewer  word,  is  dit  hoofsaaklik  geskik  vir  die  intellektueel- 
ontwikkeldes  en  die  breëre  volksmassa  word  aan  die 
geelpers  oorgelewer.  Ons  het  ’n  groot  verpligting  teenoor 
die  „armes  van  gees”  wat  tog  die  meerderheid  van  elke 
volk  verteenwoordig.  Sal  ons  dit  uiteindelik  aan  die 
Kommuniste  moet  oorlaat  om  vir  dié  mense  te  sorg? 

Volgens  bcrigte  is  daar  weinig  van  die  geelpers  in  Rusland 
te  sien. 

Nou  sal  daar  beweer  woid  dat  „dit  alles  tevergeefs”  is, 
omdat  ,,Afrikaners  nie  boeke  koop  nie”,  Dit  mag  wees  dat 
ons  mense  nie  ywerige  kopers  van  boeke  is  nie,  maar  om 
hieruit  die  afleiding  te  maak  dat  Afrikaanse  boeke  nie  veel 
gelees  word  nie  is  totaal  verkeerd.  Ons  moet  nie  vergeet 
van  die  snel-uitbreidende  biblioteekdiens  nie;  die  mate 
waarin  goeie  romans  waardeer  word,  selfs  werke  wat  deur 
ons  kritici  misken  is,  word  maar  te  duidelik  bewys  in  die 
kaf-gehanteerde  voorkoms  van  baie  biblioteekboeke.  In  die 
bestaan  van  ’n  snel-ontwikkelde  biblioteekdiens,  lê  weereens 
’n  regverdiging  vir  die  voorgestelde  fonds  vir  skrywers, 
bloot  uit  sake-oogpunt,  want  elke  nuwe  biblioteek  kan 
verdere  inbreuk  maak  op  die  mark  vir  boeke. 

’n  Ewe  belangrike  resultaat  wat  met  so  ’n  fonds  verkry 
kan  word,  is  ’n  groter  produksie  Afrikaanse  dramas  wat 
moontlik  daartoe  kan  lei  dat  nuwe  lewe  in  die  Afrikaanse 
toneel  ingeblaas  sal  word.  En  dit  sal  ’n  klein  verdere  stappie 
kos  om  ’n  Afrikaanse  rolprentbedryf  aan  die  gang  te  kry. 
Dit  kos  nie  veel  geld  om  ’n  goeie  film  te  maak  nie,  soos 
Europese  prente  bewys,  en  films  wat  op  Afrikaanse  romans 
gebaseer  is  i.p.v.  Afrikaanse  Hollywood-films  en  ander 
sinlose  produkte  (waarvoor  draaiboeke  nogal  spesiaal 
geskryf  word)  wat  ons  te  sien  kry,  sal  veel  daartoe  bydra 
om  die  regte  klimaat  vir  die  Afrikaanse  boek  te  skep. 
Winste  op  sulke  rolprente  (wat  ook  in  die  buiteland  vertoon 
kan  word)  kan  weer  dien  om  die  fonds  vir  skrywers  te 
versterk. 

Nou  verwant  aan  die  toneel  en  rolprent,  is  die  kwessie 
van  televisie.  Ondanks  die  onbetwisbare  nadele  van  televisie 
op  opvoedkundige  gebied,  is  dit  moontlik  dat  die  teenstand 
teen  die  invoer  van  televisie  in  die  Unie,  mettertyd  oorrom- 
pel  sal  word  deur  die  druk  van  handelsbelange  en  die 
onweerstaanbare  menslike  drang  om  in  die  mode  te  wees, 
al  beteken  dit  ook  kulturele  en  sedelike  agteruitgang. 
Sonder  ’n  vinnige  toename  van  Afrikaanse  geskrifte  van 
goeie  gehalte,  sal  televisie  die  grootste  bedreiging  vir  dic 
Afrikaanse  letterkunde  en  kultuur  vorm  wat  ons  nog  beleef 
het.  Om  te  voorkom  dat  ’n  toekomstige  geslag  sal  bestaan 
uit  half-geletterde  televisie-  en  bioskooptoeskouers,  sal 
leeslus  ontwikkel  en  in  stand  gehou  moet  word  in  mede- 
dinging  met  die  gemaksugtigheid  wat  deur  televisie  in  die 
hand  gewerk  word  en  genoeg  Afrikaanse  materiaal  sal 
beskikbaar  moet  wees  vir  sodanige  televisie-programme 
van  kulturele  waarde,  as  wat  daar  moontlik  sal  wecs.  Die 

toenarae  in  die  produksie  van  eersterangse  Afrikaanse 
roraans,  draraas  en  vertalings  uit  ander  tale,  wat  verwag 
kan  word  deur  die  voorgestelde  ondersteuning  van  skrywers, 
sal  ons  in  ’n  oneindig  beter  posisie  plaas  teenoor  die 
ingrypende  problerae  wat  televisie  sal  raeebring. 

Daar  word  dikwels  gepraat  asof  die  Afrikaanse  volk  en 
sy  taal  vir  alle  tye  gevestig  is,  raaar  ons  sal  raeer  positief 
raoet  handel  ora  as  volk  staande  te  bly  in  raodeme 
orastandighede,  veral  wanneer  iraraigrasie  toeneera;  die 
ontwikkeling  van  ons  taal  en  ons  letterkunde  is  ’n  eerste 
vereiste  vir  die  voortbestaan  van  die  Afrikaanse  volk.  Deur 
’n  daad  te  verrig,  soos  hier  voorgestel,  kan  ons  ’n  goue 
eeu  vir  ons  letterkunde  inlui.  Daardeur  sal  ons  net  soos 
raet  die  Voortrekkerraonuraent  en  ander  grootse  raonuraente 
wat  ons  reeds  opgerig  het,  aan  heel  die  wêreld  ’n  ontwyfel- 
bare  getuienis  lewer  van  ons  geloof  in  die  voortbestaan 
van  ons  volk  en  sy  taal.* 


* Met  vergimning  oorgeneem  uit  Eikestadnuus,  8 en  22  April  1960. 

Red. 

ANDRf:  ROUX: 


Stadsfragment 

Sakegehou,  woonslel  en  hotel 
Ons  slad  lê  vlak  op  vlak 
mel  kleur  heplak. 

T rap  dieper  weg  die  vuurpedaal! 
hk  het  jou  hy  die  rohot  ingehaal! 
hn  nes  die  groenlig  wys 
jaag  ons  tot  die  rooilig  hy 
die  tweede  hlok. 

I lierdie  maand  se  paaiement  hly  onhetaal. 
maar  — ek  het  jou  ingehaal! 

Kom!  Ek  en  jy  gaan  fliek! 

Middernag  sit  jy  op  my  haaik  se  siet 
en  jaag  ons  na  die  Dam  — 
en  terug. 

In  die  hoekkafee 
sluk  ek  gou  my  tee. 

’n  Maer  ou  vrou  heskou  die  hlare 
vertel  my  van  die  wonderhare 
wat  die  jare 

kamtig  hou  vir  my  cn  jou. 

lewers,  ieivers  is  ’n  ander  stad 
met  doodloopstrate,  vak  op  vak, 
ses  voet  vlak 
sonder  kleur  heplak. 
ilier  staan  stokou  home 
waar  ons  verlange  en  ons  drome 
onder  hopies  gruis  verstik 
en  sterf. 

Ai!  Die  wonderhare  wat  die  jare 
hou  vir  my  en  jou! 


Letterkundtt  4 


33 


Die  Lied  van  Abdol 

Die  wit  sap  van  die  gansbosbal, 
die  swart  bloed  van  die  nastergal, 
die  geel  van  suurlemoen. 

Gooi  in  die  driepootpot, 

maak  vuur,  maar  hou  die  borrels  dop, 

skep  weg  die  skuim, 

sny  wit  stene  uit, 

krap  af  die  loog. 

Julle  — 

Witter  as  die  gansbosbal  se  sap 
swarter  as  die  nastergal, 
geler  as  die  suurlemoen  se  skil. 

Wranger  as  die  wildepruim  — 

Ons,  nóg  loog,  nóg  skuim. 

Julle  het  die  brousel  aangemaak. 

Ons  weet  hoe  hy  smaak. 


Die  Wind  se  Lied 

Die  dennebal  se  toegevoude  vuis 
het  in  die  tê  vroeë  ryp 

onverwags  oopgebars,  was  nie  meer  die  tuis 
van  die  ongerypte  saad,  nou  deur  die  wind  gegryp. 

Wie  ken  die  wind  se  lied? 

Sing  hy  van  vreugde  of  verdriet? 

Dis  hy  wat  moet  bepaal  hoe  elkeen  val: 

Een,  tot  boom,  ryping,  iewers  teen  ’n  hang  of  in  ’n  dal, 
die  ander  op  die  krans  se  regaf  lip 
deur  wind  en  reën  geslyp,  ’n  wip 
wat  dennesaadjies  die  dieptes  in  laat  glip. 

Die  seance?  Die  medium  in  die  trance, 
ook  hy  val  eendag  oor  die  krans. 

En  u,  beminde  dominie? 

Nes  ek,  ken  u die  antwoord  nie. 

Dis  te  donker,  ver  daaronder,  om  te  kyk 
of  die  saadjie  lewe  of  beswyk. 

Wie  ken  die  wind  se  groot  verdriet? 

Wie  ken  die  wind  se  bitter  lied? 

Skildery 

ÍJie  lewe  is  die  verslonsde  linnedoek 
waarop  ’n  Bohemiër  na  wasige  bcelde  soek. 

IJie  soeker  is  ’n  Lasarus  wat  in  ’n  sonligstrook 
stofspatsels  in  ’n  mallc  dans  sicn  spook. 

L)ie  politici  is  skilders  wat  buite  ’n  ou  gebou 

leepoog  in  die  ondergaande  son  waghou 

oor  ’n  verslete  vlag  wat  heeldag 

halfmas  hang.  llulle  weet  al  van  die  nag 

wanneer  geleide  projektiele 

soos  gevleuelde  reptiele 

siekrooi  strepe  oor  die  doek  sal  trek. 

IDaarna  sal  atoomroet  se  rougordcl  om  dié  aardc  strck. 

Uit  die  laaste  rookkolom 

sal  U vrede  eindelik  na  die  leë  aarde  kom. 


Sarkofaag 

(Na  aanleiding  van  Howard  Carter  se  ontdekking  van  die  graf 
van  Toet-ank-Amen  in  1922.  Op  die  praalgraf  fiet  n eenvoiidige 
kransie  koringblomme  gelê.  Dis  moontlik  dat  die  kransie  deur  dic 
jong  Farao  se  ewe  jeugdige  bruidjie  daar  gelaat  is.  Háár  mummie 
is  nooit  gevind  nie  en  daar  brstaan  ’n  sterk  moontlikbeid  dat  sy 
om  politieke  en  godsdienstige  oorwegings  deur  die  Hocpriester 
vermoor  is). 

Met  sy  boor  het  hy  die  seël  deurdring. 

brose  maagdevlies  van  klei  wat  die  cinde  van  ’n  dinastic  omring. 

Flitslig  van  hierdie  eeu  word  versiglig  ingesteck 

en  ’n  nag  van  dertig  eeue  word  deur  ’n  straaltjie  lig  gebrcek. 

Agter  die  swakgevoegde  goue  skerm  lê  laag  op  laag 
onvervulde  beloftes  van  lewe  nci  dic  sarkofaag. 

Die  Lotusblom  se  lippe  bars  in  die  son,  word  stom. 
maar  op  die  kis  van  haar  beminde  lê  die  koringblom. 

As  ek  die  skoonheid  weer  só  kon  vind! 

Só.  só,  na  die  nag  se  blink 

van  goud  agter  swakgevoegde  skcrms  van  dic  sinnc. 
só  in  die  blou  uan  koringblommc,  my  bcmindc! 

M.  STEYN  VAN  ROOYEN: 


Kringloop  van  die  Stad 

Robotligte  wat  soos  gekke 

hy  verlate  kruisings 

geel,  groen,  rooi  nog  knik  — 

’n  groot  horlosie  wat  iewers 
in  die  stad  die  sekondes 
van  die  nag  wegsnik. 

’n  Koper  brandkraan 
wat  half-oop  die  water 
oor  die  teervlak  spuit  — 

’n  dronkman  wat  hom  vasloop 
teen  'n  winkelruit 

en  dan  paplyf  teen  die  grond  neerslaan. 

Leë  melkbottels  vol  kombuisgeure, 
staan  eensaam  teen  woonsteldeure. 

’n  Donker  hoek, 

’n  blonde  straatvrou, 

’n  blink  motor  wat 
by  haar  stilhou  — 
sonder  harlstog  en  min  geweld, 
skaamteloos  en  vir  geld. 

’n  Verspotte  robot  wink  geel,  groen,  rooi  <— 
die  stad  het  sy  kringloop  só  voltooi. 

Kringloop  van  clie  pi  aas 

’n  Melkjong  slaan  ’n 
snoepkalj  hok  — 

’n  clopemmer  tussen  knieë  vasgeknyp, 
’n  roomafskeier  stooi  met  lang  gesanik 
geelroom  uit  ’n  vemoude  pyp. 

Die  tweetand-hanslam  van  die  boer 
wat  astrant  by  die  kombuis  inloer. 

Die  boervrou  sit  eendjies 
by  die  leidam  neer, 

’n  voorskootvol  — 

’n  pikkenien  lê  oop  agter 
’n  vul  wat  moedswillig  weghol. 

Rustig  trek  die  son 
sy  boog  oor  die  agrariese  lewe  <— 
op  die  plaas  werk  die  mense 
in  hitte  wat  bewe. 

’n  Klonkie  wat  wind-op  flappe  jaag 
en  dan  moedeloos  in  die  gras  neersyg 
’n  rietskraal  reier  wat 
windlig  uit  die  vlei  opstyg. 

Dis  ploeë  wat  by  wenakkers  draai  — 
en  blink-swart  aarde  wat  oopvou  — 
reg  vir  die  boer  om  te  saai. 

Moeggewerkte  plaasvolk 
om  die  pappot, 

en  swart  gesigte  wat  in  rook  versmoor 
gesels  luidrugtig 

hoe  Tokkolosie  in  die  daglig  toor. 

Yreedsaam  die  plaashuis 
in  die  nag  se  stilte, 
en  die  hele  omgewing 
in  maanskyn  gedoop  — 
die  lewe  op  die  plaas 
het  sy  kring  geloop. 

Ballade  van  die  Ondergrond 

I 

Met  elke  draai  van  die  groot  katrolwiel 
daal  die  hyserkooi  die  nat  skag  binne  — 
met  mynlamp  en  metaalhoed,  al  dieper, 
verstomp  die  donker  my  normale  sinne. 

Maar  in  die  donker  tonnel  van  die  myn 
kom  ek  gou  weer  tot  verhaal, 
word  ek  deel  van  die  masjiene  — 

’n  lewende  ertsmeul  wat  die  gouderts  maal. 

Die  sieklike  ligkol  van  my  lamp 
soek  die  vuil  dofglans  van  die  rif 
wat  lenig  langs  die  delffront  spikkel  — 
terwyl  'n  werktuig  lawaaierig  die  klip-erts  sif. 

n Plaasseun  ek,  my  siel  lê  diep 
in  koel  vleisome  en  potkleivore  — 
ek  asem  nou  die  mynstof  in,  wat 
wegspat  uit  rots  en  goudertsbore. 

’n  Mynwerker  met  blinkgeswete  bolyf  druk 
knersend  dinamiet  in  die  skietgat  af  — 
en  bo  in  Eloffstraat  se  varslug  en  son,  reen 
muntstukke  op  studente  wat  langs  sierwaens  draf. 

Hier,  sesduisend  voet  in  die  doolhof  se  gang 
sit  ek  en  Pikkenien  by  die  mynwerkerskis  — 

Swart  koffie  en  toebroodjies  vir  my: 

’n  kleierige  stuk  suurpap  is  Pikkenien  se  dis. 

En  ver  bokant  ons  in  die  popelende  Goudstad 
verrys  die  belon  van  makelaarspersele  — 
druktelegrawe  en  mikrofoonapparate  blêr 
opgewonde  noterings  vir  goudaandele. 

Daar  op  ons  plaas  waar  die  ploegvore  blink, 
draai  die  aasvoëls  in  konsentriese  kringe «— 
trek  die  son  sy  boog  van  ooste  tot  weste 
en  meet  so  die  dag  vir  rustiger  dinge. 

Ineens  kom  uit  die  rotswand  die 
gekraak  van  tuimelende  houtpakke  — 
n rotsstortingl  Die  eerste  waarskuwing  is 
vlugtende  rotte  en  hlinkvlerkkakkerlakke. 

n Slag  in  die  donker  wat  die  bloed  laat  stol 
en  rotse  wat  intuimel  op  werkers  wat  kreun  ^ 
mynwerkers  tas  waansinnig  in  die  duister  rond 
en  daar  bo  hoor  die  mense  net  die  ertsmeulens  dreun. 

III 

tiystoue  jaag  sidderend  oor  die  draaiende  wiele 
om  dooies  te  trek,  bebloede  beseerdes,  en  vuil, 
uit  die  donker  ingewande  van  die  ondergrond 
wat  goudstof  vir  siele  verruil 

Dieselfde  aand  in  die  Goudstad  hou 
die  Mynkamer  die  jaarlikse  banket  — 
tussen  glase  en  eetgerei  wat  skitterglans,  en 
met  nougesette  maniere  en  sake-etiket 

sê  die  president:  „Dames  en  here, 
in  die  Vrystaat  is  ons  goudriwwe  ryk  <— 
ons  moet  dieper  die  aarde  in  — ons  drink  op 
die  goudmynbedryf  wat  sy  bloeityd  bereik." 

Ek  gaan  terug  na  die  plaas  waar  die  swart  sooie  krul 
as  die  ploeë  met  blinkskaar  die  aarde  oopskeur  ^ 
ek  is  bang  vir  die  goudrif,  die  tonnels  en  gange, 
vir  die  ^^itwatersrand  waar  die  mynhope  treur. 

Bedrog 

Al  die  geleerde  redenasies  oor  die  lewe 
het  my  siel  verstomp  en 
ek  soek  geen  waardes  meer. 

Die  verstand  wat  na  wysheid  strewe, 
so  sê  jy  — oorheers  die  setel  van  gevoel 
wat  geen  impuls  motiveer. 

Jy  het  alles  wat  eenvoudig  is,  vaarwel  gesê 
om  abstrakte  norme  en  verwaarring  vas  te  lê. 
Soos  ’n  towerkunstenaar  wat  die  leuen  bedek, 
omdat  uit  my  versland  die  verbeelding  vloei, 
wil  jy  ’n  sluier  oor  my  eenvoud  trek 
en  so  met  drogredenasies  bewys  dat 
verstand  en  hart  twee  dinge  is  — 
dat  die  hart  nie  uit  die  verbeelding  bloei. 

39 


VINCENT  V.D.  WESTHUIZEN: 


Die  Groot  Rooi  Lag 

Van  hom  is  daar  nie  veel  te  vertel  nie,  behalwe  dat  sy 
naam  Glop  is  en  dat  hy  elke  aand  met  sy  soplepelskoene 
die  saagselkring  binnegedwarrel  het.  ’n  Wye  rooi  grinnik 
was  oor  sy  gesig  gepleister  en  sy  pruik  was  ’n  glimmende 
bles  met  twee  rooi  haarpluisies  bokant  die  ore.  Sy  neus 
was  ’n  bal  van  kunshars  en  sy  bakstaan-kostuum  was 
besprinkel  met  groot  polkakolle.  Met  sy  verskyning  het 
hulle  gelag  en  gelag,  want  hy  was  die  bekendste  hanswors 
in  die  land.  Die  geheim  van  sy  sukses  was  dat  hy  die  kuns 
verstaan  het  om  saam  met  sy  gehoor  te  lag.  Hy  kon 
maklik  ’n  staaltjie  of  grap  in  die  middel  onderbreek,  net 
wanneer  hy  lus  gevoel  het,  die  kop  agteroor  gooi,  sy  arms 
wegswaai  na  die  kante,  en  diep  uit  sy  borsholte  skater 
totdat  dit  druis  rondom  hom.  Lag  is  mos  aansteeklik. 

Meer  as  dit  het  die  buitewêreld  nie  gesien  nie,  nie  geweet 
nie,  en  ook  nie  gevra  nie.  En  die  sirkusmense,  wat  in  ieder 
geval  nooit  praat  nie,  sou  jou  weinig  meer  as  dit  kon 
vertel,  selfs  al  wou  hulle.  Miskien  net  dat  hy  groot  stapels 
boeke  in  sy  karavaan  aangehou  het  en  dikwels  met  ’n  pen 
tussen  die  tande  oor  ’n  kaal  vel  papier  gesit  en  mymer  het. 

O ja,  en  dan  die  feit  dat  hy  dranksugtig  was.  Met  sy 
eerste  vrye  tydjie  na  hulle  aankoms  op  ’n  nuwe  plek  het 
hy  afgesit  na  die  naaste  drankwinkel  om  met  ’n  silinder- 
vormige  pakkie  in  bruin  papier  terug  te  keer.  Maar  be- 
skonke  het  niemand  hom  ooit  gesien  nie  en  hy  het  niemand 
ooit  gehinder  nie  — skaars  ’n  praatjie  aangeknoop.  Glop 
se  werk  was  om  mense  te  laat  lag,  en  hierdie  verpligting 
het  hy  meesterlik  nagekom.  Die  mense  van  ’n  sirkus  vorm 
glo  ’n  broederskappie,  nee,  ’n  heelal  op  hulle  eie,  maar 
selfs  binne  hulle  geledere  was  hy  ’n  geslote,  fel  geverfde 
skulp.  Soos  ek  gesê  het,  hy  kón  lag  wanneer  hy  daarvoor 
betaal  word,  en  daarbuite  het  hy  selde  so  veel  as  selfs 
gegrinnik.  Vir  hom  was,  soos  dit  wou  voorkom,  almal 
vreemdelinge,  bekende  vreemdelinge,  en  nuwe  gesigte  was 
weinig  meer  as  prente.  ’n  Sirkus  bly  voortdurend  op  die 
trekpad  en  sy  mense  is  gewoond  aan  gesigte,  nuwe  gesigte, 
wat  eintlik  ook  nooit  juis  nuut  is  nie. 

Vir  die  seisoen  het  hulle  aan  die  soom  van  ’n  groot  stad 
die  penne  ingeslaan.  Daar  sou  baie  wees  wat  sou  kom  en 
gaan,  en  hulle  sou  vir  ’n  geruime  tyd  vertoef,  maande.  Na 
afloop  van  die  eerste  matineevertoning,  wat  al  dadelik  ’n 

groot  sukses  was,  het  Glop  na  sy  karavaan  geslenter.  Hy 
het  sy  pruik  afgepluk,  sy  groot  skoene  uitgeskop,  en  sy 
neus  in  die  bedkassie  gebêre.  Nadat  hy  ’n  glas  driekwart 
vol  amber  vloeistof  weggeslaan  het,  het  hy  na  buite  ge- 
drentel  omdat  dit  ’n  mooi  middag  was.  Buite  was  die 
gewone  trossies  bruin  en  wit  kinders  tussen  die  tente  saam- 
gekoek,  maar  hy  het  hulle  skaars  raakgesien.  Die  naturelle 
was  besig  om  hulle  aandete  in  swart  blikke  op  misvuurtjies 
gaar  te  maak.  ’n  Pasgeslagte  donkie  het  aan  ’n  paal  gehang, 
en  die  bont  ponies  het  in  ’n  ry  vasgeriem  gestaan,  gerunnik 
en  getrippel,  en  die  vlieë  van  hulle  los  velle  geskud.  Die 
olifantkoei  het  aan  haar  voetketting  gelate  heen  en  weer 
gewieg,  haar  slurp  oor  haar  kalf  laat  hang,  en  die  blaar- 
ore  heen  en  weer  geflap.  ’n  Paar  seuns  was  besig  om  die 
bobbejane  met  grondboontjies  te  voer. 

Glop  het  na  ’n  hok  gestap  en  sy  hand  deur  die  tralies 
gesteek.  Die  tierwyfie  het  orentgekom,  gapend  met  toege- 
knypte  oë,  en  spinnend  soos  ’n  kat  haar  kies  teen  sy 
hand  geskuur. 

„Dit  sou  ék  darem  nie  waag  nie.  Ek  was  nog  altyd  onder 
die  indruk  dat  dit  die  uitsluitlike  voorreg  van  die  leeutem- 
mer  is.” 

Hy  het  omgeswaai.  Die  meisie  het  ’n  dwarrelende  rooi 
romp  aangehad  en  ’n  swart  kaalarm-trui  met  ’n  lae  hals. 
Haar  hare,  swart  soos  bakeliet,  het  ongeërg  oor  haar  reg- 
terskouer  gestroom  en  haar  oë  was  glinsterend  grys.  Sy  het 
geglimlag  en  haar  mond  was  wyd  en  rooi  gesmeer,  baie 
soos  syne. 

„Og,  hulle  raak  gewoond  aan  ’n  mens.  Baie  soos  ’n  huis- 
kat.  Ek  moet  sê  dis  darem  ook  net  hierdie  een  met  wie  ek 
dit  sal  waag,  hoor.  Sy  het  feitlik  in  my  skoot  opgegroei.” 

„Maar  kan  ’n  mens  hulle  ooit  werklik  vertrou.” 

„Wie  sal  kan  sê?  Hulle  is  maar  baie  soos  mense.” 

Hy  het  met  sy  hand  oor  sy  wang  gevee,  bewus  dat  hy  na 
die  vertoning  nog  nie  sy  gesig  gewas  het  nie.  Sy  het 
gemerk  dat  sy  grimeersel  besmeer  was,  en  sy  wit  hemp  nie 
baie  skoon  nie.  Ook  was  daar  klam  kolle  onder  sy  arms 
en  agter  sy  blaaie. 

„Hierdie  diere  — is  dit  waar  dat  hulle  uit  vrees  doen 
wat  van  hulle  verwag  word?  Of  word  hulle  met  liefde 
afgerig?” 

„Dit  is,  soos  u flussies  gesê  het,  die  leeutemmer  se  saak. 
Ek  weet  nie.  Maar  wat  vir  hulle  geld,  geld  maar  vir  almal 
van  ons.” 

„Dan  weet  jy  tog  die  antwoord.” 

„Is  daar  ’n  antwoord?  En  is  dit  waarlik  van  belang? 
Is  daar  eintlik  ’n  verskil?” 

„Jy  is,  as  ek  my  nie  misgis  nie,  Glop,  die  groot  harle- 
kyn.  My  naam  is  Helen  Botes.  Wat  is  jou  naam  regtig?” 

„Almal  noem  my  Glop.” 

,,Ek  is  seker  jou  geboortesertifikaat  lui  anders.  Wel,  wat 
’n  mens  verniet  te  sien  kry  is  dikwels  meer  opjagend  as 
dié  waarvoor  jy  betaal.  Ek  veronderstel  julle  bly  hierdie 
keer  lank?” 

„Drie  maande.” 

„Dan  sal  ek  seker  nog  dikwels  in  die  namiddag  hier  rond 
kom  treusel.” 

„Niemand  kan  jou  verbied  nie.” 

,,Ek  is  ’n  skryfster,  sien.  Een  dag  wil  ek  nog  ’n  roman 
oor  ’n  sirkus  skr}^.  Sommer  oor  al  die  dinge  wat  ’n  mens 
aan  die  agterkant  van  die  tent  te  sien  kry.  Dis  natuurlik 
’n  gewaagde  onderneming,  want  julle  skerms  is  dig.  Tog 
weet  ’n  mens  nooit.” 

Hy  moes  grimlag. 

„Derduisende  het  al  oor  ons  geskryf  en  derduisende  gaan 
nog  probeer.  Wat  hulle  aan  die  agterkant  te  sien  kry  is  nie 
veel  meer  onthullend  as  die  voorkant  nie.  Julle  kan  nie 
in  ons  karavane  kom  nie.” 

,,Is  julle  waarlik  so  . . . anders?” 

„Ons  is  mense.  Maar  die  wapad  is  ons  woning.  Der- 
halwe  is  daar  nooit  bande  nie  en  dan  veronderstel  ek  is  ons 
anders.  Dit  sou  ons  ook  nie  ten  goede  strek  nie.” 

„Julle  werk  hard.  Harder  as  ander  mense.” 

„Met  die  verskil  dat  ons  dit  geniet,  dat  ons  vir  ons 
werk  lewe.” 

„Om  mense  te  laat  lag?  Te  laat  vrees?  Te  laat  wonder 
en  asem  ophou?” 

„Te  laat  lag,  in  my  geval.  Dis  ’n  roeping  en  dis  vir  my 
genoeg.” 

„En  tog  skuil  daar  dikwels  agter  die  lag  ...” 

,,Asseblief.  Nie  weer  die  gemeenplaas  nie.  Daar  word 
miljoene  male  oor  geskryf.  Ons  speel  nooit  Laugh  Clown 
laugh  in  die  tent  nie.  Maar  ’n  bygelowige  ou  spul,  jy  weet.” 

Dit  was  nie  onvriendelik  bedoel  nie.  Hy  was  bloot  die 
afsydigheid  vanself.  Saaklik.  Maar  natuurlik  was  sy  ge- 
krenk,  het  sy,  sonder  ’n  woord  verder,  weggedwaal  in  die 
rigting  van  die  kamele.  Hy  het  haar  postuur  agternagekyk 
en  net  so  ’n  klein  bietjie  jammer  gevoel.  Maar  daar  was 
voorbereidings  vir  die  aandvertoning  en  hy  het  die  grinnik 
vars  gaan  aanstryk. 

Tog  was  sy  die  volgende  dag  weer  daar. 

„Glop  . . .” 

„Middag,  sou  ek  sê.” 

„Middag.  Ek  is  bevrees  ek  word  ’n  oorlas.” 

„Bepaald.  Maar  dis  nie  so  erg  nie.” 

„Jy  het  seker  nooit  ’n  tydjie  af  te  knyp  nie.” 

„Nogal  soms.  Hier  teen  skemer.  Soos  nou.  Wat  wil  jy 
van  my  hê?” 

„Gaan  tee  drink  saam  met  my.  Ons  moet  gesels.” 

„Watter  doel  kan  dit  dien?” 

„Nadere  kennismaking.  Die  boek  is  ’n  obsessie.  Jy  gee 
mos  nie  om  nie?” 

„Dis  nie  dat  ek  omgee  nie.  Maar  jy  verspil  tyd.  Jy  gaan 
nie  veel  wys  word  nie.  Hier  is  ander  ...” 

,,Maar  jy  is  die  baas  harlekyn.” 

„En  dis  al.  Wat  meer  is  daar  om  te  weet?” 

„Dis  nie  al  nie.  Ry  jy  saam,  of  sal  ek  die  leeutemmer 
gaan  opsoek?” 

Sy  was  mooi,  en  hy  was  ’n  man. 

,,Wel,  ék  het  niks  te  verloor  nie.” 

„Gaaf.  Maar  gaan  was  eers  jou  gesig.  Ek  weet  nie  eens 
hoe  jy  lyk  nie.” 

„Ek  lyk  soos  jy  my  hier  sien.  So  lyk  ek  vir  almal.” 

Dog  toe  hy  terugkom  was  sy  hare  netjies  gekam  en  het 
hy  ’n  skoon  hemp  en  sportbaadjie  aangehad.  Sy  het  hom 
agter  die  stuur  van  ’n  geel  sportmotortjie  ingewag. 

„Wil  jy  bestuur?” 

,,Jy  ken  die  stad  beter.” 

Dat  hy  nooit  ’n  motor  leer  bestuur  het  nie  omdat  dit 
nooit  nodig  was  nie,  het  hy  haar  nie  gesê  nie.  Waarom 
sou  hy? 

Hulle  het  in  ’n  knus  kafeetjie  teen  die  berghang  stil- 
gehou  en  sy  het  voor  geloop.  Hy  het  die  stoel  vir  haar 
uitgetrek  omdat  dit  so  hoort.  Toe  het  hy  teenoor  haar 
gaan  sit. 

„Iets  ruik  hier  sterk  na  brandewyn.” 

„Dis  ek.” 

„Hoekom,  Glop?” 

Haar  oë  was  mistig.  Daarom  was  sy  antwoord  nie  bitsig 
nie. 

„Wie  gee  tog  om?  Dit  stimuleer  ’n  mens.” 

„Weet  jy,  Glop,  dat  hier  geen  siel  in  die  teekamer  is 
wat  jou  eien  nie?  En  jy,  jy  is  . . . nee  wag.” 

,,Sê  jou  sê.” 

„Jy  is  ’n  mooi  man.  Aantreklik.  Jammer  dat  jy  dit  moet 
toeplak.” 

„Dis  soos  hulle  my  verkies.” 

,,Waarom  is  jy  ’n  nar?  Ek  het  altyd  gedink  dis  ’n  beroep 
vir  misvormdes,  dwerge,  en  kreupeles.  Diegene  wat  nood- 
wendig  moet  skuil.” 

„Werk  is  werk.  Wat  maak  dit  saak  wat  ’n  mens  se 
hande  vind  om  te  doen?” 

„Ek  maak  nie  hond  haaraf  met  jou  nie.” 

„Jy  was  gewaarsku.” 

„Jy  lag  ’n  muur  om  jou  siel,  Glop.” 

„Ek  lag  vir  brood  en  brandewyn.  Meer  het  ek  nie  nodig 
nie.” 

En  toe  moes  hulle  gaan.  Die  son  het  sy  afskeid  bo  die 
heuwelkabbeling  gevlam,  en  die  aandvertoning  moes  haas 
begin.  Toe  sy  hom  by  die  tent  aflaai  het  die  tierwyfie 
agter  haar  tralies  geblaas  en  onrustig  gelyk. 

„Sien  ek  jou  weer,  Glop?” 

„As  jy  ’n  ghienie  betaal,  ja.” 

„Moenie  gemeen  wees  nie.” 

,,Wat  wil  jy  van  my  hê,  Meisie?” 

„Verduiwels  of  ek  self  weet.  ’n  Storie  of  iets.  Ek  hou 
van  geheimsinnige  mense.  Op  die  een  of  ander  tyd  word 
’n  mens  iets  wys.  Dikwels  is  daardie  iets  van  meer  waarde 
as  die  lewensfeite  waarmee  so  vele  te  koop  loop.” 

,,Daar  is  waarlik  niks.  Wanneer  begin  jy  skryf?” 

,,0,  alles  het  sy  tyd.  Eers  as  die  terrein  kaal  lê  en  die 
tent  is  opgevou  en  weg.  Eers  a&  die  musiek  stil  is  en  die 
diere  grom  nie  meer  nie  en  die  saagsel  en  papier  is  al  wat 
oorbly,  eers  dan,  as  die  liggies  dood  is,  kan  die  skrywer 
skryf.” 

„Jy  weet  heelwat  meer  as  wat  ek  vermoed  het.” 

„Genoeg  nooit.  Wat  van  moremiddag?” 

„Jy  kom  darem  seker  een  aand  sirkus  toe?  Ek  sal  sorg 
vir  ’n  komplimentêre  kaartjie.” 

„Dankie.  Dis  lief  van  jou.  Ek  sal  die  laaste  aand  daar 
wees.  Dis  altyd  die  belangrikste,  die  laaste  aand.” 

„Vir  my  is  daar  nooit  ’n  laaste  aand  nie.” 

„Eendag  tog  wel.  Nag  Glop.” 

Eers  het  hy  ’n  trooster  weggeslaan  en  toe  voor  die 
spieël  op  ’n  plat  stoeltjie  gaan  sit  om  sy  grimering  aan 
te  stryk.  Maar  met  die  rooiselkwas  in  die  hand  het  hy  net 
’n  oomblik  geweifel. 

Hy  is  ’n  aantreklike  man,  het  sy  gesê,  ’n  mooi  man. 

Kon  dit  wees  dat?  . . . 

Nee.  Nee,  tog  nie  dit  nie.  Nie  dit  nie.  Toe  het  hy  met 
heftige  hale  die  rooi  lag  begin  aanpleister,  dikker,  wyer 
feller  as  ooit  tevore. 

Hulle  het  mekaar  meermaal,  ja,  gereeld  gesien  en  hy 

het  haar  begin  aanvaar,  hy,  Glop,  die  hanswors  wat  vir 
alles  en  alles  gelag  het  en  niemand  ooit  aanvaar  het  nie. 
Hy  wat  vir  hulle  almal  gelag  het  terwyl  hulle  vir  hom  lag. 
Dit  het  ’n  soort  instelling  geword  dat  haar  motortjie  op 
hom  wag  na  die  vertonings,  dat  hulle  die  stad  kruis  en 
dwars  deurry.  En  hy,  wat  die  wêreld  platgereis  het  saam 
met  die  sirkus,  so  baie  kere  al,  het  tot  sy  verbasing  begin 
begryp  dat  hy  nou  vir  die  eerste  maal  besig  was  om  die 
wêreld  te  ontdek,  aan  haar  hand.  Hulle  het  oor  baie  dinge 
gepraat,  oor  boeke  en  die  duisende  gedagtes  wat  daarin 
opgesluit  lê,  oor  wêreldsake  wat  hom  nie  aangegaan  het 
nie,  oor  wat  mooi  is  en  wat  nie  mooi  is  nie,  en  tog  kon 
hulle  nie  sê  dat  hulle  mekaar  waarlik  leer  ken  het  nie. 
Hulle  woorde  was  skerms,  skerms  teen  mekaar.  By  haar 
het  hy  hom  darem  vry  gevoel,  vry  en  terselfdertyd  gebonde 
met  daardie  bande  wat  ’n  mens  nie  graag  verbreek  nie 
al  kan  jy  dit  maklik  doen. 

Selfs  die  mense  van  die  sirkus,  wat  normaalweg  min 
praat,  het  onder  mekaar  begin  fluister  van  Glop  se  meta- 
morfose.  Dat  hy  gereeld  ’n  vrou  ontmoet,  dit  het  hulle 
met  die  oë  aan  mekaar  begin  knik,  en  dat  dit  opvallend 
was  hoe  selde  hy  meer  bottels  na  die  karavaan  aangedra 
het.  Maar  as  hy  van  al  hierdie  dinge  bewus  was  het  dit  in 
ieder  geval  geen  vaal  kol  aan  hom  gemaak  nie.  Net  die 
noodsaaklikste  dinge  het  hy  met  hulle  bespreek  en  meer- 
male  het  hy  by  die  tier  se  hok  gaan  hurk  om  haar  kop  te 
streel. 

En  die  maande  het  verbygeslenter.  Elke  middag  en  elke 
aand  kon  ’n  mens  die  bulderende  gelag  in  die  groot  groen 
tent  hoor,  en  die  flink  marsmusiek  so  eie  aan  ’n  sirkus.  Af 
en  toe  was  daar  die  lydsame  gebrul  van  ’n  dier  wat  nie 
juis  weet  waarvoor  hy  brul  nie. 

Een  Saterdagmiddag  het  sy  hom  gevra:  ,,Wat  doen  julle 
op  Sondae,  Glop?” 

„0,  ’n  honderd  en  tien  dinge.  Daar  is  gedurig  kostuums 
en  apparaat  wat  nagesien  moet  word,  uitrustings  wat 
opgeknap  moet  word,  en  diere  wat  versorg  moet  word.  Die 
organisasie  staan  nooit  stil  nie.” 

„Rus  julle  nooit?” 

„Alle  mense  neem  soms  verlof,  span  uit  en  gaan  lê 
iewers  langs  die  see  en  wens  die  dae  om,  Ons  ook.  Selfs 
daardie  olifant,  weet  jy,  word  partykeer  aan  haarself  oor- 
gelaat  en  dikwels  begin  sy  sommer  vanself  ’n  riel  dans 
sonder  dat  dit  van  haar  verwag  word,  min  wetende  dat 
sy  verniet  oortyd  werk.  Die  mag  van  die  gewoonte.” 

„Ek  wou  jou  net  vra  om  saam  met  my  plaas  toe  te  gaan 
vir  ’n  naweek.” 

„Plaas  toe?” 

„Ja,  My  pappie  boer  sowat  veertig  myl  hiervandaan. 
Die  pad  is  goed  en  dis  net  ’n  japtrap  om  daar  te  kom.  Ek 
gaan  dikwels  oor  die  naweek  huis  toe.” 

„Andersins?” 

„Skryf  ek  verhale  of  lees  sommer.  Jy  weet  tog  ek  gee 
onderwys,  woon  in  ’n  woonstel,  en  speel  tennis  of  klouter 
in  die  rante  rond.  Daar  is  niks  anders  nie.” 

„Niemand  anders  ook  nie?” 

„Geen  deksel  skeef  genoeg  nie.” 

„Nou  nooi  jy  my  saam  plaas  toe?” 

„As  ek  reg  onthou,  ja.” 

„Maar  dis  . . . bra  ongehoord.  Ek  bedoel  . . . wat  sal 
jou  ouers  sê  as  jy  met  ’n  hanswors  daar  aangesit  kom? 
Jou  pa  sal  wag  vir  ’n  geskikte  donderstorm  om  jou  te 
verdryf.” 

„Om  pront  te  wees,  dit  is  nogal  ’n  probleem.  Ek  het 
daaroor  nagedink,  Stefaan  — sy  het  intussen  sy  naam  leer 
ken  en  hom  soms  daarop  genoem  — alle  mense  verstaan 
hierdie  dinge  natuurlik  nie,  veral  nie  boeremense  soos  nou 
my  pa  en  ma  nie.  Maar  ons  kan  hulle  slegs  laat  wys  word 
dat  jy  in  die  stad  werk.  Hulle  vra  nooit  baie  vrae  nie.” 

„Ek  mag  tog  verleentheid  bring.” 

„Onsin.” 

’n  Plaas.  lets  waarvan  hy  dikwels  al  gehoor  het,  maar 
waarmee  hy  nog  nooit  kennis  gemaak  het  nie.  ’n  Plek 
waar  daar  ruimte  is,  en  stilte.  Waar  diere  vry  van  ket- 
tings  en  tralies  in  die  son  rondluier,  waar  dinge  groei  en 
mense  lag  net  wanneer  hulle  daarna  voel  en  mok  wanneer 
hulle  daarna  voel.  Met  haar  saam  op  ’n  plaas  . . . 

„Baie  dankie,  Helen.  Ek  dink  ek  sal  jou  uitnodiging 
aanvaar.” 

Hulle  het  ’n  glimmende  krans  uitgeklouter  en  hy  was 
verbaas  oor  die  ratsheid  van  haar  fyn  voete.  Hyself  was 
aan  harde  oefening  gewoond,  daarvoor  het  sy  gedurige 
kapriolle  gesorg,  maar  van  haar  het  hy  die  rapheid  nie 
verwag  nie.  Sy  het  voor  geklim  en  hy  het  sy  oë  van  haar 
gestalte  probeer  weghou  omdat  iets  hom  gemaan  het  om 
dit  te  doen.  Skielik  het  sy  vasgesteek,  die  swart  haredos 
oor  haar  skouer  geslinger,  en  met  haar  hande  op  haar 
heupe,  skewekop,  na  hom  gekyk. 

,,Moeg?” 

,,Nie  so  danig  nie.  En  jy?” 

,,Ek  klim  dikwels  hierdie  berg  uit.  Daar  is  nog  net  ’n 
paar  tree  voor  ons  bo  kom  en  daar  is  ’n  noeniebos  om 
onder  te  rus.  Vandaar  kan  jy  die  hele  plaas  betrag.” 

,,Nou  toe  kom.” 

Bo  het  hulle  op  ’n  rotsplaat  gaan  sit  en  sy  het  met  haar 
hand  oor  sy  voorkop  gevee. 

,,Dis  tog  klam.” 

„Ja  nee.  Ek  vrees  die  plaasnooi  het  my  getroef.” 

„Toemaar.  Ek  het  nog  nie  twintig  keer  na  mekaar  pro- 
beer  bolmakiesie  slaan  soos  jy  nie.” 

Links  onder  hulle  het  die  landerye  weggekabbel  tot 
waar  hulle  blou  word  van  verheid.  Waar  die  dam  glinster, 
het  ’n  paar  bruin  beeste  rondgelê  en  die  opstal  was  gehul 
in  die  klam  koel  skaduwees  van  ’n  klos  donker  bome.  ’n 
Huis,  het  hy  gedink.  Mure  en  ’n  dak.  Elke  aand  gaan  die 
mense  daar  slaap  en  elke  oggend  staan  hulle  op  en  nooit, 
nooit  word  dit  opgebreek  en  elders  geplant  nie.  Dit  staan. 

,,Glop  . . . Stefaan?” 

,,Ek  hoor  jou.” 

„Ek  . . . ek  weet  nie  of  ek  dit  behoort  te  vra  nie,  maar 
verlang  jy  nie  soms  na  hierdie  dinge  nie?” 

„Mens  verlang  nie  na  iets  wat  jy  nie  ken  nie.  Ons  leeus 
weet  nie  hoe  die  veld  lyk  nie,  en  daarom  treur  hulle  nie 
daaroor  nie.” 

„Maar  iewers  moet  daar  tog  . . .” 

„Ons  sirkusmense  se  kraambed  en  sterfbed  is  dikivels 
die  trekpad.  Nooit  vertoef  ons  nie,  en  ons  verkies  dit  so. 
Dis  in  ons  bloed.” 

,,En  . . . die  liefde?” 

„0,  ons  trou  ook  onder  mekaar  en  ons  kinders  word 
aan  die  sweefstokke  groot.  Hulle  soek  weer  ander  van  hulle 
soort  en  so  gaan  dit  maar  aan.  Tradisie,  kan  ’n  mens  dit 
noem.” 

„En  dis  al?” 

,,Ek  praat  natuurlik  in  die  algemeen.  Wat  myself  betref 
— ek  glo  dat  wie  alleen  loop  die  verste  loop.” 

„Jy  het  dus  nog  nooit  daaraan  gedink  om  ’n  ander  koers 
in  te  slaan,  ’n  ander  nering  te  vind,  en  ’n  vaste  verblyfplek 
te  hê  nie?” 

„Ek?  Die  sirkus  vaarwel  sê?  Ek  wat  van  kindsbeen  af 
swerf  ? Nee,  daaraan  het  ek  nog  nooit  gedink  nie.” 

„Julle  is  tog  nie  waarlik  vry  nie.  Eintlik  is  julle  meer 
gebonde  as  ander  mense.” 

„Wie  is  vry?  Helen,  my  vader  was,  soos  sy  vader  voor 
hom,  aan  ’n  sirkus  verbonde.  Sy  werk  was  maar  net  om 
elke  middag  en  elke  aand  sewentig  voet  ver  na  onder  te 

spring.  Dis  al.  Maar  daar  was  ’n  laaste  aand  en  — mag  dit 
rny  vergewe  word  as  ek  verkeerd  oordeel  — ek  dink  dit 
was  hulle  genoeglikste  aand.  Hy  is  uitgedra,  vir  goed,  en 
ek  het  nie  die  moed  gehad  om  sy  spore  teen  daardie  stel- 
lasie  uit  te  volg  nie.  Nou  ja,  toe  word  ek  maar  ’n  nar. 
Daar  was  geen  ander  uitweg  nie.” 

„Julle  lewe  soos  die  diere  wat  julle  saam  met  julie 
karwei.” 

„Ons  almal  leef  soos  diere.” 

„Maar  ons  is  mense,  Glop,  en  ons  smee  bande,  dierbare 
bande.  Ons  het  iets  meer,  iets  om  te  behou.  Ons  ken  haat 
en  liefde.” 

„Daardie  tierwyfie  — Susie  — sy  het  verlede  jaar  ’n 
kleintjie  gehad.  Die  dingetjie  is  dood,  en  sedertdien  kan 
ons  niks  met  haar  uitvoer  nie.  Sy  lê  alleen  opgesluit  en 
geen  ander  tier  waag  dit  in  haar  nabyheid  nie.  As  dinge 
nie  verander  nie,  sal  hulie  moet ...” 

,,Sy  sal  seker  later  vergeet.  Maar  mense  is  nie  so  nie. 
Hulle  onthou.  Om  nou  maar  sinnebeeldig  te  wees  — waar 
die  tent  eenmaal  gestaan  het,  val  jou  oog  telkens  weer  as 
jy  daar  verbjrry.” 

„Vir  andere  ja,  buitemense  soos  jy.  Vir  ons  staan  die 
tent  altyd,  en  waar  hy  staan  is  ons  tuis  en  gelukkig.” 

„Laat  julle  nooit  iets  dierbaars  agter  nie  . . .” 

Haar  voet  het  van  sy  vastrapplek  gegly  en  sy  moes  aan 
iets  klou  om  nie  te  tuimel  nie.  Sy  arm  was  daar,  stewig 
en  hard  soos  ’n  boomwortel.  Hy  het  haar  vasgegryp  en  in 
albei  se  oë  het  die  skrik  opgeslaan  toe  hulle  mekaar  aan- 
kyk. 

„Glop  ...” 

„Jy  moet  versigtig  wees,  my  dier.  Jy  kon  lelik  geval  het. 
En  wat  meer  is,  ons  sal  moet  begin  huis  se  kant  toe  staan. 
Jou  ouers  mag  onrustig  begin  word.” 

„Ek  het  jou  iets  gevra,  Stefaan  . . .” 

,,Niks  mag  vir  ons  dierbaar  word  nie.  Niks  wat  ons  nie 
kan  saamneem  nie.  Helen  . . . Helen  . . . o Helen  ...  !” 

Haar  hand  het  stil  deur  sy  kuif  gekam  en  tussen  haar 
oë  het  die  pyn  in  ’n  diep  keep  gelê. 

„Asseblief,  Stefaan  . . . Ek  het  dit  voel  kom.  ’n  Vrou 
weet  altyd.” 

„Helen,  ek  verloën  myself,  alles,  alles  wat  ek  is,  as  ek 
dit  sê,  maar  ek  het  flussies  teen  my  beterwete  gepraat.  Ek 
het  nog  nooit  iets  dierbaars  gehad  nie,  nog  nooit  iemand 
soos  jy  nie.  Nog  nooit,  nooit.” 

,,En  jy  verkies  die  sirkus  bo  my?” 

„Dis  nie  ’n  kwessie  van  keuse  nie.” 

„Dit  is;  dit  is.  As  ’n  man  ’n  vrou  liefhet,  waarlik  liefhet, 
versaak  hy  alles  terwille  van  haar.  Alles.  Jy  kan  ander 
werk  kry.  Jy  kan  jou  vestig  iewers.  Ek  het  jou  lief,  Ste- 
faan,  nou  skerm  ons  nie  langer  nie.  Ek  het  jou  ook  lief, 
maar  dan  sal  jy  jou  moet  vestig.” 

„Onmoontlik.  Ek  lag  vir  ’n  bestaan.” 

„En  jy  word  uitgelag.  O Stefaan,  begryp  jy  dan  nie?  As 
’n  vrou  ’n  man  liefhet  duld  sy  nie  dat  hy  ’n  spotvoël  word 
nie.  Dit  is  te  veel.” 

,,Wat  kan  ek  doen?” 

,,Ander  werk  soek.  Ek  gee  nie  om  om  onder  te  begin, 
arm  te  wees  nie.”  Die  trots  het  in  hom  vlamgevat. 

,,Ek  is  ’n  kunstenaar.  Dis  ’n  kuns  om  mense  te  laat  lag.” 

„So  sien  jy  dit  en  so  sien  ek  dit.  Maar  daar  is  buite- 
staanders  om  mee  rekening  te  hou.  Ek  kan  nie  saam  met 
’n  sirkus  rondgekarwei  word  nie.” 

„Nou  wat  presies  het  jy  by  kom  soek,  Helen?” 

,,Iets  besonders  om  oor  te  skryf.  lemand  wat  anders  is  as 
ander  mense.  Maar  dit  was  nie  die  Voorsienigheid  se  plan 
nie.  Want  nou  is  jy  vir  my  ’n  man.  Wees  ’n  gewone  man. 
Asseblief,  Glop.” 

,,Ons  ontvang  fatsoen  en  daarmee  groei  en  ontwikkel 
ons.  Om  onsself  te  probeer  hervorm  sou  misvorming  bete- 
ken.  Dis  nie  in  ons  hande  nie.” 

,,Tog  kan  sommige  van  ons  dit  toeplak  met  verf.” 

„Ek  kan  niks  anders  wees  as  ’n  harlekyn  nie.” 

„Jy  kan.  Jy  is  ’n  mens,  ’n  dierbare  mens.  Ek  weet.  ’n 
Vrou  wat  liefhet  weet  alles.  Wat  gaan  ons  doen,  Stefaan?” 

„Ek  weet  nie.  Ek  weet  nie.  Verduiwels  of  ek  enigiets 
weet  nou.  Jy  moet  my  tyd  gee.” 

„Tyd?  Hoe  lank?  Wanneer  gaan  julle  . . . die  sirkus 
. . . weg?” 

„Aanstaande  Saterdag  is  ons  laaste  vertoning.  Gee  my 
net  tyd  tot  dan.  Dan  sal  ek  jou  sê.  Dis  nie  maklik  om  . . . 
volwasse  gebore  te  word  in  ’n  wildvreemde  wêreld  nie.” 

„Ek  sal  daar  wees.” 

Die  mense  vertel  dat  Glop  begin  rondverneem  het  en  hy 
kon  ’n  betrekking  kry  by  ’n  saagmeule;  die  besoldiging 
sou  nie  so  danig  onaardig  gewees  het  nie.  Maar  hy  sou  eers 
daardie  laaste  Saterdag  finaal  besluit  en  dit  aan  haar 
bekend  maak. 

Toe  hy  egter  daardie  middag  die  rooi  grinnik  oor  sy  gesig 
pleister  het  hy  nog  gekantel  tussen  twee  liefdes.  Hy  was 
reeds  klaar  met  die  taak  en  het  sy  bakkies  in  die  spieël 
betrag  om  fout  te  vind.  Aan  die  glimlag  het  daar  niks 

geskort  nie.  Na  die  vertoning  sou  sy  op  hom  wag,  en  hy 
het  nog  geen  antwoord  vir  haar  gehad  nie.  lewers  vanmid- 
dag  sal  hy  tot  klaarheid  moet  kom. 

Die  natm’ellewerkers  was  nog  besig  om  die  ysterseg- 
mente  van  die  arena  uitmekaar  te  haal  toe  Glop  die  tent 
binnebars.  Hy  het  sy  lag  die  lug  ingeslinger,  oor  ’n  vaatjie 
gestruikel,  en  sesmaal  bolmakiesie  geslaan.  Toe  hy  orent- 
kom  het  twee  gloeilampies  in  sy  ore  geflikker,  aan  en  af, 
aan  en  af.  Basie,  die  dwerg,  het  hom  onder  die  sitvlak 
geskop  en  ’n  spuitfonteintjie  het  op  sy  kop  uitgespriet. 
Hy  het  hom  omgeswaai  en  Basie  teen  die  kop  geklap. 

„Ken  jy  nie  jou  maniere  nie?” 

Basie  se  broek  het  afgeglip  tot  op  sy  voete  en  daaronder 
was  ’n  flennierooi  kniebroekie.  Die  skare  het  gebulder  van 
die  lag. 

„Doen  my  ’n  guns,”  het  Basie  gevra. 

„As  dit  is  om  jou  te  skiet  — met  die  grootste  plesier.” 

„Kyk  asseblief  na  my  boordjie.  Dit  voel  te  nou  vir  my.” 

Glop  het  oor  hom  geleun  en  ondersoek  ingestel. 

„Dis  nie  jou  boordjie  wat  om  jou  nek  is  nie,  dis  jou 
knoopsgat.”  Die  geskater  het  harder  om  hulle  gekring. 

Glop  het  normaalweg  skaars  sy  toeskouers  raakgesien. 
Vir  hom  was  hulle  ’n  muur  eenderse  gesigte,  laag  op  laag. 
Maar  die  rystoel  vlak  langs  die  hoofingang  was  te  opval- 
lend.  Die  meisie  wat  verskrompel  daarin  sit,  kon  enigiets 
tussen  nege  en  twaalf  jaar  oud  gewees  het.  Haar  bene  was 
in  ysterstutte  en  sy  het  nie  saam  gelag  nie.  Haar  gesig 
was  opgeskroef  en  die  pyn  was  onmiskenbaar  daarop  te 
lees. 

Hier,  het  hy  gevoel,  was  ’n  uitdaging.  Dis  maklik  genoeg 
om  iemand  te  laat  lag  as  hy  daarna  voel,  maar  as  hy  ly  is 
dit  ’n  ander  saak.  Met  ’n  paar  kaperjolle  was  hy  vlak  voor 
haar.  Hy  het  niks  gesê  nie,  net  sy  kop  agteroor  gegooi 
sodat  dit  gelyk  het  asof  sy  nek  knak,  sy  arms  oopgeswaai, 
en  die  lag  diep  uit  sy  borsholte  gerem. 

En  toe,  eers  bra  teesinnig,  het  haar  gesiggie  verkreukel 
tot  ’n  glimlag.  Daarna  het  sy  geskud  van  die  lug.  Almal 
saam  het  geskreeu  daarvan,  maar  toe  was  dit  die  beurt 
van  die  lamas. 

Buite  het  Helen  die  deur  van  die  geel  motortjie  vir  hom 
oopgehou.  Hulle  het  met  ’n  ruk  weggetrek  en  weinig  aan 
mekaar  te  sê  gehad  voor  hulle  op  die  heuwelrug  buitekant 
die  stad  stilgehou  het.  Onder  hulle  het  geboue  en  boom- 
trosse  in  ’n  waas  gelê. 

„Dis  warm,”  het  sy  gesê. 

,,Dit  is. 

,.Glop  . . .?” 

,,Ek  het  klaar  besluit,  Helen.” 

„Ek  hoop  dit  was  nie  maklik  nie.” 

„Ek  . . . ek  bly  by  die  sirkus,  Helen.” 

Sy  het  haar  kop  weggedraai,  want  haar  oë  het  mistig 
geword,  alles  het  vervloei. 

„Ek  sal  jou  mis,  Glop.” 

„Dis  . . . so  moeilik  om  te  verduidelik.” 

,,Ek  het  geen  verduideliking  gevra  nie.” 

Sy  het  met  haar  handpalm  oor  die  lapel  van  sy  baadjie 
gestryk  en  daar  was  weer  die  ou  pynkeep  tussen  haar  oë. 

,,Kom  jy  nog  vanaand?” 

„Ek  het  so  half  belowe,  het  ek  nie?” 

Sy  het  in  die  voorste  ry  gesit  en  sy  het  ’n  somersjas 
aangehad,  ’n  swarte  met  ’n  roos  van  blou  fluweel  daarteen 
vasgespeld.  Sy  grinnik  was  met  wilde  hale  aangestryk, 
rooi,  rooi.  En  die  hoeke  daarvan  het  byna  sy  ore  geraak. 

Daardie  aand,  vertel  die  mense,  is  daar  in  die  groen  tent 
gelag  soos  nooit  tevore  nie.  Dit  was  Glop  op  sy  beste,  Glop 
die  kunstenaar,  Glop  die  meester.  Selfs  die  leeus  het  glo 
in  hulle  hokke  orent  gekom,  die  mane  geskud,  en  in  die 
baard  gegrom,  en  Susie,  die  tierwyfie,  was  op  haar  agter- 
pote  teen  die  tralies.  Glop  het  gebuig  en  weer  gebuig.  Tot 
ses,  sewe  maal. 

Na  alles  verby  was,  toe  die  skare,  steeds  giggelend,  begin 
verbrokkel,  het  sy  haar  jas  styf  om  haar  geslaan  en  alleen 
uitgeslenter  na  waar  die  nag  haar  opgelos  het. 

Glop  het  na  Susie  se  hok  gestap  en  sy  hand  deur  die 
tralies  gesteek.  Hy  het  haar  oor  paaiend  gefrommel  tot  sy 
bedaar  en  gaan  lê  het,  spinnend  soos  ’n  kat. 

LOUIS  EKSTEEN: 


Lied  in  Holl  and 

In  hierdie  laagland  het  ek  gekom,  vroeg  in  die  somer 
toe  die  wolke  wit  gestoot  het  oor  Schiphol 
en  die  swartbontkoeie  speelgoedagtig  op  die  mooi 
weiveldstroke  so  stil-stil  gewei  het,  langs  kratte 
hier  en  daar  waar  ou  goor  fabrieke  skuins  skadus  gooi. 

Holland  se  breë  riviere,  HoIIand  se  plegtige  strome 
HoIIand  se  ritselende  blare  in  lappe  bossende  bome. 

Op  die  polders  het  boere  hoë  karre  suikerbeet  gelaai 
en  smiddags  het  boerinne  met  rooi  kopdoeke  begin  melk 
terwyl  kinders  op  fietse  langs  die  pad  lawaai. 

Kanale  het  optogte  skuite  aangevoer  met  klam  slap  sand 
en  arbeiders  het  skepe  geledig  op  die  kaai. 

HoIIand  se  wuiwende  lande,  HoIIand  se  waterstrome 
HoIIand  se  voëls  wat  sketterig  sing  in  die  bome. 

Die  somer  het  begin  verdwyn  en  die  skadus  het  langer  gestoot. 
Gasfabrieke  het  met  hul  swart  dromme  die  lug  verswaar 
toe  ek  eendag  geweet  het  — so  sonder  wik  of  weeg  — - 
dat  ’n  reisiger  dié  dinge  wat  hy  sien  behou  . . . en 
altyd  oor  ’n  herinnering  sal  tob,  al  loop  sy  jare  leeg. 

Soos  HoIIand  se  breë  riviere,  HoIIand  se  silwer  strome 
en  HoIIand  se  singende  merels  in  die  takke  van  HoIIand  se  bome. 


Boesmanland 

Boesmanland  is  hier  nee  Boesmanland  is  daar 
Boesmanland  is  orals  maar  niemand  weet  mooi  waar. 

Wat  maak  dit  saak?  Ek  vra  jou  nou 
solank  ons  lekker  eet  en  lekker  kou 

en  ’n  Boesmanlandse  deuntjie  ruk-ruk  uit  ’n  bruin  kitaar. 

Sjebienmêmmie 

Ai  mie  ai  ma 

ai  boem-sa-sal 

Loop  met  stywe  litte 

Loop  met  skewe  sitte 

En  wie  agterna  wil  kyk 

kan  kyk  ^ niemand  sal  hom  verêre 

vir  die  drilstap  van  dié  paar 

Boesmanstêre. 

52 


Oompie 

Mallemokers  meid,  maar  dêmmit! 
Wíc’f  nou  }ou  dit  kon  bid-aan 
dat  ék  met  my  pypie  kromsteel 
nou  hiér  vir  jou  mit  sien  loop 
met  daai  boude  hoekaai  al  lam 
van  swaai  voor  man  se  oë  ^ 
maar  allajimkonfiet-konfaai 
hoe  lit  sy  darie  heupe  swaaiJ 


Klagtetjie 

n JSdalle  het  mos  vir  my  kom  sê 
. . . n ou  met  oë  wat  na  mekaar  toe  rol 
hy  wou  mos  net  daar  en  dantjies  hê 
. . . mit  sy  tong  wat  rooilek  om  sy  kwyltjieslippe 
wou  mis  vir  mý  laat  les  opsê 

. . . darie  stomp-af  tand  van  hom  soos  sjeel  beskyt 

wou  lat  ek,  wou  wou 

. . . met  sy  verdomde  uit-lit-nek 

dat  ek,  ék  ’n  rooi  kleimeid, 

dat  ek,  wat  gesond  is  met  wange  rooilemoen 

. . . dat  ék  vir  hóm  moet  SOEN! 


Bouer 

Die  fondamente  het  ek  deur  lae  grond  gegrawe 
beton  in  die  vaste  vore  gegooi, 
die  stene  in  rye-rye  opgemessel  — 

om  te  dink  : waar  dié  gebou  nou  staan,  was  eers  net  sooi. 


Parodie 

Melk  spuit  teen  die  emmerwand 
skoon  alchemie  — 

’n  enkel  fyngerekte  skree: 

kon  ek  mý  voedsel  só  wit  weergee! 


53 


WILLY  SPILLEBEEN: 


Langs  t Gemzenpad 

TMJerver  die  spoorloos  — naar  de  hel?  — 
doortrekt  het  randgebergte  dood. 

Het  westen  loopt  vol  smeltend  lood 
in  ’t  water  klotsend  element 

gebroken  lichtstaaf  van  de  maan 
naar  de  oever  waar  de  branding  schuimt. 
Kastanje  geurt  ’t  ongrijpbaar  rijm 
en  de  avond  staat  zo  naakt. 

Het  bloed  met  avontuur  besmet 
vlamt  opwaarts.  Hemelgletsjer  scherpt 
t prismaprofiel . . . De  zwerver  mens 
kent  zijn  tweeslachtigheid:  gebed 

der  wellusten  glimlach  der  pijn. 

De  dichter  hij  haat  en  bemint 
zo  schaamtloos  primitief  zo  kind 
het  woord  dat  hém  gelijkt. 

En  zo  Iweeslachtig  ook  dit  land: 
links  hemelgletsjer  randgebergt, 
de  f eestelijke  dorpen  rechts  . . . 

De  zwerver  kent  slechts  ’t  gemzenpad. 

Spoorloze,  op  weg.  op  weg  . . . 


Ballade  van  de  Lange  Omvaart 

Voor  lange  omvaart  toegerust 
op  deze  zee  van  louter  schijn 
vaar  ik  als  mens  en  Odusseus 
uit  ’t  paradijs  uit  de  eeuwigheid 
naar  de  eeuwigheid  terug. 

Verlangens  pijnen  in  de  flank 
warm  van  een  reedloos  heimwee 
word  ik  zelf  lichtgevlekte  zee 
grauw  als  golven  egaal. 

Ik  rand  het  hele  leven  aan 
met  doelbewust  helder  verstand. 

Soms  springt  ter  hoogte  van  een  waan 
een  zilvren  vis  mijn  eenzaamheid 
glinstrende  stuk.  De  stilte  splijt 
tot  de  angst  van  mijn  geslacht. 

De  mannelijke  stormwind  randt 
mij  aan  — heilge  verbijstering  — 

Hij  hakt  kwetsuren  in  het  want. 
Yersplinterd  storten  rrmst  en  tuig  . . . 

Hoe  menselijk  de  pijnJ 

Plots  . . . Land  in  zicht!  De  haren  grijs 
de  handen  instrumenten  die 
mijn  lijden  opschrijven : grafiek 
hun  grillige  siddering  . . . 

Een  eiland!  Door  golven  gelikt  .... 
die  opkruipen  als  slangen  langs 
bazalten  wand,  maar  in  hun  val 
elkaar  verpletten  . . . Dit  land  is  zwart 
en  levenloos,  hel  waler  brak. 

Slechts  zwammen  lang  en  slap. 

Het  schip  legt  aan,  ik  stap  aan  wal. 
Maar  schimmen  vallen  me  aan  uit  nachi 
naar  mijn  verleden:  ’t  paradijs 
de  doodsgevaren  van  de  reis  . . . 

7.0  radeloos  mijn  angst. 

Ik  smaak  hem  als  de  korrels  zand. 

Ik  wil  terug  . . . Maar  in  een  droom 
bemerk  ik  ’t  kerkhof:  zerken  hoog, 
norse  gedaanten  liaat  . . . 

Een  angstkramp  en  mijn  wilde  kreet! 

De  echo  holt  voort  van  wand  tot  wand. 
En  ik  verstijf  in  lijf  en  geest. 

Mijn  boot  vaart  af . . . De  misthoorn  toel. 
Ik  lig  en  roep,  maar  vruchteloos. 

Ik  lig  geel  in  de  dood. 

LORENZ  SCHULTZ: 


Trein  na  die  Noorde 

ek  tik  ’n  kort  swart  trein  wat  fel 

fluit  en  gierend  oor  die  stoppelakkers  snel 

met  oop  vensters  waardeur  die  wind 

nuwe  woorde  vir  ’n  doodgewaande  vrees  inwaai 

ek  tik  die  dag  se  oë  hyna  blind 

ek  skryf  ’n  potloodstreep  van  ’n  rant  — 
daar  staan  ’n  Boom  in  ’n  offervlam  en  brand 

ek  tik  ’n  kruispad  en  ’n  blonde  kind 

wat  skreeu  goe-baai  goe-baai 

van  wie  neem  hy  afskeid  die  trein  of  my 

niemand  van  wie  ek  antwoord  kiy 

die  trein  het  my  en  niemand  anders  opgelaai 

Boom  sal  jy  vir  my  nog  vlam 
as  die  nag  toesak  agter  die  kam? 


Klooster 

(BERGEN-AAN-ZEE,  Noord-Holland) 

Ek  brabbel  ’n  kerk  vol  helder  kleure  : 
suigstokstrepie-vensters  uit  my  kindertyd, 
en  geel  affodille  en  lelies  wat  wyd 
staan  oor  die  oop  veld  van  ’n  kalwerliefde. 

Ek  skryf  : die  skerp,  hoë  toring  van  die  eerste  twyfel, 
twee  swart  bloekombome  teen  ’n  kaal  en  harde  horison 
en  — skielik  — ' ’n  swart  hond  tussen  rooi  Hollandse  huise. 
Ek  sou  so  graag  die  son  blou  wou  geteken  het, 
maar  sy  kleur  is  reeds  bepaal  deur  wet  — 
die  rede  — wat  my  in  hierdie  sel  gemessel  het. 

Ek  teken  ’n  klok  sonder  wysers  of  ure 
ek  brabbel  my  hart  vol  reënboogkleure  — 
slegs  dun,  swart  strepies  is  vensters  on  deure. 


Boerebruilof 

(TWENTE) 

Die  herfs  bring  vuurkoraal,  agaat  en  goud 
en  ’n  blou  kantsluier  vir  sy  bruid  se  heiligdom. 

Muskusgeur  sweef  dralend  deur  die  domkerk  van  die  woud. 
My  hart  is  die  bruilofsruiker  — ’n  verdorde  sonneblom. 

Hawe 

(ROTTERDAM  SE  HOTELLETJIE) 

Heer,  noudat  ek  in  die  lang  herfsnag 
moet  luister  na  die  liefdesklag  — 

„kat  soek  gekastreerde  kater 

weerhou  tog  my  hand  van  die  emmer  water. 

Heer,  moet  op  hierdie  aarde  jammerdal 
ook  die  neuriesangers  nie  vergeet  nie, 
want  sonder  hul  en  jazzgebral 
sal  ons  van  U liefde  niks  leer  weet  nie. 

Bossie 

(VELUWE.  Oos-Nederland) 

roiings  mis  hang  in  my  hare, 
my  skoot  is  vol  verdorde  blare. 

Elke  vinger’s  ’n  droë  loot, 
wyk,  son,  jy  lê  my  armoed  bloot. 

Die  nag  het  vriende:  wind  en  reën, 
hy  kan  nog  praat  met  die  donker  spruit, 
maar  ek’s  verdwaalde-kind-alleen  — 
geen  vo'él  wat  in  my  takke  fluit. 

Ek  word  geen  Kruis  of  doringkroon, 
word  met  geen  Passieblom  beloon, 
geen  haas  wat  ooit  in  my  weg  ruik  ^ 
waarom  sou  hy  ?Ek'  's  geen  struik. 

Tuinier  wat  elke  ding  laat  groei, 
sal  U lente  nooit  in  my  ook  bloei? 

Kry  ek  geen  water  uit  U hand? 

Bedek  my  gou  met  U skerp  wit  sand! 

Korter  Dae 

Die  aandlug  is  ’n  flenterjas  waarin 

die  arms  van  ’n  windmeul  wild  nog  groter  skeure  pluk 

Uit  die  vierkant  van  my  venster  ruk 

’n  swart  voël  weg  en  los  ^ 

of  was  dit  miskien  die  laaste  blaar, 

deur  die  rukwind  weggedwarrel  uit  die  bos? 

’n  Straatlamp  knipper  aan  en  staar 
onbeskaamd  by  my  donker  ruite  in. 

Timmerman,  U moet  gou  planke  oor  my  venster  slaa 
want  ek  is  koud  en  kaal,  al  het  ek  klere  aanJ 

PiROW  BEKKER: 


Doocl  in  die  Veld 

Die  windiioncl  skud  ’n  reën 
blink  druppels  los.  Gaan  skuur 
sy  diep  bors  in  ’n  pol. 

Flou  mense-oë  tuur, 
vang  die  tregterson. 

Die  windhond  rol 
op  ’n  stuk 

ou,  toegespoelde  wol. 

Dan  span  hy  die  veld 
in  baldadige  kringe. 

’n  Doringboom  staan  yl. 
van  sy  voëlent  gestroop. 

Die  windhond  is  dol, 
die  windhond  lê  oop. 

Hy  span  die  veld, 
hy  breek  die  lug 
met  sy  wilde  kringe  . . . 

’n  Berggans 
raak  los 

van  sy  hoë  krans. 

Swig 

as  hy  sien  die  dag 
verloor  die  ewewig. 

Keer  terug. 

Die  windhond  word  mal 
in  sy  kringende  dans 
van  styg 
en  val . . . 


Herfsoortuiging 

Na  jou  is  daar  geen  res 
van  verlange  meer  nie.  Ek  het 
dit  alles  uitgemaak,  voltooi, 
my  op  al  die  plekke  self  gered. 

Dit  het  nou  stil, 
voldrae  en  bereid  geword. 

Dat  uit  die  takelwerk  van  bome 
die  gevoel  van  blare  stort. 

aan 


Boer 

l)ie  lieiiiinys  om  sy  plaas  dui 
lol  waar  sy  eie  wêreU  gaan. 

l iler  soeli  sy  ploeg  sleeds  verder  jaar  na  juur 
en  dam  ’n  ryker  aarde  leen  sy  skaar. 

n Boord  verrys,  kompleet  heskut  met  kweperboom  — 
en  voor  /lom  groei  sy  eersle  dag  se  droom. 

Diékanl  waak  die  windpomp  oor 

die  dam,  en  keer  die  noordwind  voor. 

Smorens  loop  hy  oor  douspinnerak  en  gras 
na  waar  sy  mielies  bloukoel,  bankvas 

staan,  en  voel  sy  hande  jeuk  al  klaar 
om  weer  sy  blink  see  oor  le  vaar. 


Koerantleser 

Donker  deurbraak  aan  elke  kanl, 
my  kern  binne  agler  bydraad  vas, 
en  die  motby  van  onrus  fladder  wiU 
tot  in  die  laal  kolom  se  glas. 


Grysbokooitjie 

In  vandag  se  kol 
vrees  sy  in  bos  en  pol 
die  oog.  die  korrel.  die  visier. 
wat  dodelik  slaan  in  elke  spier. 

Van  daardie  dag  se  skool 
gooi  sy  haar  lammers  dood; 
en  keer  haar  af,  maar  elke  jaar 
word  sy  gedryf  om  weer  le  paar. 

Storm 

Gisteraand  het  die  storm  oor  die  huis  geskuur. 
En  toe  dit  stil  word,  het  ons  iemand  uitgestuur 
om  gou  die  blikkie  water  in  te  haal 
waaraan  ons  dié  gekonsentreerde  seën  bepaal. 

Teen  dagbreek  het  ’n  klipkors  miershoop 
reeds  in  blink  slangkoppe  uitgeloop. 


Witnekkraai 

Jy  is  die  swart  vlek 
wat  onder  die  witkruis 
as  sy  skaduwee  trek. 

Jy  gaan  met  enerse  hale 
langs  wit  bloeisels 
van  telefoon  pale 

en  jy  vlieg  nooit  hoog 

in  verleë  boë  nie; 

maar  in  ’n  dooie  skaap  se  oog 

sonder  sin  of  trek 

vir  stil  krapoë,  ingekeer, 

het  jy  jouself  ontdek. 


Getuie 

Ek  sal  die  hele  waarheid  praat 
en  tog  nie  vrykom  nie:  ek  weet  met  elke  daad, 
elke  huiwering  en  elke  ja  of  nee 
benadeel  ek  die  aangeklaagde  of  die  staat. 

ANDRÊ  DEMEDTS: 


De  Letterkunde  in  Noord  en  Zuid 

Een  Overzicht. 

Naar  wij  in  het  februarienummer  van  het  „Nieuwsblad 
voor  de  Boekhandel”  konden  lezen,  werden  er  in  1959, 
door  de  gevestigde  Nederlandse  uitgevers,  niet  minder  dan 
8588  boeken  op  de  markt  gebracht,  Hiervan  waren  er 
1106,  waarschijnlijk  in  overweldigende  meerderheid  leer- 
boeken,  in  vreemde  talen  gesteld.  Tegenover  1957  en  1958, 
toen  er  7284  en  7818  titels  waren,  betekent  dat  een  merke- 
lijke  stijging.  Men  mag  ten  andere  niet  uit  het  oog  verlie- 
zen,  dat  die  getallen  alleen  op  Nederland  terugslaan.  Om 
juist  te  weten  hoeveel  Nederlandstalige  boeken  er  ver- 
schenen  zijn,  zouden  de  werken  die  in  onze  taal  alleen  in 
België  uitkwamen  er  moeten  bijgeteld  worden.  Daarom- 
trent  is  er  geen  statistiek  voorhanden,  maar  op  grond  van 
een  voorzichtige  raming  mogen  wij  aannemen  dat  het  er 
ten  minste  1500  zijn  geweest. 

Onder  de  8588  Nederlandse  boeken  waren  er  4917 
nieuwe  uitgaven  en  3671  herdrukken;  3427  leerboeken; 
1065  romans  en  novellenbundels  benevens  870  uitgaven 
voor  de  jeugd.  Er  verschenen  408  oorspronkelijke  Neder- 
landse  en  657  vertaalde  romans.  De  grote  meerderheid  hier- 
van,  448  titels,  werden  uit  het  Engels  overgebracht.  Verder 
was  de  Franse  letterkimde  met  72  en  de  Duitse  met  67 
werken  vertegenwoordigd.  Laten  wij  ter  vergelijking  hier- 
aan  toevoegen,  dat  in  1959  in  Frankrijk  12032  boeken  ver- 
schenen,  waarvan  256  in  een  vreemde  taai  en  1332  verta- 
lingen.  Uit  die  getallen  blijkt  dat,  naar  verhouding  tot  hun 
onderscheiden  bevolking  berekend,  Nederland  merkelijk 
meer  boeken  uitgeeft  dan  Frankrijk:  8588  tegen  12032, 
waar  de  cijfers  einde  1958  11.173  miljoen  tegen  44.500 
miljoen  zielen  bedroegen. 

Opmerkelijk  is  ook  dat  er  van  de  8588  titels  2117,  het 
zij  een  vierde,  in  de  prijsklasse  van  1 tot  2 gulden  vielen. 
Hiertoe  behoren  de  vele  pocket  boeken,  die  bij  studerenden 
en  lezers  met  een  bescheiden  inkomen  vlot  van  de  hand 
gaan.  Gelukkig  is  het  doorgaans  schoon  en  degelijk  werk 
dat  in  die  goedkope  reeksen  verschijnt.  Talrijke  meester- 
stukken  uit  de  wereldletterkunde  en  werken  met  hoge 
wetenschappelijke  standing  zijn  er  thans  in  te  verkrijgen. 
Bij  het  begin  van  het  laatste  winterseizoen  heeft  de  uit- 
geverij  Heideland  uit  Hasselt  het  zelfs  aangedurfd  een 

61 


serie  Vlaamse  pockets  op  de  markt  te  brengen.  De  bedoe- 
ling  is  de  gehele  Vlaamse  litei-atuur  van  belang  in  het  licht 
te  geven.  Tot  nu  toe  zijn  reeds  16  deeltjes  tegen  een  prijs 
van  25Fr  per  nummer  uitgekomen.  Vermelden  wij  onder  de 
voornaamste  auteurs  die  reeds  een  beurt  verkregen: 
Gezelle,  Buysse,  Daisne,  Gijsen,  Timmermans  en  Wal- 
schap. 

De  belangrijkste  letterkundige  onderscheiding  in  Neder- 
land,  de  Constantijn  Huygensprijs,  ging  dit  jaar  naar 
Gerrit  Achterberg.  Deze  dichter  werd  in  1905  geboren  en 
woont  te  Leusden  op  het  Gelderse  platteland.  Zijn  eerste 
verzenbundel  ,,Afvaart”  verscheen  in  1931  en  werd  sedert- 
dien  door  een  dertigtal  andere  gevolgd.  Het  grote,  vrijwel 
enige  thema,  dat  in  zijn  gehele  werk  terug  te  vinden  is, 
komt  neer  op  een  pogen  om  zich  met  een  overleden 
geliefde  vrouw  te  herenigen.  Hij  wil  door  een  wisselwer- 
king  tussen  vizioen  en  woord,  verbeelding  en  vertolking 
van  een  werkelijkheid  die  hij  voor  zichzelf  schept,  over 
de  dood  heen  een  verband  met  haar  leggen.  Aanvankelijk 
werd  dat  streven  in  vrije  verzen  uitgedrukt,  maar  in  zijn 
jongste  bundels  is  hij  tot  een  meer  gesloten  vormgeving, 
en  zelfs  tot  het  sonnet  teruggekeerd. 

Achterberg  behoort  met  Hoornik  en  Van  Hattum  tot  de 
generatie  van  1930,  die  als  een  schakel  tussen  de  ekspres- 
sionistische  en  vitalistische  poëzie  van  Van  den  Bergh  en 
Marsman  enerzijds  en  de  eksperimentele  dichtkunst  der  na- 
oorlogse  jongeren  anderzijds  mag  beschouwd  worden. 
Eigenlijk  is  hij  een  moeilijk  dichter,  beheerst,  cerebraal 
en  koel,  die  aan  Valéry  en  Ungaretti  doet  denken.  Een  deel 
van  zijn  lyriek  werd  in  het  Frans  vertaald  en  aan  de  uni- 
versiteit  van  Melbourne  promoveerde  Dr.  R.  P.  Meyer 
met  een  studie  „Contribution  to  the  study  of  poetry  of 
Gerrit  Achterberg.” 

Tijdens  de  jongste  maanden  zijn  ons  verschillende  letter- 
kundigen  van  betekenis  ontvallen.  De  eerste  was  Gerard 
Brora,  geboren  17  april  1882,  die  op  30  november  1959 
gestorven  is.  Hij  behaalde  in  1907  zijn  docterstitel  te 
Utrecht  met  een  proefschrift  over  „Vondels  Bekering”, 
dat  hij  later  tot  een  monumentaal  boek  over  „Vondels 
Geloof”  (1935)  heeft  uitgewerkt.  Niet  minder  belangrijk 
waren  zijn  essay’s  ,,Barok  en  Romantiek”  (1923)  en  „Ro- 
mantiek  en  Katholicisme  in  Nederland”  (1926).  Hij  was 
hoofredakteur  van  het  tijdschrift  „De  Beiaard”  en  sedert 
1923  professor  aan  de  universiteit  te  Nijmegen,  waar  hij 
kunstgeschiedenis  en  in  de  laatste  jaren  ook  letterkunde 

doceerde.  Brom  was  een  voorbeeld  van  gedegenheid,  voort- 
zetter  van  een  traditie,  die  in  de  XIX°  eeuw  Potgieter  en  in 
de  XX°  Verwey  heeft  opgeleverd. 

Op  28  januari  1960  is  eveneens  op  hogc  leeftijd  dc 
romanschrijfster  Anna  Van  Gogh-Kaulbach  (°31  december 
1869)  overleden.  Zij  heeft,  behalve  talrijke  losse  bijdragen, 
meer  dan  zeventig  romans,  novellenbundels,  toneelstukken 
en  reisbeschrijvingen  gepubliceerd.  Kenschetsend  voor 
haar-  kunst  is  haar  realistische  inhoud,  die  met  grote  deer- 
nis  voor  het  lot  van  armen  en  verontrechten  verenigd  gaat. 
Zij  heeft  dikwijls  over  het  moederschap,  de  verhoudingen 
tussen  echtelieden  en  geslachten,  alsook  over  jeugdpro- 
blemen  en  sociale  tegenstellingen  geschreven.  Tot  haar 
knapste  romans  behoren  „Moeder”  (1909)  en  „Menschen 
in  ’tHuwelijk”  (1931). 

Een  tragischer  dode  is  de  Vlaamse  auteur  Roger  Fieuw 
(geboren  in  1922)  geweest,  die  wij  op  25  februari  j.l. 
begraven  hebben.  Hij  zou  eerst  op  23  mei  e.k.  38  jaar 
worden.  Hij  was  rechtskundig  adviseur  bij  een  elektrici- 
teitsmaatschappij  en  werd  bekend  door  zijn  roman  ,.De 
Japanse  Vissers”  (1959),  die  in  letterkundige  kringen  op- 
gang  maakte.  In  dat  boek  handelde  hij  over  de  gewetens- 
angst  van  een  atoomgeleerde,  die  weigert  een  ontdekking 
die  hij  gedaan  heeft  aan  anderen  mede  te  delen,  uit  vrees 
dat  zij  tot  het  ongeluk  van  de  mensheid  zou  kunnen 
leiden.  Stippen  we  tot  slot  van  deze  nekrologie  nog  aan 
dat  ook  Piet  Bakker,  Nederlands  meest  gelezen  schrijver 
(°1897)  zo  pas,  op  1 April  1960,  aan  een  hartaandoening 
overleden  is.  Hij  was  joernalist  aan  verschillende  bladen, 
laatst  aan  „Elseviers  Weekblad”  geweest  en  had  door  zijn 
kennis  van  het  leven  en  zijn  humor  een  talrijke  lezers- 
schaar  verworven.  Eens  moet  hij  verklaard  hebben,  dat  hij 
niet  kon  zeggen  hoe  hoog  de  gezamenlijke  oplage  van  zijn 
werk  geworden  was.  In  ieder  geval  heeft  zijn  romancyclus 
,,Ciske  de  Rat”  tienduizenden  vreugde  en  bemoediging 
geschonken. 

Onder  het  nieuwe  werk  dat  tijdens  het  winterseizoen 
verschenen  is,  gaat  onze  aandacht  in  de  eerste  plaats  naar 
„Verloren  Zomerdag”  (Van  Kampen,  Amsterdam.  1959) 
van  Lia  Timmermans.  Met  deze  roman  heeft  de  dochter 
van  de  onvergetelijke  Felix  Timmermans  voorgoed  haar 
faam  gevestigd.  De  hoofdfiguur  uit  het  boek  is  een  vijf- 
tienjarig  meisje,  dat  op  een  plattelandsgemeente  bij  haar 
grootmoeder  inwoont.  Op  het  dorp  komt  tijdelijk  ook  een 
ingenieur,  die  gelast  is  met  de  voorbereidende  studie  voor 

het  aanleggen  van  een  brug.  Spoedig  wordt  het  meisje, 
met  die  tedere  schroomvalligheid  die  aan  haar  leeftijd 
eigen  is,  op  hem  verliefd.  Hij  hecht  zich  echter  meer  aan 
een  andere  vrouw,  die  omdat  zij  zwanger  is  zelfmoord 
pleegt,  als  de  man  de  streek  verlaten  heeft  zonder  naar 
haar  om  te  zien.  Zo  heeft  het  meisje  ineens  het  leven  der 
volwassenen  leren  kennen.  Uit  het  droombeeld  van  haar 
jeugd  voor  altijd  verbannen  is  haar  iets  ontnomen,  het 
geloof  in  de  goedheid  van  dingen  en  mensen,  dat  haar  nooit 
zal  teruggeschonken  worden.  Lia  Timmermans  heeft  dat 
gegeven  met  buitengewone  fijngevoeligheid  uitgebeeld  in 
een  warme,  lyrisch  gekleurde  taal,  die  in  harmonie  met  de 
inhoud  is,  vooral  in  de  tweede  helft  van  haar  verhaal 
bereikt  zij,  hoewel  anders  gericht  en  geaard,  hetzelfde 
meesterschap  dat  haar  vader  bezeten  heeft. 

Een  tweede  werk  van  belang  is  „De  Neusvleugel  der 
Muze”  (De  Clauwaert,  Leuven.  1959)  van  Johan  Daisne. 
De  schrijver  voert  ons  naar  Knokke,  Praag  en  Sotsji  aan 
de  Russische  Riviera.  Telkens  komen  wij  op  een  film- 
festival  terecht,  w’aar  wij  talrijke  filmspelers  en  -kenners 
in  hun  dagelijkse  handel  en  wandel  mogen  gadeslaan. 
Komt  daarbij  een  getrouwe  schildering  van  de  omgeving 
en  de  bijzondere  atmosfeer,  die  op  zulke  internationale 
(en  mondaine!)  bijeenkomsten  pleegt  te  heersen. 

In  een  vraaggesprek  voor  de  televisie  heeft  Daisne  ver- 
klaard  dat  veel  gebeurtenissen  uit  zijn  boek,  dat  veeleer 
een  kroniek  dan  een  roman  is,  werkelijk  plaats  gegrepen 
hebben,  zoals  zijn  personages  in  grote  meerderheid  levende 
mensen  zijn.  Alleen  heeft  hij  de  plaats  van  handeling  wel- 
eens  verwdsseld  of  een  paar  aanvullende  figuren  aan  het 
verhaal  toegevoegd,  om  wat  meer  verscheidenheid  in  de 
bezetting  te  brengen.  De  rest  is  waarheid.  Knap  vertelde, 
glimlachende  en  jeugdige  w'aarheid,  die  altijd  in  een  be- 
grijpende  en  verzoenende  toon  gehouden  w’ordt.  Wij  kunnen 
er  veel  uit  leren.  Zo  laat  Daisne  bij  voorbeeld  een  groep 
studenten  de  merkwaardigheden  van  Praag  bezichtigen  en 
geeft  zijn  lezers  meteen  een  indrukwekkende  overzicht 
van  wat  die  stad  te  bieden  heeft.  Zodoende  voert  hij  in 
onze  letterkunde  een  eigenaardig  soort  reisboek  in,  dat 
misschien  w'el  toekomst  heeft. 

Een  der  sterkste  talenten  uit  de  naoorlogse  periode  is 
Ward  Ruyslinck,  die  met  zijn  lange  novelle  „De  ontaarde 
Slapers”  (1957)  naam  gemaakt  heeft.  Thans  verscheen 
van  hem  onder  de  titel  „De  Madonna  met  de  Buil”  (Man- 
teau,  Brussel.  1959)  een  bundel,  die  zes  verhalen  bevat.  Ze 

vertonen  een  vrij  g^ote  verscheidenheid  van  onderwerpen, 
verenigd  door  dezelfde  visie  op  het  leven  en  een  klassieke, 
toch  warme,  innemende  stijl.  In  ,,De  Madonna  met  de  Buil”, 
het  hoofdverhaal  uit  het  boek,  bevinden  wij  ons  bij  kleine 
Italiaanse  landbouwers.  Hun  dochter  Elena,  die  op  het  punt 
staat  in  het  huwelijk  te  treden,  vreest  dat  de  plechtigheid 
zal  moeten  uitgesteld  worden  omdat  haar  grootvader  over- 
leden  is.  Nu  zal  zij  een  list  gebruiken  om  toch  haar  zin  te 
krijgen.  In  de  dorpskerk  staat  een  mirakuleus  beeld  (de 
Madonna  met  de  buil),  dat  volgens  Elena  ineens  levend 
geworden  is  om  haar  te  waarschuwen  dat  de  bruiloft  op 
de  voorziene  dag  plaats  moet  hebben. 

Mario  haar  verloofde  blijft  evenwel  wantrouwig.  ’s  Mor- 
gens  voor  hun  huwelijk  ondervraagt  hij  Elena  en  verneemt 
dat  zij  hem  en  iedereen  bedrogen  heeft.  Tijdens  het  dra- 
matische  toneel  dat  daarop  volgt,  stoot  zij  hem  een  mes 
in  de  borst.  Dodelijk  gewond  vraagt  Mario  dat  zij  hem 
naar  de  kerk  zouden  brengen,  waar  hij  vergiffenis  wil 
vragen  voor  de  heiligschennis  die  door  Elena  gepleegd 
werd.  Nu  verwachten  de  mensen  een  echt  mirakel.  Maar  er 
gebeurt  niet  anders  dan  dat  Mario  vredig  en  getroost 
voorgoed  zijn  ogen  sluit. 

Onder  de  jongeren  was  het  Bemard  Kemp,  de  literaire 
kritikus  van  „De  Linie”,  die  met  zijn  roman  „De  Diosku- 
ren”  (De  Clauwaert,  Leuven.  1959),  de  voornaamste  pres- 
tatie  leverde.  Dioskuren  heten  de  tweelingen  uit  de  Griekse 
godenleer,  die  de  symbolen  van  een  onverbrekelijke  trouw 
geworden  zijn.  Op  dat  thema  van  de  onafscheidelijke  lots- 
verbondenheid  heeft  Kemp  zijn  verhaal  opgebouwd.  Zijn 
gebroeders  heten  Robert  en  Herman.  De  eerste  is  een  dro- 
merige  jongen,  die  schilder  wordt,  huwt  met  de  vrouw  van 
wie  beiden  houden,  een  kind  met  haar  heeft  en  verder  een 
armoedig  bestaan  leidt.  Door  gemis  aan  verzorging  sterven 
hij  en  zijn  echtgenote  veel  te  vroeg  en  Karel,  hun  zoon, 
wordt  door  zijn  oom  Herman  opgenomen.  Herman  erft 
meteen  het  dagboek  van  zijn  broeder,  waarin  hij  leest  dat 
Robert  zich  altijd  door  hem  benadeeld  en  achteruit  gesteld 
gevoeld  heeft.  Om  te  bewijzen  dat  die  voorstelling  van 
zaken  onjuist  geweest  is,  schrijft  hij  nu  ook  de  geschiede- 
nis  van  hun  verhouding  neer,  zoals  hij  ze  gezien  en  mede- 
gemaakt  heeft.  Hij  voegt  zijn  tekst  bij  die  van  zijn  broer 
en  overhandigt  het  gehele  geschrift  aan  Karel  op  zijn 
achttiende  verjaardag.  Nu  kan  de  jongen  oordelen,  zoals 
ook  de  lezer  oordeelt.  Hoe  verder  beide  verhalen  gaan,  hoe 
inniger  zij  ineenvloeien.  Meer  en  meer  denken  beide 
broeders  zich  in  elkanders  gevoelswereld  in  en  uiteindelijk 

worden  de  vrouwelijk  affektieve  eigenschappen  van  de  ene 
met  de  mannelijk  redenerende  van  de  andere  verzoend. 
De  thesis  van  Kemp’s  intellektuele  schepping,  die  evenveel 
van  een  essay  als  van  een  relaas  heeft,  luidt  dat  de  weg 
naar  elkander  over  een  betere  kennis  van  elkander  loopt. 

Het  meest  belovende  debuut  van  het  seizoen  is  „Een  heel 
klein  Scheepje”  (Manteau,  Brussel.  1959)  van  Chris  Yper- 
man  geweest.  De  heldin  uit  haar  verhaal  schijnt  alleen 
voor  de  liefde  te  leven.  Een  liefde  dan  die  uiteraard  seksu- 
eel  is  en  slechts  achteraf  tot  vriendschap  gelouterd  wordt. 
Zo  kent  zij  verschillende  mannen,  tot  zij  zich  meer  en  meer 
aan  één  enkele  onder  hen,  aan  Hugo  gaat  hechten.  Maar 
hij  sterft  aan  tering  en  het  meisje  blijft  wanhopig  achter. 
,,Ik  wil  een  huis  van  bamboe,”  zegt  zij,  „waar  mensen 
wonen  met  een  glimlach  als  bloembladeren.  Waar  ik  een 
vrouw  ben,  niet  een  vrouw  van  woorden  of  een  kind  van 
lucifertjes.”  „Een  heel  klein  Scheepje”  is  een  ontroerend 
verhaal,  dat  uit  een  diepe  aandoening  en  toch  onder  de 
kontrole  van  een  helder  verstand  geschreven  werd.  Eerlijk 
en  kies,  ondanks  sommige  bedenkelijke  taferelen,  tamelijk 
lyrisch  en  soms  een  tikje  verliteratuurd.  Over  het  algemeen 
nochtans  is  Yperman’s  stijl  door  het  leven  gedragen  en 
aangrijpend  door  zijn  waarachtigheid  en  oorspronkelijke 
beeldspraak. 

Wij  hopen  in  een  volgende  kroniek  de  voorjaarsoogst  in 
ogenschouw  te  kunnen  nemen  en  nog  even  uit  te  weiden 
over  de  dichtkunst  en  over  de  Noordnederlandse  romans  uit 
het  voorbije  wintergetijde,  die  thans  wegens  plaatsgebrek 
geen  beurt  konden  krijgen. 

5 april  1960. 

Die  Afrikaanse  Letterkuncle  in  clie 
Jongste  Tycl 

In  J.  B.  Priestley  se  Literature  and  Western  Man  (1960 
lees  ons:  ,,The  modern  age  shows  us  how  helpless  the  in- 
dividual  is  when  he  is  at  the  mercy  of  his  unconscious 
drives  and,  at  the  same  time,  is  beginning  to  lose  indivi- 
duality  because  he  is  in  the  power  of  huge  political  and 
social  collectives.  It  is  an  age  of  deepening  inner  despair 
and  of  appalling  catastrophies,  an  age  when  society  says 
one  thing  and  then  does  something  entirely  different,  when 
everybody  talks  about  peace  and  prepares  for  more  and 
more  wars.  Western  Man  is  nou  schizophrenic.  Literature, 
which  is  further  removed  from  the  centre  than  ever  before, 
does  what  it  can.  The  witer  of  genius  cannot  help  becoming, 
through  his  own  relation  to  his  unconscious  (and  without 
this  relation  no  creative  work  of  value  is  possible),  an 
instrument  of  whatever  there  is  in  the  general  deep  un- 
conscious,  the  inner  world  of  the  whole  age,  that  is  trying 
to  compensate  for  some  failuie  in  consciousness,  to  restore 
a balance  destroyed  by  one-sidedness,  to  reconcile  the 
glaring  opposites,  to  bring  to  our  outer  and  inner  worlds 
a life-enhancing  unity.  But  literature  itself  now  becomes 
one-sided,  inevitably  because  it  is  over-introverted,  often 
so  deeply  concerned  with  the  outer  world,  that  it  cannot 
really  fulfil  the  task  it  set  itself.  It  now  becomes  literature 
largely  for  specialists,  themselves  nearly  always  equally 
introverted;  and  people  in  general,  for  whom  it  is  really 
intended,  find  it  either  too  ‘difficuit’  or  too  ‘neurotic’  and 
‘unhealthy’.  And  in  a sense  these  people  who  do  not  want 
modern  literature,  because  they  feel  it  is  too  entirely 
attentive  to  the  inner  world,  that  it  lacks  a life-enhancing 
quality,  are  quite  right.  The  men  who  have  created  this 
literature  have  obeyed  their  daemon,  have  fulfilled  their 
genius,  and  we  should  be  grateful  to  them.  But  we  should 
also  realise  that  this  modern  literature  means  little  or 
nothing  to  the  mass  of  people,  the  very  people  in  danger 
of  losing  true  individuality,  personality,  to  the  collectives 
of  our  time;  and  that  even  for  the  minority  of  persons 
capable  of  understanding  and  enjoying  this  literature,  it 
cannot  carry  the  load.  Nothing  we  have  can  carry  it.” 

Hierdie  ewewigtige  siening  deur  ’n  uiters  belese  letter- 
kundige  hou  ook  vir  ons  plaaslik  waarheid  in:  ook  by  ons 

het  ’n  gedeelte  van  die  Afrikaanse  letterkunde  ’n  gebied 
geword  wat  slegs  deur  ingeligtes  betree  kan  word  alhoe- 
wel  ons  nogtans  dankbaar  is  vir  wat  ons  besit  aan  „moderne 
letterkimde”,  ook  by  ons  bestaan  die  gevaar  dat  die  letter- 
kunde  nie  meer  vir  die  „massa”  van  waarde  kan  wees  nie, 
ook  by  ons  moet  die  skrywer  miskien  nou  ook  na  buite  kyk, 
opvang  wat  om  hom  aangaan  en  dáárdie  bewustheid  in  die 
kuns  presipiteer. 

Watter  beeld  bied  ons  eie  Afrikaanse  letterkunde  wat  in 
die  afgelope  vyf  jaar  verskyn  het?  ’n  Totaalbeeld  word  hier 
nie  aangebied  nie;  ’n  mens  kan  slegs  die  rigtingslyne  pro- 
beer  aanstip,  en  dan  ook  net  volgens  eie  insig  en  lees- 
ervaring. 

As  ’n  mens  die  literêre  oes  van  die  jongste  tyd  in  oënskou 
neem,  is  dit  duidelik  dat  sekere  fases  finaal  afgesluit  is  in 
die  tradisionele  groei  van  ons  letterkunde : die  stroming  van 
die  plaasroman  skyn  byvoorbeeld  op  te  gedroog  het,  en  die 
paar  werke  wat  sporadies  verskyn,  is  niks  meer  as  komeet- 
stof  van  boeke  soos  Somer,  Laat  Vrugte  e.d.m.  nie.  Ons  het 
verder  ook  die  stadium  van  versamelde  werke  bereik:  ons 
het  reeds  C.  M.  van  den  Heever  se  Versamelde  Gedigte 
gekry,  later  sy  hele  nalatenskap  op  die  gebied  van  die 
geskrewe  woord;  onlangs  is  Totuis  se  versamelde  werk 
gepubliseer  deur  Dagbreekpers ; A.  P.  Grové,  Opperman, 
W.  E.  G.  Louw  en  N.  P.  van  Wyk-Louw  se  versamelde  let- 
terkundige  artikels  het  die  lig  gesien ; van  die  Dertigers  het 
I.  D.  du  Plessis  se  versamelde  gedigte  en  versamelde  prosa 
verskjm.  ’n  Nuwe  verskynsel  is  gereelde  radio-aanbiedings 
van  verskeie  digters  se  poësie  sowel  as  boekbesprekings  — 
’n  poging  om  die  literatuur  na  die  „massa”  te  neem. 

Van  die  Dertigers  het  daar  nog  steeds  bundels  deur 
Elisazeth  Eybers,  N.  P.  van  Wyk-Louw  en  W.  E.  G.  Louw 
verskyn;  van  die  Veertigers  het  D.  J.  Opperman  nuwe 
bundels  poësie  sowel  ás  versdramas  geskryf , nuwe  werk  van 
Ernst  van  Heerden  het  verskyn,  die  sterk  nuwe  digterstem- 
me  van  Ina  Rousseau  en  Peter  Blum,  naas  heel  nuwes  soos 
R.  K.  Belcher,  Izak  van  der  Westhuizen  en  L.  S.  van  der 
Walt  het  opgeklink.  Van  Soul  Erasmus  Smit  het  in  1959 
’n  bundel  sonnette  verskyn:  Die  Halwe  God  — godsdien- 
stige  verse  wat  iets  nuuts  bring  as  herbelewing  van  die 
Bybelstof. 

Onder  die  prosaskrywers  het  twee  sterk  figiu’e  na  vore 
getree:  Frans  Venter  en  Dolf  van  Niekerk,  terwyl  Etienne 
Leroux  en  J.  S.  Rabie  op  belowende  wyse  gedebuteer  het. 

Die  Afrikaanse  kinderlektuur  belewe  tans  ’n  bloeityd- 
perk:  die  pragtige  „Huppelkind-boekies”  deur  W.  O.  Kuhne 

het  verskyn,  H.  J,  Vermaas  se  uitstekende  jeugverhale  is 
gepubliseer,  ook  dié  van  W.  A.  de  Klerk  wat  met  die 
Scheepersprys  bekroon  is.  ’n  Hoogtepunt  in  ons  jeuglitera- 
tuur  is  Alba  Bouwer  se  Abdoltjie  (1958)  wat  in  dié  genre 
uitstyg  tot  belangrike  kunswerk. 

Sommige  uitgewers  het  hulle  toegelê  op  die  publikasie 
van  vertaalde  werke:  Tafelberg-Uitgewers  het  o.a.  Ciske 
deur  Piet  Bakker  uitgegee,  Human  en  Rousseau  het  Elisa- 
beth  Eybers  se  mooi  vertaling  van  Jules  Supervielle  se  Le 
boeuf  et  Váne  de  la  chrëche  gepubliseer,  terwyl  Van  Schaik 
Kahlil  Gibran  se  Die  Profeet  laat  verskyn  het. 

Wyer  horisonne  word  tans  verken  deur  sommige  Afri- 
kaanse  uitgewers.  Leesbare  reisverhale  deur  Anna  M.  Louw 
(Agter  My  ’n  Albatros)  en  Elsa  Joubert  (Die  Verste  Reis) 
het  verskyn.  Eugêne  Marais  se  klassieke  Dwaalstories  (by 
Human  en  Rousseau)  is  op  kunstige  wyse  gepubliseer,  en 
by  Nasionale  Boekhandel  is  ’n  besondere  bundel  kortver- 
hale,  Kwartet,  uitgegee.  Abraham  de  Vries  het  as  belowende 
kortverhaalskrywer  na  vore  getree. 

Naas  die  versdramas  van  Opperman  en  Van  Wyk-Louw 
het  twee  nuwe  name  by  die  lys  Afrikaanse  dramaturge  aan- 
gesluit,  naamlik  dié  van  Henriette  Grové  en  Bartho  Smith 
met  Die  Goeie  Jaar,  Die  Glasdeur  en  Moeder  Hanna  respek- 
tiewelik. 

Die  enigste  twee  letterkundige  tydskrifte  wat  nog  be- 
staan,  is  Standpunte  en  Tydskrif  vir  Letterkunde,  aangesien 
Ons  Eie  Boek  etlike  jare  gelede  reeds  van  die  toneel  ver- 
dwyn  het. 

Van  belang  by  die  hele  episode  van  die  vernuwing  wat 
deur  die  „Digters  van  Dertig”  vermag  is,  is  die  bundels 
letterkundige  opstelle  wat  in  die  jongste  tyd  verskyn  het  — 
opstelle  wat  lank  reeds  geskryf  is  toe  „Dertig”  aan  die 
gebeur  was,  en  nou  ’n  perspektief  daaraan  verleen.  W.  E.  G. 
Louw  se  Vaandels  en  Voetangels  en  Ou  Wyn  van  Vreugde 
(albei  in  1958  gepubliseer)  verteenwoordig  van  die  beste 
kritiek  van  Dertig.  N,  P.  van  Wyk-Louw  se  bundels  ’n  Wê- 
reld  deur  Glas  en  Swaarte-  en  Ligpunte  (albei  van  1958) 
bevat  die  wysgerige  agtergrond  en  literatuurbeskouing  van 
Dertig,  In  ’n  mate  sluit  D.  J.  Opperman  se  geskrifte  aan  by 
Dertig  as  letterkundige  tydperk,  soos  dit  saamgevat  is  in 
die  bundel  Wiggelstok  (1959),  alhoewel  hierdie  prikkelende 
opstelle  los  staan  van  sy  eintlike  studie  oor  die  Dertigers. 
Die  bundel,  Beskouings  oor  Poësie  (1957),  deur  oud-studen- 
te  van  prof.  G.  Dekker,  sluit  aan  by  bogemeldes,  nie  alleen 
omdat  Dekker  een  van  die  weinige  ouer  kritici  was  wat  die 

eerste  nuwe  bundels  van  Dertig  na  waarde  geskat  het  nie, 
maar  omdat  van  sy  studente  soos  bv.  A.  P.  Grové  en  Merwe 
Scholtz  die  moderne  Afrikaanse  letterkunde  in  kritiese 
geskryf  en  al  doserende  help  uitbrei  en  verklaar  het;  dit  is 
dus  nie  toevallig  nie  dat  twee  opstelle  deur  die  gebroeders 
Louw  ook  in  die  bundel  opgeneem  is,  al  was  hulle  nie  prof. 
Dekker  se  studente  nie.  Die  jongste  digbundel  in  Afrikaans, 
nl.  Vuurvoël  deur  L.  S.  van  der  Walt  is  bv.  ook  die  werk  van 
’n  Dekker-oudstudent.  En  een  van  die  jonger  kritici  in 
Afrikaans,  nl.  T.  T.  Cloete,  skryf  in  genoemde  bundel  ’n 
artikel  oor  een  van  N.  P.  van  Wyk-Louw  se  gedigte.  Die 
episode  van  Dertig  is  dus  nog  geensins  afgeloop  nie,  al  het 
die  poësie-stroom  daarvan  blykbaar  opgedroog.  Wat  in  die 
Afrikaanse  letterkunde  vandag  plaasvind,  staan  dus  hoof- 
saaklik  nog  in  die  nadraai  van  Dertig. 

’n  Jonger  verwikkeling  asmede  ’n  vernuwing  van  die 
tradisie  van  die  Afrikaanse  letterkunde  is  die  verskyning 
van  die  versdrama  in  Afrikaans.  Alhoewel  dié  stroming 
reeds  by  Leipoldt  begin  het,  het  die  versdrama  eers  by 
Louw  en  Opperman  moderne  gewaad  begin  dra.  Nie  alleen 
die  vorm  nie,  maar  ook  die  tema  van  die  eerste  twee  Afri- 
kaanse  versdramas  kom  van  „buite”:  Germanicus  het  tot 
stof  die  Romeinse  geskiedenis,  en  Periandros  die  Griekse, 
en  hierdie  Wes-Europese  kultuurbevrugting  van  die  Afri- 
kaanse  toneel  het  tot  gevolg  gehad  dat  die  plaaslike  ook  in 
perspektief  besien  is  — ongelukkig  misluk  Opperman  se 
Vergelegen  as  opvoerbare  stuk  omdat  die  verwysings  daar- 
in,  soos  in  sy  poësie,  nie  vir  die  „massa”  toeganklik  is  nie 
(selfs  ’n  redelik  belesene  sal  bv.  nie  besef  wie  die  „kwart- 
naatjie”  op  bl.  25  is  nie,  of  wat  die  verwysing  na  „die 
Assiriër  Sardanapalus”  bedui  nie). 

Die  twee  Afrikaanse  skrywers  wat  in  die  jongste  tyd  wel 
om  hulle  heen  gekyk  het  na  die  sosio-psigologiese  opset 
waarin  ons  leef,  het  ongelukkig  nie  die  mens  in  die  situasie 
raakgesien  nie.  Ek  verwys  na  J.  S.  Rabie  se  roman  Ons, 
Die  Afgod  (1958),  en  na  Mikro  se  Die  KoperTcan  (1959). 
Rabie  se  Een-en-Tunntig  en  Dákham&r  was  in  ’n  mate  ver- 
nuwende  prosa,  maar  bloot  om  die  styl  en  die  benadering 
van  die  werklikheid,  nie  om  die  literêre  krag  daarvan  soos 
bv.  die  gedig  Mei  deur  Gorter  vir  die  Nederlandse  letter- 
kunde  was  nie.  Nog  minder  is  Ons,  Die  Afgod  so  ’n  vernu- 
wing,  en  juis  omdat  Rabie  nie  die  mens  in  die  situasie  beeld 
nie,  maar  eerder  die  situasie  in  die  eerste  plek,  en  dan  die 
mens  dáárbinne  plaas.  Mikro,  so  glo  ek,  sien  weer  net  die 
mens,  maar  hy  integreer  hom  nie  volkome  met  die  situasie 
nie,  daarom  is  ook  Die  Koperkan  geen  prosavernuwing  nie, 

alhoewel  dit  ’n  bydrae  tot  ons  insig  in  die  huidige  maat- 
skaplike  opset  is. 

Ek  sien  egter  ’n  prosavernuwing  in  Dolf  van  Niekerk  se 
Die  Son  Struikel  (1960),  omdat  hierdie  werk  as  literêre 
skepping  ’n  nuwe  geluid  in  ons  prosakuns  is,  weliswaar  nog 
geen  gróót  geluid  nie,  maar  tog  nuut.  Soos  daardie  andei' 
kunswerk  op  die  gebied  van  ons  romankuns,  nl.  Johannes 
van  Melle  se  En  ek  is  nog  hy,  vertematiseer  ook  Van  Nie- 
kerk  se  werk  die  Rebellie.  Die*  Son  Struikel  is  ’n  literêre 
prosawerk,  is  ’n  Kaffkaiaanse  vertelling  waarin  ’n  paar 
vlakke  van  die  bewussyn  tegelykertyd  beleef  word.  Uiter- 
aard  is  dit  dus  geen  boek  vir  die  massa  nie,  netso  min  as 
wat  Opperman  of  Blum  of  Van  der  Walt  se  poësie  vir  die 
massa  is  maar  hierdie  werk  is  ’n  kunswerk,  en  dit  besit  juis 
wat  bogemelde  werke  nie  besit  nie:  mens  en  situasie  is  ’n 
eenheid,  en  heg  versmee  daarmee  is  die  pregnante  taal- 
gebruik,  so  bewus  en  gedissiplineerd  soos  in  die  poësie,  ’n 
geslaagde  uitdrukking  van  ’n  mens  se  gedagte-  en  sielelewe. 

En  tog  het  daar  ’n  ander  Afrikaanse  prosawerk  verskyn 
wat  reeds  agt  drukke  beleef  het,  en  seker  al  gelees  is  deur 
elkeen  wat  wel  ’n  Afrikaanse  boek  lees,  hetsy  literêre  elite 
of  literêre  plebs:  Man  van  Ciréne  deur  Frans  Venter.  In  die 
Afrikaanse  literêre  tradisie  is  Man  van  Ciréne  ’n  uiters 
belangrike  werk,  en  al  is  dit  geensins  volmaak  in  die  alge- 
hele  bouplan  nie,  het  dit  briljante  onderdele,  soos  die  uit- 
beelding  van  die  karakter  van  Judas.  Hierdie  boek  moet 
geld  as  ’n  verryking  van  die  Afrikaanse  prosakuns  in  die 
algemeen,  en  nie  alleen  in  die  jongste  tyd  nie.  Frans  Venter 
het  daarin  geslaag  om  geweldige  gebeure  in  die  mensesiel 
en  grootse  omwentelings  in  die  mensegees  in  sy  roman  uit 
te  beeld,  op  ’n  skaal  so  groot  soos  dit  nog  nooit  voorheen 
in  Afrikaans  gedoen  is  nie.  Hier  het  ons  dus  ’n  geslaagde 
roman  wat  tog  deur  die  massa  gewaardeer  word. 

Omdat  ons  die  kultuur  van  Wes-Europa  deelagtig  is, 
verbaas  dit  ons  nie  dat  die  tradisie  wat  deur  T.  S.  Eliot  in 
die  digkuns  as  vernuwing  gebring  is,  ons  ook  moes  bereik 
nie.  Baie  Afrikaanse  gedigte  is  sedert  die  verskyning  van 
Toon  van  den  Heever  se  poësie  reeds  so  betekenis- 
gelade  dat  hulle  feitik  as  blokkiesraaisels  uitgewerk  moet 
word,  en  dan  wonder  ’n  mens  wanneer  die  poësie  begin  en 
waar  die  blote  intellektuele  oefening.  Skaarse  smaaklike 
brokkies  word  in  versreëls  teengekom,  maar  ’n  mens  moet 
die  verwysinge  uitpluis  om  die  sin  na  te  speur.  Is  dit  dan 
nog  poësie?  word  gevra.  Hierdie  soort  poësie  is  egter  reeds 
voorheen  geskryf  — ’n  mens  dink  aan  die  werk  van  Robert 
Browning,  van  Milton  en  Shakespeare  — en  jy  besef  dat  alle 

poësie  alleen  deur  inspanning  en  oorgawe  ten  volle  ervaar 
kan  word,  en  om  daardie  rede  is  die  beste  poësie  miskien 
dan  ook  slegs  toeganklik  vir  diegene  wat  hulle  die  moeite 
getroos  om  aan  die  bestudering  van  die  digkuns  te  werk. 
Hoe  „goed”  of  „sleg”  die  ivoortoring  van  die  poësie  vir  ’n 
volk  is,  kan  ons  nie  ineens  uitmaak  nie.  Het  Leipoldt  wat 
’n  „eenvoudiger”  tegniek  as  Opperman  beoefen  het,  om  daar- 
die  rede  minder  waarde  vir  die  Afrikaanse  letterkunde? 

Aansluitend  hierby  is  die  werk  van  jong  Afrikaanse  dig- 
ters  soos  Peter  Blum  en  L.  S.  van  der  Walt  aan  die  een 
kant,  en  die  „eenvoudiger”  werk  van  Ina  Rousseau,  P.  J. 
Philander,  Izak  van  der  Westhuizen  en  andere  aan  die  ander 
kant.  Blum  se  twee  bundels  Steenbok  tot  Poolsee  (1958)  en 
Enklaves  van  die  Lig  (1958)  is  m.i.  nog  nie  volkome  ge- 
waardeer  nie,  en  juis  omdat  die  verwysingsprobleem  in 
Blum  se  digkuns  nog  nie  wêreldkundig  gemaak  is  nie.  (Die 
Dertigers  het  self  hier  en  daar  mekaar  se  „moeilike”  werk 
toegelig  in  o.a.  gemelde  kritiese  opstelle).  Maar  om  Blum 
te  kan  waardeer,  moet  ’n  mens  talle  verwysinge  naslaan  in 
woordeboeke,  ensiklopedieë  e.d.m.  of  ’n  mens  moet  op  ’n 
ander  wyse  vasstel  wat  bepaalde  hiper-persoonlike  beelde 
beteken.  Veel  konsentrasie  en  verstandswerk  kom  in  hierdie 
digkuns  voor.  Die  musikaliteit  van  hierdie  moderne  poësie 
gaan  dikwels  verlore,  die  abstraksies  wek  weinig  meelewing 
en  die  brokkies  vreemde  tale,  geskiedenis  of  folklore  wel 
dikwels  uit  ’n  persoonlike  belewing  op  waarvan  net  die 
digter  weet. 

Die  Afrikaanse  digkuns  staan  hier  weer  in  die  midde 
van  ’n  stryd  om  vernuwing.  As  die  verwysingselemente  té 
vergesog  word,  loop  die  bundels  gevaar  om  mettertyd  bloot 
as  unieke  verskynsels  aanvaar  te  word,  sonder  om  gelees 
te  word,  en  sonder  om  opgeneem  te  word  in  die  breë  letter- 
kundige  tradisie  van  die  volk.  So  kry  die  gediggie  Kókó  in 
L.  S.  van  der  Walt  se  bundel  Vuurvoël  slegs  betekenis  as 
’n  mens  weet  dat  die  tema  ’n  mierleeutjie  is  (dié  goggatjie 
wat  ’n  gaatjie  in  die  sand  maak  om  miere  in  te  vang) : 

Krater. 

Die  Kókó. 

Grondverskuiwing  — 
alles  dring. 

Die  tregterwande  ruk  — 
die  ongeluk 
gryp  onder  vas  — 
sandkorrels  en  stukkies  gras 
is  ’n  heelal 

in  ’n  lang  leë  val. 

Kókó! 

Erbarmlik  spartel 

die  f 5m  pote  — onsigbare  knypers  martel 

sekuur  en  sleur 

hom  dieper  met  elke  beur 

tot  die  sand  skuif  oor  die  son.  — 

Soos  ’n  saad  in  die  grond 
sink  hy  en  lewe  — 
die  fyn  voelers  bewe 
en  wink,  wink,  terwyl  hy  stik 
in  stof  en  skrik. 

Kókó! 

Kókó! 


En  nou  besef  die  leser  dat  ons  hier  weer  dus  blokkiesraai- 
sel-poësie  gekry  het;  watter  grootse  tragiek  sien  die  digter 
nie  in  die  onverbiddelike  dood  van  die  insek  wat  in  die 
mierleeutjie  se  vanggat  sterf  nie!  Kuns  van  ’n  hoë  gehalte 
kan  dus  wel  in  die  moderne  idioom  gestel  word,  maar  dié 
idioom  is  vir  die  ,,massa”  beslis  ontoeganglik. 

As  ’n  subjektiewe  stelling  is  dit  moontik  om  te  beweer 
dat  die  Afrikaanse  letterkunde  vandag  ’n  behoefte  het  aan 
die  warm  polsende  bloed  van  die  mens  om  deur  sy  are  te 
vloei.  Die  letterkunde  is  uiteraard  met  die  mens  gemoeid, 
maar  dit  skyn  asof  die  Afrikaanse  woordkunstenaar  nog  ’n 
gebrek  aan  ervaring  in  die  lewe  het.  Ons  letterkunde  het 
miskien  te  min  gevoel,  miskien  te  veel  intellek  en  te  veel 
werklikheid  en  selfs  super-werklikheid.  Die  Afrikaanse 
prosaskrywer  druk  hom  bv.  nog  nie  vry,  onbevange  en  vol- 
kome  uit  in  sy  geskrifte  nie,  voel  hom  te  ,,gebonde”,  te 
beklem  om  te  skryf  oor  sake  soos  rasseverhoudings,  oor 
eie  ondeugde  — nie  in  die  vorm  van  ’n  oppervlakkige,  grap- 
pige  klug  nie,  maar  in  die  vorm  van  ’n  drama,  ’n  roman,  ’n 
kortverhaal  (wat  tans  erbarmelik  skraal  voorkom)  wat 
binne-in  die  lewe  van  die  huidige  Afrikaner  op  die  platte- 
land,  in  die  kantoor,  die  bank,  die  skool,  die  universiteit, 
die  straat,  die  ryk  en  arm  stadswoonbuurt  kyk  en  wortel 
en  staan. 

Of  is  die  Afrikaner  besig  om  sy  identiteit  en  individuali- 
teit  sodanig  te  verloor  dat  hy  ’n  ,,wêreldburger”,  ’n  ,,massa- 
mens”  is  sonder  bewusyn  van  ’n  eie-aardige  nasionale  lewe 
of  bestaan?  Watter  prikkels  bied  óns  samelewing  aan  die 
romanskrywer  en  aan  die  dramaturg  en  aan  die  digter?  Is 
ons  „beskawing”  van  so  ’n  aard  dat  ons  ’n  letterkunde 
kan  dra?  Kan  voed?  Of  het  die  Afrikaner  soos  die  Wester- 

ling  „increasingly  fragmented,  increasingly  sick”  geword? 
Verkeer  die  „moderne  Afrikaner”  dan  ook  in  ’n  toestand  van 
málaise?  Het  die  tradisionele  Afrikaanse  plaasroman 
onder  meer  verdwyn  omdat  die  tradisionele  leefwyse 
verander  het  — en  wat  word  in  die  plek  daarvan  gestel? 
Is  die  hope  ekstroverte  literatuur  van  die  ontspan- 
ningsverhaal  en  die  tydskrifverhaal  die  maatstaf  van  ons 
massamens  se  letterkundige  smaak:  dan  moet  die  skeiding 
tussen  die  letterkundige  elite  en  die  plebs  oorbrug  word, 
want  so  ’n  skeiding  verbreek  die  eenheid  wat  mag  maak, 
wat  ’n  sterk  literêre  tradisie  moet  help  opbou.  Word  die 
introverte  letterkunde  deur  te  weinig  mense  beoefen  en 
waardeer  om  van  nasionale  waarde  te  wees?  Watter  rol 
speel  die  opvoedkundige  inrigtings  in  die  bestudering  en 
propagering  van  die  letterkunde  ? 

A1  hierdie  vrae  is  van  die  uiterste  belang  vir  die  Afri- 
kaanse  letterkunde  in  sy  huidige  groeistadium,  en  dis  baie 
nuttig  om  af  en  toe  oor  hulle  na  te  dink,  en  om  ’n  weg  te 
probeer  oopspartel  uit  dié  web. 

SOUL  ERASMUS  SMIT: 


Volle  Dag 

Die  merts  wat  opyl  na  die  volle  dag, 
verwyl  nog  loom  in  niemandsland  waar  lyn 
nog  grens  die  somber  stroom  afperk  waar  fyn 
sy  droom  verweef  word  tot  ’n  troebel  vag 
wat  swaar  die  daad  ommantel,  reik  na  lig 
tvaar  doen,  deur  diiister  wens  so  vreemd  verhul, 

— met  wens  in  doen  en  drang  in  skroom  vervul  ^ 
ons  helder  vasgryp  van  die  droom  laat  swig. 

Die  kind  wat  uitgroei  tot  sy  volle  krag, 
aanskou  sy  niemandsland  waar  dartel,  rein 
die  vis  en  borrelvink  die  plaasfontein 
se  waters  tussen  wolk  en  wortels  roer 
tot  borrels  opstyg  uit  die  donker  moer 
en  oopblom  in  die  man  se  volle  dag. 


Groot  Verraad 

Op  wye  vlerke  klepper  wilde-eende  laat 
namiddag  uit  die  vlei  met  uitgestrekte  hals 
en  pyl  die  na-gloed  in  wat  aan  die  kimme  vals 
die  hoop  wek  dat  die  donkerte  wat  hulle  haat, 
ontwyk  kan  word,  die  dag  vir  ewig  agterhaal, 
deur  net  die  glans  te  volg  wat  soos  ’n  goue  straal 
ver  bokant  rafelwolke  wink,  die  vlugoord  kleur 
waar  olters  nooit  insluip  en  harte  rooi  uitskeur. 

Te  kort  die  gloed,  te  gou  vervloei  die  sterwensuur 
vir  eende  om  behoud  te  vind  in  skermervuur 
wat  swerwers  met  beloftes  lok,  dan  snel  verkil 
lank  voor  hul  nog  getroos  kan  word,  verraai  en  slil 
moet  dwaal  vol  angste  deur  die  donker  nag, 
om  weer  verlei  te  word  ua  clke  nuwe  dag. 

JOHANN  LOHMANN: 


Karl  Jaspers  en  Soul  E.  Smit 
voor  die  Afgrond 

„Is  dit  moontlik  dat  ’n  man  in  die  hoofstraat  van  Londen 
’n  pistool  uit  sy  sak  sal  pluk  en  ’n  doodskoot  deur  sy  eie 
of  iemand  anders  op  straat  se  kop  sal  jaag?”  — so  vra 
Wilfried  Daim  in  ’n  onlangse  werk  oor  die  volslae  onder- 
gang  van  die  skepping.  Hy  antwoord  self:  Ja,  beslis,  want 
daar  is  genoeg  mense  wat  met  ’n  pistool  op  sak  rondloop. 
Dan  volg  ’n  tweede  vraag:  „Is  dit  waarskynlik  dat  so  iets 
sal  gebeur?”  Die  antwoord  is  eweneens:  Ja,  want  daar  is 
genoeg  mense  wat  weet  hoe  om  ’n  pistool  te  hanteer  wat 
’n  drang  het  om  hulle  self  of  hulle  medemens  te  vernietig. 

Die  volgende  stap  in  die  redenering  vloei  hieruit  voort: 
As  daar  ’n  kernwapen  bestaan  of  binnekort  sal  bestaan 
deur  die  ontploffing  waarvan  so  ’n  hewige  kettingreaksie 
aan  die  gang  gesit  sal  word  dat  die  aardbol  uiteen  sal 
spring,  is  dit  dan  waarskynlik  dat  so  ’n  reaksie  deur  ’n 
kundige  aan  die  gang  gesit  sal  word?  Die  logiese  antwoord 
is:  Beslis  ja. 

Indien  so  ’n  reaksie  sou  plaasvind,  kan  ons  stellig  ver- 
wag  dat  die  aardbol  in  ’n  oogwenk  uiteen  sal  spring,  en 
dan  wys  Daim  daarop  dat  hierdie  moontlikheid  en  waar- 
skynlikheid  reeds  2,000  jaar  gelede  voorsien  is  deur  die 
Apostel  Paulus,  wat  in  sy  eerste  brief  aan  dié  van  Korinte 
hfst.  15,  vs.  51-52)  só  skryf:  „Kyk,  ek  deel  julle  ’n  ver- 
borgenheid  mee:  Ons  sal  wel  nie  almal  ontslaap  nie,  maar 
ons  sal  almal  verander  word,  in  ’n  oomhlïk,  in  ’n  oogwink, 
by  die  laaste  basuin  .-.  .”  En  weet  ons,  vra  Denis  de  Rouge- 
ment  in  1948,  hoe  die  oorspronklike  Griekse  teks  lui  daar 
waar  ons  met  in  ’n  oomhlïk,  in  ’n  oogwink  vertaal  ? Dit  lui : 
en  atomo  = in  ’n  atoom!  (d.i.  die  ondeelbaar  kleine  of 
geringe) . 

Voor  die  ontdekking  van  die  atoombom,  in  1932  reeds, 
het  die  bekende  wysgeer  Karl  Jaspers  beweer  dat  as  die 
mens  eers  een  keer  durend  oor  die  vermoë  beskik  om  die 
grondslae  van  alle  kultuur  te  vernietig,  sal  hy  daardie 
vermoë  ongetwyfel  omskep  in  die  daad.  Moontlik  het  Karl 
Jaspers  tóé  slegs  in  vae  algemene  terme  gedink.  Maar  nou, 
nadat  die  kernsplitsing  in  die  atoombom  ’n  onontkom- 
bare  werklikheid  is  wat  die  mens  kan  aanwend  tot  die 
vernietiging  van  alle  kultuur  deur  die  uitwissing  van  alle 

lewe,  het  Jaspers  opnuut  nagedink  oor  die  lot  van  die 
mens,  en  in  ’n  deurtastende  opstel  WO  STEHEN  WIR 
HEUTE?  uit  verskillende  hoeke  sy  eie  vraag  beantwoord. 
Sy  gedagtegang  word  hier  beknop  saamgevat. 

Voor  1914  was  Europa  die  middelpunt  van  die  beska- 
wing.  Na  1914  het  Europa  in  duie  gestort  en  word  net 
nog  ’n  gladde  glooiing  of  glacis  waar  die  twee  nuwe 
wêreldmagte,  Amerika  en  Rusland,  mekaar  rustig  met  ge- 
konsentreerde  vuurkrag  kan  bestook  sonder  belemmering. 
Die  aardbol  is  nie  meer  ’n  plek  waarop  Europeërs  rondreis 
of  handel  dryf  en  ontdekkingstogte  onderneem  nie,  maar 
die  aardbol  as  geheel  tree  nou  in  die  geskiedenis.  Ou 
waardes  verval  en  ondanks  skoonklinkende  name  van 
nuwe  staatsinstellings  word  die  enkeling  aan  groter  bande 
van  onvryheid  gelê  as  ooit  voorheen,  trouens  die  staat 
self  word  gedwing  tot  manipulasie  van  geldmiddele  en  ’n 
beheerde  ekonomie  onderwyl  hy  hom  beroep  op  vader- 
landsliefde  om  in  werklikheid  ’n  toestand  van  bedrog  te 
verdoesel  en  te  regverdig.  Sodoende  kry  die  modeme 
enkeling  ’n  gevoel  dat  hy  durend  bedreig  word,  sonder  om 
te  weet  wie  of  wat  dit  is  wat  hom  bedreig.  Inflasie  volg 
op  die  ontwyking  van  ekonomiese  vraagstukke  deur  die 
staat  uit  noodsaak  om  stakings  af  te  weer  of  die  oorwin- 
ning  te  behaal  by  die  stembus.  Die  bedrog  word  uit  alle 
hoeke  van  stapel  gestuur:  die  loon-koste-spiraal  kom  in 
werking  en  die  mens  koop  sodanig  op  krediet  dat  die  koper 
reeds  vandag  sy  toekomsverdienste  verpand  en  sodoende 
gebind  word  tot  slaaf  van  die  stelsel  — ’n  kettingganger 
wat  sy  hele  lewe  lank  onvry  word  en  selfs  op  paaiemente 
in  die  graf  beland.  Nywerheidsbloei  word  deur  die  omvang 
van  die  produksie  bepaal  en  nie  deur  die  deugsaamheid 
van  die  produk  nie.  Die  lewe  bestaan  uit  produseer  en  ver- 
teer  op  die  oomblik,  en  om  te  spaar  is  ’n  dwaasheid,  en 
ons  weet  nie  meer  wat  geluk  beteken  nie,  terwyl  ons 
lewens  oorheers  word  deur  ’n  kwalik  verhole  angsgevoel. 
Die  staatsgesag  probeer  orals  rem  aandraai  deur  slegs 
soveel  geld  te  bestee  as  wat  dit  aan  belastings  hef,  en  deur 
nuwe  dienste  te  weier  tensy  die  belastingsbronne  daarvoor 
eers  aangewys  is.  Dit  is  die  soort  demokrasie  waaraan  ons 
gewoond  geraak  het. 

In  die  wêreld  van  die  menslike  vertroue  en  die  geloof 
staan  sake  ewe  troosteloos.  Ouers  sonder  vertroue  bring 
kinders  in  die  wêreld  sonder  dat  hulle  gewillig  is  om 
maatskaplike  verantwoordelikheid  vir  hulle  kroos  te  aan- 
vaar,  met  die  gevolg  dat  die  laaste  vlugoord  van  die  kind. 

die  gesin,  ineenstort.  Die  wordende  mens  vind  hom  onge- 
borge  in  die  lewe,  hy  staan  teenoor  niks. 

Om  hieruit  verlos  te  raak,  meen  Jaspers,  is  dit  nie  bloot 
toereikend  om  dié  magte  te  bind  wat  deur  die  Renaissance 
losgemaak  is  nie,  of  bloot  die  raad  om  terug  te  keer  tot 
die  gesag  van  die  kerk  en  die  Openbaring  nie.  Daartoe  is 
eintlik  meer  nodig  dat  die  mens  sal  besef  wie  en  wat  hy 
is,  waartoe  hy  bestem  is,  en  wat  sy  moontlikhede  is.  Dan 
sê  Jaspers:  Die  mens  is  die  wese  wat  tot  die  waarheid  in 
staat  is,  wat  dit  nastreef,  deur  die  waarheid  sy  roeping 
vervul,  in  die  waarheid  sy  bestaansoorsaak  vind,  en  deur 
die  waarheid  gelei  word  om  die  goeie  te  doen. 

Die  waarheid  wat  die  mens  vandag  moet  erken,  is  dat 
daar  nie  meer  so  iets  is  as  ’n  Europese  vraagstuk,  ’n 
Asiatiese  vraagstuk  of  ’n  vraagstuk  van  Afrika  nie,  maar 
deur  die  nuwe  verkeer  het  die  ganse  wêreld  ’n  eenheid 
geword,  en  ’n  eenheid  die  mens.  Dit  vereis  van  ons  opregt- 
heid  teenoor  ons  self  en  teenoor  ons  medemens.  Wat  on- 
eerlik  sou  wees,  is  om  in  die  huidige  toestand  van  uiterste 
bedreiging  nie  te  besef  dat  in  ’n  gebrek  aan  eenheid  vir 
die  ganse  mensheid  ondergang  verskuil  lê  nie.  Maar  oneer- 
lik  sou  ook  wees  om  te  wil  voorgee  dat  alle  volke  uit  hulle 
aard  demokraties  aangelê  is  of  ewe  veel  in  staat  is  om 
deur  arbeid  en  leiding  gelykop  deel  te  hê  aan  ons  tegnolo- 
giese  tydperk  en  om  dan  daarvolgens  te  probeer  handel. 
Vir  ons  behoud  is  dit  nodig  dat  ons  die  leuen  en  die  drog- 
redenasie  met  ons  ganse  geeskrag  en  durend  kalm  moet 
bestry  deur  kennis,  waarin  ons  slegs  kan  slaag  as  elkeen 
self  eerlik  en  sonder  vrees  is.  Ons  wat  mense  is,  verval 
te  maklik  in  bedrog,  terwyl  ons  slegs  deur  waarheid  kan 
bereik  dit  wat  ons  voorbestem  was  om  te  wees,  en  dit  kan 
net  bereik  word  wanneer  ons  onbeperk  selfkritiek  beoefen. 
Waarheid  is  dat  daar  geen  volksgebonde  geskiedenis  meer 
moontlik  is  nie,  net  die  geskiedenis  van  die  mens.  Waar- 
heid  is  dat  ons  tegnologie,  met  sy  oorsprong  in  Europa, 
ons  godsdienssin  verteer  het  en  nou  besig  is  om  oor  die 
hele  aardbol  te  versprei.  Orals  oor  die  wêreld,  in  die 
gebied  van  al  die  groot  godsdienste,  is  die  sedelike  opvat- 
tings  van  die  mens,  sy  godsdiens  en  wysheid  aan  die 
wankel  en  dit  skyn  of  alles  gerig  is  op  selfvernietiging  — 
nihilisme. 

Hierdie  dreigende  toestand  is  maar  aan  die  begin,  om- 
dat  dié  ding  wat  die  nuwe  toestand  geskep  het,  nl.  die 
moderne  tegnologie,  nog  maar  aan  sy  begin  is.  As  grootste 
bedreiging  oor  alles  heen  troon  die  bedreiging  van  die 
atoombom.  Jaspers  verklaar  met  nadruk:  Die  toestand  is 

onherroeplik,  die  mens  kan  deur  sy  eie  toedoen  die  mens  en 
alle  lewe  op  aarde  uitdelg;  ons  blote  verstand  openbaar 
aan  ons  dat  dit  waarskynlik  kan  gebeur  in  die  eersvolgende 
tientalle  jaar, 

In  hierdie  toestand  van  moontlike  uitdelging  berus 
Jaspers  nie.  Inteendeel,  hy  soek  na  dié  kragte  v/aarmee 
dit  afgeweer  kan  word.  Die  redding  lê  in  ons  menslikheid, 
maar  slegs  by  die  mens  as  onverdeelde  eenheid.  Ons  staan 
almal  verenig  in  ons  naakte  begeerte  om  te  bly  leef.  In  sy 
uiteensetting  bou  hy  verder  voort  op  die  gedagte  dat  die 
eenheidsmens,  onder  durende  bedreiging  van  volslae  uit- 
delging  deur  die  atoombom,  hom  moet  toespits  op  dié 
kragte  wat  die  finale  ontploffing  kan  afweer. 

Vir  ons  hier  is  van  belang  dat  hy  sy  vraag:  Waar  staan 
ons  tans?  — beantwoord  met  die  uitroep:  Vlak  voor  die 
afgrond,  waarin  ons  kan  stort  en  verdwyn,  of  wat  die  aan- 
vang  kan  beteken  van  ’n  nuwe  mensheid. 

Dit  wil  voorkom  of  daar  ’n  grondliggende  verskil  is 
tussen  Jaspers  se  opvattings  van  1932  en  van  1960;  dat 
hy  destyds  abstrak  geredeneer  het  oor  die  nihilistiese  self- 
vernietigingskrag  wat  in  die  mens  skuil;  tans  staan  die 
moontlikheid  en  waarskynlikheid  van  selfvernietiging  vlak 
voor  die  deur  van  die  ganse  mensheid,  en  nou  skrik  dit  die 
wysgeer  af. 

□ □ □ 

Aan  die  einde  van  1958  het  hier  by  ons  ’n  Afrikaanse 
digbundel  verskyn  waarvan  die  gedagtegang  nog  nie  in 
die  openbaar  bespreek  is  nie:  DIE  HALWE  GOD  deur  Soul 
Erasmus  Smit  (Dagbreekpers).  Die  draad  van  die  ver- 
haal  in  hierdie  bundel  is  eweneens  die  ondergang  van  die 
mens  deurdat  hy  self,  met  voorbedagte  rade  en  as  wils- 
daad,  die  atoom  laat  ontplof  en  die  skepping  vernietig. 

Maar  laat  ons  die  gedagtegang  van  die  begin  af  volg  ten 
einde  te  laat  sien  hoe  sake  verloop  tot  by  die  afgrond 
en  daarna,  waaruit  sal  blyk  dat  dieselfde  stof  van  Jaspers 
kan  lei  tot  ’n  ander  benadering. 

Soul  Erasmus  Smit  kies  naamlik  die  geskiedenis  van 
die  Joodse  volk  soos  dit  vasgelê  is  in  die  Bybel,  met  klem- 
legging  op  dié  lotstye  toe  die  Here  aan  hulle  Sy  wil  open- 
baar  het  deur  middel  van  vuur,  en  met  die  bygedagte  dat 
God  beloof  het  om  nie  weer  die  mens  met  ’n  waterdood  uit 
te  wis  nie,  maar  met  swawel  en  vuur.  Die  verhaal  begin 
met  die  skepping,  waar  die  heelal  gesien  word  as  vorm- 
gewing  van  God  se  skeppingsdroom.  God  is  die  Almagtige, 
die  Allesomvattende  wat  alle  dinkbare  eienskappe  in  Hom 

verenig.  Hy  is  dus  drang  tot  skepping  maar  ook  drang  tot 
rus.  Tog  het  sy  skepping  Hom  nie  bevredig  nie : 

U Gees  het  stil  op  duister  wêreldvloed  gesweef , 
beswaar,  want  U,  almagtig,  Heer  van  al  wat  is, 
het  U gelyke  nooit  geken  of  ooit  gewis 
U self  aanskou,  daar  U net  louter  Lig  is,  leef 
as  drang  wat  onophoudend,  ewig,  dring  en  streef 
na  vorm,  as  drang  wat  dring  om  droomgestaltenis 
uit  U gedagte  lyf  te  gee  in  beeltenis. 

In  die  mens  het  God  gemeen  om  vorm  te  gee  aan  die 
rus-pool  van  Sy  wese : 

. . . die  mens 

het  U gemaak  uit  klei . . . gewens 

die  beeltenis  aan  U gelyk  moet  draer  wees 

van  rus,  met  drang  van  droom  in  daad  geblus. 

(sonnet  3). 

Maar  die  mens,  uit  God  en  na  Sy  ewebeeld,  het  ook  die 
dubbele  polariteit  onrus-rus,  en  het  toe  self  lus  gevoel  om 
die  geheim  van  die  skepping  op  te  los  en  aan  die  skep  te 
gaan.  Hierdie  ontwaking  van  die  onrus  vind  plaas  in  die 
oerstorm  (sonnet  6),  waar  ons  beland  in  die  nuwer  kos- 
mologie;  hier  leer  ons  die  eerste  vorm  ken  van  die  godde- 
like  vuur.  Dan  volg  die  Paradys-geskiedenis  waar  die  mens 
kennis  opdoen  en  sodoende  ’n  halwe  god  word;  ’n  hele 
god  sou  hy  wees  met  onsterflikheid  by  kennis,  en  om  dit 
te  verhoed  word  die  mens  uit  die  Paradys  verdryf.  Maar 
dan  val  die  beslissing  dat  die  mens,  deur  die  weg  van  ken- 
nis  gedryf  sal  word  om  self  sy  vorm  af  te  lê  en  terug  te 
keer  in  God  (sonnet  11).  Hier  ontmoet  ons  die  tweede 
vorm  van  die  vuur  — dié  wat  die  Paradyspoort  bewaak: 

Laat  gérubs,  met  die  swaard  ontbloot  wat  f likker,  woon 
beooste  van  die  poort,  die  lewenspad  bewaak. 

G’n  halwe  god  sal  ooit  hierna  die  Boom  genaak 
en  leef ! Versterwing  van  die  vorm,  van  rus,  is  loon 
vir  godlikheid  en  lewe.  Vlamstil  staan  My  wil. 

(sonnet  12). 

En: 

Die  halwe  god  moet  half  net  bly,  sterflik,  eindig. 

Sy  vorm,  verstilde  drang  na  rus,  gestol  in  klei, 
moet  drang  weer  word,  ontdaan  van  beeld  en  vry  van 
stof, 

van  eindigheid,  gelei  deirr  kennis : vorm  tot  drang 
wat  net  maar  is  . . . 

(sonnet  13). 


Ander  vorms  van  die  „vuur”  wat  die  mens  voortdryf  op 
sy  pad  is  wroeging  en  skuldbesef  (17),  die  koue  gloed  van 
afguns  wat  uitloop  op  broedermoord  (18),  die  teken  aan 
Kaïn  se  voorkop  (20),  die  reënboog  na  die  sondvloed  as 
teken  van  hoop  (23),  die  gloed  van  haat  by  verdrukking 
in  Egipte  (24),  die  deurstraling  van  Moses  deur  die  bran- 
dende  doringbos  op  Horeb  (25),  die  drang  na  vryheid  wat 
in  die  bloed  brand  (26),  die  vuurkolom  wat  rigting  aan- 
dui  in  die  woestyn  (27),  die  Vlam  wat  God  is  waar  Hy  sy 
Gebooie  aan  Moses  openbaar  op  die  berg  (28),  verwarring 
van  die  offerviire  (29),  Sodom  en  Nebo  (41) : 

Tot  aan  die  jongste  uur  sal  U in  vlam  en  lig 
U wil  vertoon,  die  mens  met  vuur  bly  dwing  en  rig. 

(35) 

Ook  ander  vure:  Op  Karmel  en  die  vurige  wa  en  perde 
van  Elia  (36),  wyl  Sadrag,  Mesag  en  Abednego  ondervind 

Daar  is  g’n  vuur  so  hittig  soos  die  vuur  van  God, 
en  elke  ander  — aardse  — vuur  daarnaas  is  koel. 

(37) 

Die  Here  bewerk  die  mens  met  vuur  om  dié  pad  te  volg 
wat  Hy  wil  hê  ten  einde  die  mens  in  Hom  self  terug  te  ont- 
vang: 

Om  vol  te  maak  my  godlikheid,  so  is  U plan, 
my  Heer,  maar  rus  vertraag  dit  keer  op  keer  en  dan 
moet  U van  vooraf  weer  met  nuwe  brand  en  vuur 
die  halwe  god  laat  skroei,  vir  slaap  en  rus  hom  duur 
laat  boet . . . 

(38) 

Dan  kom  Christus,  draer  van  God  se  vuur,  wat  nie  vrede 
bring  nie,  maar  oorlog  en  tweedrag,  veronregting,  en  die 
brandende  vuur  van  die  gebod : Jou  naaste  / bemin  die  soos 
jou  self  en  wees  jy  self  die  laaste  (39) . 

Vuur,  vuur  in  al  sy  vorms,  totdat  die  gekwelde  mens 
naderhand  uitroep:  Wat  is  daar  nog  wat  ek  omtrent  U 
vuur  moet  weet?  (41),  en: 

....  Genoeg 

het  ek  geswerf , geboet  met  onrus.  Hoor  my  angs  en  blus 
U vuur,  my  Here,  ek  is  sat  — Ai,  te  rus,  net  rus 

(42) 

In  sonnet  44  kry  ons  ’n  beknopte  samevatting  van  al  die 
vorms  wat  God  se  vuur  aangeneem  het  om  die  mens  te 
skroei  en  suiwer:  liefde,  pes,  pyn,  honger,  haat,  ontrou, 

ouderdom,  rykdom,  kultuur  en  godsdiensstelsels,  huurkoop, 
handel,  n^werheid,  nuuskierigheid,  angs  vir  die  dood,  we- 
tenskap,  kennis  van  atoom  en  sel.  Steeds  word  die  mens 
uit  sy  rus  gebrand : 

. . . want  rus  vertraag  die  noodlotsuur 
waarin  die  mens  verstaan,  aangryp  sy  God  se  vuur 

(45) 

Dan  maak  Soul  Erasmus  Smit  ’n  sprong;  hy  verlaat  die 
Bybelverhaal  en  die  laaste  aantal  sonnette  behandel  die 
nuwere  kosmologie:  kern,  atoom,  die  ontstaan  van  die 
melkwegstelsels,  sterre  wat  ontstaan  en  uitdoof  — ’n  nuwe 
beeld  van  die  skeppingsvuur  (46  e.v.),  waardeur  die  mens 
met  ’n  begrip  van  die  kragvuur  wat  in  die  atoom  opgesluit 
lê  gelei  word  tot  ’n  bevroeding  dat  die  Skepper  in  Hom  self 
nie  kon  rus  nie  en  hoe  groot  die  mens  se  oortreding  was  in 
die  Paradys.  So  begryp  die  mens  die  verwantskap  van  alle 
stof,  wat  net  uit  „vuur”  bestaan  of  energie  wat  woon 

in  elke  aardse  kern,  waar  skuil,  gespan,  die  krag 
verborge  in  die  hart  van  alle  stof  en  wag 
tot  volle  wete,  diepste  rou  dit  roep  om  soos  ’n  skoon 
wit  vlam  te  ketting  in  die  ruimtes,  harte  oop 
te  ruk,  te  gryp  na  elke  ster,  planeet  — dit  stroop 
van  U verborge  vuur  — tot  in  verlossingsbrand 
U ganse  skepping  gloei  en  elke  vorm  sy  band 
verspring  om  drang  te  word  wat  net  maar  is.  So  swig 
die  stof , verrein,  versoen,  en  alles  word  net  Lig. 

(47) 

Deur  middel  van  sy  verstand,  deur  tallose  moeitevolle 
eeue  heen  gelei  deur  sy  Skepper,  sien  die  mens  die  geheim 
van  die  skepping,  hy  peil  God  se  oorspronklike  plan  met 
hom,  en  hy  is  nou  gereed  om  eiehandig  tot  sy  Oorsprong 
terug  te  keer: 

. . . die  angs  om  dood,  verderf , het  my,  die  halwe  god, 
geteken  tot  die  verste  nageslagte  tot 
U kettingvuur  die  weg  wys  wat  verlossing  bring. 

Net  soos  die  wysgeer,  Karl  Jaspers,  staan  Soul  Erasmus 
Smit  die  digter,  met  die  mens  voor  die  gaping  van  die 
laaste  afgrond.  Jaspers  probeer  die  noodlot  afweer  met  ’n 
nuwe  begin  — soos  vir  Noag  gegim  was  en  weer  vir  Lot. 
Maar  Soul  Erasmus  Smit  waag  die  sprong  die  onbekende  in : 
U rus  ontvonk  in  my,  ek  reik  na  U en  spring 
U onrus  in ; ontvang  my,  Here,  bind  my,  vol 
van  godlikheid  betaal  ek  self  die  hoogste  tol. 

(48) 

Hier  is  geen  sprake  van  nihilisme  of  selfvernietiging  nie, 
maar  ’n  vrywillige,  ekstatiese  terugkeer  tot  die  Bron  van 
Herkoms,  ’n  terugkeer  tot  volle  goddelikheid  en  die  vol- 
einding  van  sy  bestemming. 

Aspekte  soos  die  aanwending  van  die  sonnetvorm  by 
hierdie  soort  stof,  vraagstukke  wat  die  gebruik  van  die 
bekende  Bybelstof  meebring,  die  wisseling  van  die  sonnet 
se  vorm  e.a.  is  nie  hier  ter  sake  nie.  Die  doel  was  om  die 
aandag  pertinent  te  vestig  op  ’n  gedagtegang  wat  in  ons 
poësie,  te  same  met  die  tydgenootlike  tegnologie  en  wys- 
begeerte,  die  mens  bring  vlak  voor  die  enigste  vraagstuk 
van  sy  tyd:  die  afgrond. 

JAC.  J.  BRITS: 


Simson  en  die  Hebreërs 

Die  drama  speel  af  in  ’n  gevangenis  in  Filistea,  ’n  vaal 
gebou,  met  troostelose  geel  mure,  wat  die  indruk  van  totale 
uitgeslotenheid  skep.  ’n  Handmeule  in  die  middel  van  die 
vloer,  en  ’n  ruwe  bank,  wat  as  slaapplek  dien,  is  die  enigste 
voorwerpe.  Die  deur  van  die  sel  is  aan  die  regterkant. 

Dis  die  fees  van  die  Filistyne  ter  ere  van  hulle  god, 
Dagon.  Simson,  die  vernieler  van  hulle  lande,  die  oorwin- 
naar  oor  duisende  van  hulle  helde,  en  die  bespotter  van 
hulle  gode,  is  in  hulle  hande  oorgelewer  — en  die  geesdrif , 
gebore  uit  triomf , loop  hoog ! 

As  die  skerm  opgaan,  is  die  blinde  Simson  besig  om  te 
maal.  Hy  loop  om  en  om  die  meule,  die  hande  krampagtig 
om  die  stang  geklem,  sy  bewegings  meganies.  Na  ’n  oomblik 
word  die  deur  ontgrendel  en  oopgestoot.  Scorpo,  ’n  tronk- 
wag  kom  binne.  In  sy  een  hand  is  ’n  bak  kos,  in  die  ander 
’n  sweep.  Hy  kyk  ’n  oomblik  spottend  na  Simson,  gooi  dan 
die  bak  voor  hom  neer.  Hy  waag  dit  egter  nie  naby  Simson 
nie,  hou  sy  hand  op  sy  swaard  gereed.  Simson  reageer  nie, 
beweeg  om  en  om  die  meul. 

SCORPO:  Toe,  hond  van  Israel,  die  kos  is  hier!  Die  volk 
vier  fees  en  het  ’n  ekstra  porsie  aan  jou  afgestaan. 
SIMSON:  (antwoord  nie). 

SCORPO:  (Druk  sy  swaard  teen  Simson  se  bors)  Jy  is 
minder  as  ’n  hond,  want  as  ek  praat  dan  antwoord  hy 
my  met  ’n  blaf . 

SIMSON:  (gaan  staan)  Moet  ek  dankie  sê  vir  hierdie  var- 
kenskos?  Ek  eet  dit  nie,  al  moet  ek  sterf.  In  Israel 
hoort  vuilis  op  ’n  vuilishoop. 

SCORPO:  Vuilis?  Vark  se  kos?  Jy  moet  jou  woorde  tel, 
Hebreër.  Jy  is  ’n  bietjie  hardgebak. 

SIMSON : ( Antwoord  nie,  begin  weer  maal) . 

SCORPO:  (leun  lui  teen  die  muur).  Ek  hou  van  jou, 
Hebreër.  Jou  glorie  is  verby,  dis  waar.  Die  sterke 
Simson  is  voorwaar  nie  meer.  A1  wat  nog  oorbly  van 
die  held,  is  ’n  arme  slaaf,  wat  skaars  ’n  woord  kan  sê. 
Wat  het  van  jou  krag  geword,  ou  man?  In  een  dag 
duisend  man  verslaan,  die  dag  daarna  ’n  blinde  slaaf 
wat  koring  maal  omdat  hy  bang  is  vir  die  géselslag. 
Og,  hoe  bitter  jammer ! 

SIMSON:  (Gaan  stilstaan,  sy  bors  deinend  van  woede). 

SCORPO:  (lag)  Nietemin,  ek  hou  van  jou.  ’n  Held  bly 
steeds  ’n  held,  al  word  hy  ook  verslaan.  Net  jammer 
dat  dit  ék  moet  wees  wat  hier  moet  bly,  wyl  ander 
dronk  word  by  die  fees.  Maar  my  deel  sal  ek  kry! 
Vanaand,  as  hulle  lê  en  roes  uitslaap,  kry  ek  natuurlik 
mý  vat  wyn  . . . en  die  mooiste  vrou,  wat  ek  natuurlik 
self  uitkies.  Miskien  nog  ’n  mooi  Hebreeuse  vrou  — 
een  van  die  warm  soort . . . 

(Hy  lag  honend,  slaan  met  die  sweep  na  Simson.  Die 
sweep  krul  om  die  slaaf  se  nek.  Simson  struikel 
blindelings  vorentoe,  word  gestuit  deur  die  kettings  aan 
sy  voete.  Sy  hande  kry  die  sweep  beet  en  klem  kramp- 
agtig  daaraan.  Met  ’n  magtige,  onverwagse  trek,  ruk 
hy  die  wag  tot  voor  hom.  Sy  hande  gryp  wild,  vat  die 
Filistyn  raak). 

SCORPO:  (worstel)  Los  my,  jou  vervloekte  slaaf!  Los  my! 
(Probeer  losruk  en  sy  swaard  uit  die  skede  trek. 
Simson  stoot  hom  ru  weg) . 

SIMSON:  (hygend)  Ek  wil  jou  bloed  nie  op  my  hande  hê! 
Nie  noú  al  nie  . . . eers  later  . . . Die  vernedering  en 
hoon  eis  ’n  groter  loon ! 

(Gestamp  aan  die  deur.  SCORPO  ruk  hom  reg,  kyk 
woedend  na  Simson.  Maak  dan  die  deur  oop.  ARTIMUS, 
veggeneraal  van  die  Filistyne,  kom  binne.). 

ARTIMUS:  (aan  Scorpo)  So,  jy  is  hier?  Jou  plek  is  buite 
voor  die  deur?  Wat  soek  jy  hier? 

SCORPO:  Die  kos,  Generaal;  ek  het  die  kos  gebring. 

AR'TIMUS:  Die  kos,  nê!  As  jy  dít  kos  kan  noem.  Enige 
klagte  oor  die  slaaf  ? 

(Simson  verstyf  merkbaar). 

SCORPO : Geen  klag,  Generaal. 

ARTIMUS:  Wag  buite  dan.  Ek  wil  alleen  met  Simson 
praat.  (Scorpo  huiwer).  Dis  ’n  bevel! 

SCORPO:  Daar  . . . daar  is  iets  wat  ek  moet  sê,  Generaal. 

ARTIMUS:  (kortaf)  Dit  kan  wag  vir  later.  (Maak ’n  gebaar 
met  die  hand). 

SCORPO : Dis  oor  die  slaaf , Generaal. 

AR'TIMUS:  Die  slaaf?  Simson?  Wat  van  hom?  (Kyk  na 
Simson,  wat  omgedraai  het) . 

SCORPO : Ek  vind  dit  slegs  my  plig,  Generaal. 

ARTIMUS:  Nou,  praat  dan,  man!  As  jy  ’n  plig  het  om  te 
doen,  doen  dit  gou  en  moenie  kleitrap  nie. 

SCORPO:  (knik  na  Simson,  sagter)  Ons  sal  hom  moet 
dophou,  Generaal. 

AR'TIMUS:  Waarvan  praat  jy?  Ek  het  jou  so  pas  gevra  of 
jy  ’n  klag  het  om  in  te  dien  . . . 

SCORPO:  (haastig)  Ek  het  geen  klagte,  Generaal.  Ek  sê 
maar  net.  As  ons  hom  te  veel  vryheid  gee,  dit  kan 
gevaarlik  wees. 

ARTIMUS:  (Veragtend)  Jou  dwaas!  Jou  lafaard!  Is  jy  ’n 
ou  vrou,  of  soldaat?  Simson  is  swakker  as  ’n  meisie- 
kind.  Hy  kan  die  meul  skaars  draai. 

SCORPO:  (Dringend)  Generaal! 

ARTIMUS:  Stil!  Ek  sal  geen  woord  van  jou  meer  duld! 

SCORPO:  Ek  . . . doen  maar  slegs  my  plig,  Generaal.  Ek 
sê  maar  net.  Ek  is  verantwoordelik  vir  die  slaaf.  As 
daar  moleste  kom,  sal  ék  die  skuld  moet  dra. 

ARTIMUS:  Dis  genoeg,  Scorpo!  Jy  beledig  ons  hele  volk 
met  jou  papbroekigheid.  Laat  my  alleen  met  hom.  En 
bly  op  wag.  Ek  sal  jou  later  nodig  kry. 

SCORPO:  Goed,  Generaal.  (Uit). 

(Pouse). 

ARTIMUS:  Simson! 

SIMSON : ( Antwoord  nie) 

ARTIMUS:  Jy  antwoord  nie!  Jou  trots  is  onvanpas, 
Hebreër.  Of  is  jou  swye  vrees  ? 

SIMSON:  Ek  vrees  jou  nie.  Ek  vrees  Jehowa  slegs,  die 
God  van  Israel. 

ARTIMUS:  Dan  is  dit  trots  en  hoogmoed  wat  geen  ant- 
woord  gee.  En  trots  pas  by  ’n  slaaf  maar  swak.  (Kyk 
’n  oomblik  na  Simson,  dan  stadig).  Ek  kom  jou  ant- 
woord  haal.  (Stilte).  Dis  in  jou  voordeel,  Jood.  Ek  sal 
jou  goed  beloon;  ek  vra  dit  nie  vemiet. 

SIMSON:  (Swaai  om)  Is  ek  ’n  guns  aan  jou  of  aan  jou 
volk  verskuldig?  Ek,  ’n  blinde  slaaf?  (Honend).  Jy 
het  my  laat  verstaan  dat  ek  ’n  swakkeling  is,  en 
kragteloos  soos  ’n  kind  wat  skaars  die  meul  kan  draai. 

AR'riMUS:  Maar  jy  was  eenmaal  sterk,  Hebreër.  Jy  het 
ons  leërs  verslaan,  jý,  man  alleen. 

SIMSON:  (Spottend)  Verwag  jy  krag  van  my?  Moet  ek 
Jehowa  bid  om  krag  te  gee  aan  ieder  wat  dit  vra.  Bid 
tot  jou  eie  god  en  vra  die  hulp  van  hom.  Hy’s  mos  die 
grote  Dagon! 

AR'nMUS:  Jou  God  interesseer  my  nie,  Hebreër.  Wys  my 
’n  God  wat  ek  kan  sien  en  ek  sal  glo  in  sy  bestaan. 
Dagon,  ja,  hom  kan  ek  sien  en  voel ! 

SIMSON:  Jehowa  woon  waar  mensehande  nie  kan  reik  en 
mense-oë  nie  kan  sien.  (Sug,  sluit  sy  oë).  Hy  het  my 
uitverkies  om  Nasireër  te  wees,  ’n  ri^er  vir  sy  volk  . . . 

ARTIMUS:  Ek  stel  waaragtig  nie  belang  in  uitverkiesing 
of  die  Joodse  volk.  Ek  wil  jou  antwoord  weet,  dis  al! 
Sal  jy  my  hulp  verleen,  of  nié? 

SIMSON : (Bitter)  Jy  het  my  oë  en  my  krag  geneem.  Wat 
is  daar  meer  wat  ek  kan  gee  ? 

ARTIMUS:  ’n  Bietjie  hulp,  dis  al.  Die  een  hand  moet  die 
ander  was  . . . en  só  word  albei  skoon.  Of  miskien  dink 
jy,  jy  is  onafhanklik,  Jood. 

(Simson  antwoord  nie)  Wel,  dink  jy  so? 

(Simson  staan  roerloos,  swygsaam;  Artimus  lag)  Dis 
mooi,  Hebreër.  Dis  altyd  dwaas  om  die  waarheid  mis 
te  kyk  asof  dit  nie  bestaan. 

(Gestamp  aan  die  deur.  Artimus  uiter  ’n  verwensing 
en  ruk  die  deur  oop) . 

AR'TIMUS : Wat  is  dit  Scorpo  ? 

SCORPO:  (Staan  in  die  deur)  Dis  Kantor,  Generaal.  Hy 
het  ’n  boodskap  van  die  slagveld.  Dis  dringend  . . . só 
sê  hy. 

ARTIMUS:  Kantor?  Laat  hom  binnekom. 

SCORPO:  Goed,  Generaal. 

(KANTOR,  ’n  Filistynse  soldaat,  kom  binne.  Hy  is 
moeg,  maar  sy  houding  spreek  van  opgewondenheid). 

ARTIMUS:  Wat  is  die  boodskap,  Kantor?  Praat  en  kry 
klaar ! 

KANTOR:  Generaal,  dit  lyk  of  sake  sleg  verloop.  Die  Jode 
val  in  groepies  aan. 

ARTIMUS:  (Saaklik)  Het  hulle  ons  grense  oorgesteek? 

KANTOR : Reeds  tweemaal,  Generaal. 

ARTIMUS : En  is  hulle  teruggedryf  ? 

KANTOR : Gelukkig,  Generaal,  maar  . . . 

AR'TIMUS:  (Ergerlik)  Nou  waarom  kla  jy  dan?  Die  tyd  is 
kosbaar,  Kantor. 

KANTOR:  (Huiwerig)  Ons  . . . ons  kort  ’n  ekstra  gar- 
nisoen,  Generaal.  Die  Jode  veg  soos  tiere;  u weet  dit 
self.  Miskien  sal  ons  ’n  dag  of  wat  kan  uithou  . . . 
maar  meer  as  dit?  Ek  twyfel,  Generaal.  En  . . . en 
ons  is  effens  uitgedun. 

AR'TIMUS:  (Skrik)  Hoeveel? 

KANTOR:  Minstens  dertig,  moontlik  meer.  Dis  moeilik 
om  te  sê  . . . 

(Kyk  na  Simson)  Generaal,  hy  is  die  oorsaak  van  dit 
alles!  Ons  almal  dink  u moet  sy  keel  afsny.  Hy  verdien 
niks  beter  nie,  die  hond! 

AR'TIMUS:  (Hard)  Kantor!  Wie  voer  bevel?  Ek  of  jy? 

KANTOR:  U,  Generaal.  Ek  spreek  maar  net  die  wens  van 
die  soldate  uit.  Die  Jode  weet  hy  lewe  nog.  Hulle  wil 
hom  red,  dis  al.  (Sagter)  Generaal,  as  u hom  laat  ont- 
hoof  en  sy  liggaam  aan  die  Jode  gee,  is  die  oorlog  oor. 
(Veragtend)  Hul’s  te  lafhartig  om  sy  dood  te  wreek. 

ARTIMUS:  (Hard)  Kantor,  as  ek  jou  of  enigeen  se  hulp 
wil  hê,  dan  vra  ek  dit. 

(Draai  na  Simson,  slu)  Die  Jood  is  waardevol.  Hy  kan 
die  oorlog  laat  eindig  sonder  bloedvergieting. 

(Saaklik)  Gaan  terug  en  hou  die  Joodse  leër  weg  van 
ons  grens.  En  spoor  die  manne  aan  om  moed  te  hou. 
(Lag)  Simson  ken  sy  volk  en  met  ’n  woord  of  twee 
kan  hy  hulle  tot  bedaring  bring.  Ja,  Simson  is  ’n 
waardevolle  man! 

(Aan  Kantor)  Jy  en  die  manne  van  jou  legioen  sal  nog 
die  fees  van  Dagon  saam  met  ons  almal  vier. 

KANTOR:  Dis  goeie  nuus,  Generaal.  Die  manne  word  juis 
rusteloos. 

(Hy  staan  op  aandag;  Artimus  knik.  Kantor  uit). 
(Pouse) . 

ARTIMUS:  (Lag)  Dit  lyk  my  die  geluk  is  aan  my  kant, 
Hebreër.  Wat  dink  jy  van  die  plan? 

SIMSON : ( Antwoord  nie,  staan  roerloos) . 

ARTIMUS : Die  guns  wat  ek  verlang  is  so  eenvoudig,  Jood. 
So  maklik  dat  dit  eintlik  belaglik  is. 

SIMSON:  (Veragtend)  Jy  wil  my  ’n  verraaier  maak!  Jy 
mors  jou  asem,  Artimus.  Verslaan  die  leër  van  Israel 
as  jy  kan.  (Spottend)  En  mag  die  grote  Dagon  met 
jou  wees! 

AR'TIMUS:  (Hou  hom  in)  Noem  dit  maar  verraad  as  jy  so 
voel,  Hebreër.  Dit  hinder  my  nie.  A1  wat  ek  verlang  is 
’n  woord  of  twee  wat  hulle  sal  laat  bedaar.  Vertel  hul 
dat  jy  veilig  is,  maar  dat  jou  lewe  aan  ’n  draadjie 
hang  . . . en  slegs  gered  kan  word  as  hul  teruggaan  na 
hul  eie  land.  (Harder)  En  dis  die  waarheid,  Jood!  Die 
Filistynse  volk  verlang  dat  jy  moet  boet  vir  al  jou  helse 
dade.  Ja,  selfs  die  koning  is  al  moeg  van  jou  verblyf. 
(Slu)  Ek  het  hom  omgepraat  om  jou  te  spaar  . . . as 
jy  verstandig  is  en  ons  die  gunsie  doen.  Jy  sien, 
Hebreër,  jou  lewe  is  in  jou  eie  hand.  Jy  kan  dit  red, 
of  roekeloos  vernietig  — dis  in  jou  mag. 

SIMSON  (Veragtend)  Hoe  praat  die  vyand  van  my  volk 
inkruiperig  nou.  Kom  smeek  van  my,  sy  slaaf,  genade 
af  . . . of  ék  oorwinnaar  is  en  hý  oorwonnene. 

ARTIMUS:  Jou  tong  is  skerp,  Hebreër!  En  skerpheid  van 
die  tong  is  soms  die  oorsaak  van  ’n  held  se  val. 

SIMSON:  Ek  is  nie  meer  ’n  held!  Ek  is  oorwin,  ’n  slaaf 
wat  handel  soos  die  baas  hom  sê.  Moet  ek  jou  dan 
betaal  vir  al  die  géselslae  op  my  rug?  Moet  ek  jou  mooi 
bedank  vir  al  die  hondekos?  Moet  ek  jou  hulp  in  ruil 
vir  blindheid  gee? 

ARTIMUS:  (Veragtend)  Is  dit  klagte  oor  mishandeling  ? 
Die  grote  rigter  van  die  Joodse  volk  kla  maklik  as  die 
tuig  ’n  seerplek  skaaf . 

SIMSON:  Ek  kla  nie,  Filistyn!  Maar  luister  goed:  oor 
hierdie  smaad  sal  ek  my  eendag  wreek.  Ja,  uit  die  graf 
miskien,  maar  wreek  sal  ek ! 

ARTIMUS : Jou  woord  slaan  ’n  wig  in  tussen  ons,  Hebreër. 
(Harder,  beslis)  Ek  wil  jou  antwoord  hê.  Die  tyd 
gaan  voort,  dit  staan  nie  stil. 

SIMSON:  Gaan  weg  van  my;  laat  my  alleen!  Daar’s  niks 
te  sê  . . . 

ARTIMUS:  Ek  sal  die  gésel  weer  ’n  kans  gee  om  sy  werk 
te  doen.  Jy  het  blykbaar  nie  genoeg  gehad. 

SIMSON:  (Lag  spottend)  Die  gésel  van  ’n  Filist^m  maak 
minder  indruk  as  ’n  vlooi  se  byt. 

AR'riMUS:  Ek  sien  jou  bloed  het  nog  ’n  bietjie  vuur.  Ons 
sal  dit  doof,  Hebreër.  (Staar  na  Simson,  dan  diploma- 
ties)  Die  volk  verlang  dat  jy  hul  in  die  arena  moet 
vermaak.  Die  smaad  kan  ek  jou  spaar;  dis  in  my  mag. 

SIMSON : (Het  vinnig  opgekyk) . 

AR'TIMUS:  (Lag  saggies)  Jou  blik  het  my  oortuig  dat  jy 
die  hoon  tog  vrees. 

SIMSON:  Hoe  meer  die  hoon,  hoe  heerliker  die  wraak. 
Laat  die  volk  maar  lag,  die  heelnag  deur  . . . en  more 
ook  . . . 

ARTIMUS:  Jou  wraakgedagtes  kan  jy  maar  laat  staan, 
Hebreër.  Jy  is  nie  meer  in  staat  tot  oorlogmaak.  ’n 
Kind  kan  jou  verslaan.  (Vriendeliker)  Ek  wil  jou  nie 
vernietig  nie.  Ek  wil  jou  terugstuur  na  jou  eie  volk  om 
daar  jou  laaste  dae  deur  te  bring.  Die  vroue  wat  as 
slawe  dien,  ook  húl  wil  ek  hul  vryheid  gee.  En  wat  vra 
ek  in  ruil  daarvoor?  ’n  Guns  wat  jou  geen  duit  sal  kos. 

SIMSON : In  Israel  word  nooit  ’n  guns  van  ’n  verowerde 
gevra ! 

ARTIMUS:  (Toornig)  Jy  waag  dit  om  met  my  te  spot! 
Dis  in  my  mag  om  al  die  Joodse  vroue  uit  te  wis.  Ek 
kan  hul  laat  onteer,  soos  skape  in  ’n  kraal  laat  jaag . . . 

SIMSON : Vervloek  is  jy  as  jy  dit  doen ! 

ARTIMUS:  (Triomfantlik)  A,  ek  het  die  kol  tog  raak- 
geskiet ! Ek  ken  die  trots  van  Israel  en  het  gehoor  van 
julle  wet.  (Stadig)  Ek  kan  nie  aanspraak  maak  op 
veel  geduld,  Hebreër.  Maar  ek  sal  sag  wees,  ekstra 
sag  met  jou.  (Loop  op  en  neer,  gaan  skielik  staan) 
Delila  het  ’n  Joodse  meisie  in  haar  diens.  Van  hierdie 
oomblik  af  is  sy  jou  vrou. 

SIMSON:  (Antwoord  nie). 

ARTIMUS:  Toe,  kom  nou,  kom  nou!  Is  dit  vir  jou  van  geen 
belang?  Waar  is  jou  manlikheid?  Jou  oë  het  jy  wel  nie 
meer,  maar  manlikheid  is  nie  afhanklik  van  gesig 
nie. 

SIMSON:  (Skor)  Vir  hierdie  woorde  rus  die  vloek  van 
Jehowa  op  jou  en  op  jou  volk! 

ARTIMUS:  Jy  praat  nog  steeds  oor  daardie  God  van  jou. 
Sy  vloek  is  blykbaar  minder  as  jou  weerstand  werd. 
(Skielik  beslis)  Ek  wil  nie  verder  redeneer.  Ek  sal  die 
maagd  laat  haal  vir  joú  gerief. 

(Stamp  aan  die  deiir,  roep)  Scorpo! 

SCORPO:  (Ontgrendel  deur,  kom  binne)  Generaal? 

ARTIMUS:  Gaan  na  die  huis  van  Delila  en  bring  die  Joodse 
meisie  hier. 

SCORPO:  Goed,  Generaal.  (Uit). 

ARTIMUS:  Dit  sal  net  ’n  oomblik  duur,  Hebreër.  Delila 
woon  nie  ver  van  hier.  (Lag)  Jy  ken  die  skone  duifie 
seker  nog. 

SIMSON:  (Verstyf). 

ARTIMUS:  (Steeds  spottend)  Vroue  het  hul  nut,  weet  jy 
Hebreër.  Hulle  kan  soms  beter  dinge  doen  as  net  ver- 
maak.  Nie  dat  ek  hul  skoonheid  minder  ag,  maar  dis 
tog  somtyds  beter  as  die  skapies  prakties  is.  Natuurlik 
moet  mens  hul  net  verstaan  en  nie  te  veel  wil  toegee 
nie.  Dis  nou  maar  eenmaal  ’n  swakheid  van  die  vrou 
om  meer  te  vra  as  wat  ’n  man  gewillig  is  om  te  gee. 
Dit  het  jy  ondervind.  Hulle  noem  dit  glo  die  toets  van 
ware  liefde,  of  iets  van  daardie  aard.  Ek  kan  nie  meer 
onthou.  Maar  waarom  sou  ek  joú  vertel?  Jy  ken  die 
liefde  deur-en-deur. 

(Swyg  vir  ’n  oomblik,  as  Simson  nie  antwoord  nie) 
Wat  jy  ook  al  teen  my  het,  Hebreër,  ek  is  ’n  man  wat 
baie  kanse  gee.  Dit  sal  jy  moet  erken. 

SIMSON : (Leun  moeg  teen  die  meul  aan) . 

ARTIMUS:  (Merk  die  bak  kos  wat  onaangeraak  staan) 
Waarom  eet  jy  nie?  Jy  sal  jou  kragte  nodig  kry. 

SIMSON : Dis  hondekos ! Jy  weet  dit  self. 

ARTIMUS:  (Hooghartig)  ’n  slaaf,  Hebreër,  word  nooit  op 
koningsdis  trakteer. 

(Na  ’n  oomblik,  dringend)  Maar  ek  kan  dit  verander, 
Jood;  ek  sweer  ek  sal.  Gee  net  jou  woord  dat  jy  die 
guns  vir  ons  sal  doen. 

SIMSON : Jy  mors  jou  asem,  Artimus.  My  antwoord  het  jy 
reeds  ontvang. 

ARTIMUS:  Jou  dwaas!  Jy  dink  ek  maak  ’n  grap  as  ek  jou 
dreig.  Miskien  dink  jy  ons  is  te  sag  om  Joodse  vroue 
in  te  breek  en  hul  te  buig  soos  óns  verlang,  (Trots) 
Die  Filistynse  volk  het  groot  geword  deur  hard  te  wees, 
Hebreër.  Die  woord  genade  ken  ons  nie.  Ons  gee  dit 
nie  en  vra  ook  geen. 

SIMSON:  (Honend)  Maar  gunste  wel  — dít  vra  jy  graag, 

ARTIMUS:  (Hooghartig)  As  ek  jou  raad  verskuldig  is, 
Hebreër,  hou  jou  spitsvondigheid  vir  jouself.  Die  guns 
wat  ek  jou  vra,  is  ’n  kontrak  wat  ons  twee  sluit.  Jy 
doen  wat  ek  verlang  en  ek  skenk  jou  ’n  langer  lewe. 
Met  ander  woorde,  Jood,  jy  kies  die  lewe  of  die  dood. 
Eenvoudig,  is  dit  nie?  En  dis  ’n  dwaas  wat  dood  bo 
lewe  kies. 

SIMSON:  Dan  is  die  held  ’n  dwaas  as  hy  die  dood  verkies 
bó  oneer  en  verraad. 

AR'TIMUS:  (Wat  op  en  neer  gestap  het,  staan  skielik  stil, 
eers  verslae,  maar  bars  dan  uit  van  die  lag)  Jy  is 
waaragtig  dwaser  as  wat  ek  ooit  kon  dink,  Hebreër. 
Só,  jy  droom  van  nog  ’n  heldedaad,  ’n  laaste  daad  om 
as’t  ware  jou  lewe  eervol  af  te  sluit? 

(Trek  sy  skouers  op)  Voorwaar  ’n  edel  doel,  my  vriend, 
maar  edelheid  van  doel  is  nie  genoegsaam  vir  die  vol- 
voering  van  ’n  heldedaad.  Dit  vra  gesond  verstand  wat 
jou  vertel  wat  prakties  en  verstandig  is,  en  wat  ’n 
dwase  droom.  (Beslis)  As  jy  verstandig  is,  Hebreër, 
sal  jy  díe  droom  vergeet.  En  as  jy  enigiets  oor  het  vir 
jou  volk,  sal  jy  my  aanbod  gretig  aanvaar.  En  sonder 
voorbehoud!  (Harder)  Dink  jy  ek  deins  terug  vir 
Joodse  maagde  wat  in  onskuld  en  in  reinheid  leef? 
By  Dagon,  ek  sal  hulle  breek,  Hebreër!  Ek  sal  hul 
mak  maak  soos  ’n  duif.  Verstaan  jy  wat  ek  sê? 

SIMSON : ( Antwoord  nie,  staar  na  bo) . 

ARTIMUS:  (Vriendeliker)  Hulle  bloed  sal  op  jou  hande 
wees.  Onthou  dit  goed  en  dink  ’n  oomblik  na.  (Diplo- 
maties)  Natuurlik  kan  ek  hul  terugstuur,  Jood.  Dis 
deel  van  die  beloning  wat  ek  bied.  Hulle  sal  jou  dank- 
baar  wees,  dit  kan  jy  glo. 

(Na  ’n  oomblik)  As  jy  twyfel  aan  my  woorde,  kan 
Miriam  dit  bevestig.  Die  slawe  hou  besonder  veel  van 
haar.  Gelukkig  was  Delila  goedgesind  tot  nou.  Maar 
soos  jy  weet,  mens  moet  Delila  nooit  te  veel  vertrou. 
(’n  Klop  aan  die  deur) , 

ARTIMUS:  Binne! 

(Scorpo  kom  binne). 

SCORPO ; Generaal,  die  Joodse  vrou  is  hier. 

ARTIMUS:  (Glimlag)  Laat  haar  binnekom.  Simson  is  al 
gretig  om  sy  bruid  te  sien.  Of  moet  ek  sê  voel, 
Hebreër? 

(Scorpo  gaan  uit.  Na  ’n  oomblik  word  Miriam,  ’n 
Joodse  diensmeisie  by  die  Filistyne,  deur  hom  binne- 
gestoot.  Sy  is  ongeveer  18  jaar  oud,  verskrik  en 
bewende). 

ARTIMUS:  (Lag)  Is  jy  bang,  my  Joodse  hert?  (Lig  haar 
ken  op;  sy  deins  verskrik  weg;  hy  lag)  Snaaks,  die 
vroue  is  gewoonlik  lief  vir  my.  (Aan  Simson)  Ek 
laat  haar  in  jou  hande,  Jood.  Jy  sal  my  later  nog 
bedank.  ’n  Man  bly  nou  maar  eenmaal  net  ’n  man  en 
’n  vrou  ’n  vrou.  Ons  kan  dit  nie  verander  nie.  Kom, 
Scorpo.  Laat  die  paar  alleen  . . . (Scorpo  lag)  (Stap 
na  die  deur ; aarsel  skielik)  Wag ! 

(Simson  het  omgedraai  en  staan  nou  met  sy  gesig  na 
die  Filistyn  gekeer) . 

AR'TIMUS:  (Lag)  Miskien  kan  sy  jou  eers  vertel,  Hebreër. 
Jy  twyfel  mos  of  ek  die  waarheid  praat.  (Aan 
Miriam)  Hoe  hou  jy  van  die  lewe  hier  by  ons? 

MIRIAM:  (Verskrik)  Ek  . . . ek  kan  nie  kla,  my  heer  . . . 

ARTIMUS:  (Hard)  Ek  vra  nie  komplimente  nie!  Ek  wil 
die  waarheid  weet.  As  jy  kon  teruggaan  na  jou  eie 
volk,  sou  jy  dit  graag  wou  doen? 

MIRIAM:  (Bly)  Teruggaan  na  Israel?  My  eie  volk? 

ARTIMUS:  Hm!  Jou  gretigheid  klink  eg  genoeg.  (Wys  na 
Simson)  Jou  held  se  invloed  en  gesag  geld  nog.  Dis  in 
sy  mag  om  jou  en  al  die  ander  vroue  terug  te  stuur 
....  d.w.s.  as  hy  verstandig  is. 

MIRIAM:  (Kyk  na  Simson)  Dit  kan  nie  waar  wees  nie. 
Simson  is  ’n  slaaf  soos  ek  . . . 

ARTIMUS : Maar  vra  hom  self. 

MIRIAM:  (Gaan  by  hom  staan)  Simson  . . . is  dit  waar? 
Is  dit  werklik  waar  ? 

SIMSON : (Draai  weg,  geboë  en  gespanne) . 

ARTIMUS:  Aan  Simson  moet  jy  jou  nie  steur.  Doen  net 
wat  hy  verlang.  (Listig)  Vertel  hom,  as  jy  langer 
hier  vertoef,  sal  jy  ’n  reine  maagd  kan  bly? 

MIRIAM : ( Antwoord  nie,  begin  snik) . 

ARTIMUS:  (Hard)  Antwoord  my! 

MIRIAM : Wat . . . wat  moet  ek  sê,  my  heer  ? 

AR'riMUS : Die  waarheid,  niks  meer  of  minder  nie. 

MIRIAM:  (Bewende)  Mag  Jehowa  sy  hand  oor  ons  hou, 
my  heer.  Vrou  Delila  is  baie  goed  vir  my,  maar  as  ek 
langer  bly  . . . (Snik). 

ARTIMUS:  (Tevrede)  Dis  genoeg!  (Aan  Simson)  Tot 
siens,  Hebreër.  Onthou  my  woorde  goed.  Daar’s  veel 
te  wen  . . . die  wels^oi  van  jou  volk,  geluk  van  al  die 
vroue  hier  . . . En  dan,  jou  eie  lewe,  wat  elke  man, 
ja,  selfs  die  grootste  held,  besonder  kosbaar  ag. 
(Saaklik)  Kom,  Scorpo! 

( Artimus  en  Scorpo  uit) . 

(Pouse). 

MIRIAM:  (Staan  by  Simson)  Waarom  is  . . . ek  hier? 

SIMSON:  (Hees)  Jou  stem,  o vrou  uit  Israel,  is  soos  die 
roepstem  van  die  duiwe  op  die  Libanon.  ’n  Deel  van 
Israel  is  hier.  Praat  weer  met  my  . . . Wat  is  jou 
naam? 

MIRIAM:  My  naam  is  Miriam  uit  Jerigo,  die  dogter  van 
Fillipus,  die  wynbouer,  en  Maria. 

SIMSON:  ('Teer)  Enjyishiér? 

MIRIAM : Ek  is  in  die  huis  van  Delila  . . . 

SIMSON:  (Draai  weg,  fluisterend)  Delila!  O Jehowa,  die 
naam  waarmee  ek  oneer  aan  U naam  gebring  het.  Is 
dit  ’n  droom? 

MIRIAM:  (Kinderlik,  eenvoudig)  Ek  is  hier,  Simson.  Ek 
praat  met  jou  en  kan  jou  sien.  Hoe  kan  dit  dan  ’n 
droom  wees? 

SIMSON:  (Glimlag)  Jy  praat  of  jy  my  ken  van  altyd  af. 
Is  ek  dan  nog  bekend  in  Israel  ? 

MIRIAM:  (Trots)  Die  naam  van  Simson  het  sy  merk  op 
Israel  gelaat.  Hoe  kan  ons  jou  vergeet?  Ons  sal  jou 
krag  onthou,  jou  moed.  Ja,  jy  sal  ’n  legende  word. 

SIMSON : (Met  bitter  heimwee)  Ja,  Hy  het  my  krag  gegee 
. . . en  ek  het  dit  verloën.  Dat  ek  hier  as  ’n  slaaf  moet 
dien,  dit  is  sy  wraak.  O Jehowa,  Jehowa,  hoe  het  U 
my  meedoënloos  tot  ’n  spot  gemaak!  Wat  kan  ek 
meer  in  U verloën,  verraai?  Ek  is  so  swak,  Miriam, 
selfs  tot  verraad  nie  meer  in  staat. 

(Miriam  snik;  sy  blinde  oë  staar  na  haar)  Jy  ween, 
my  dogter?  Moenie  ween  nie,  maar  laat  jou  gees  met 
vuur  die  weemoed  breek.  Ons  ween  maar  net  omdat 
ons  swak  is  en  in  die  toekoms  slegs  die  duister  sien. 
Kyk  na  my,  Miriam,  en  glimlag  in  my  blinde  blik. 

MIRIAM:  (Vroulik  innig)  Hoe  sterk  is  jy!  Jou  woorde  is 
die  krag  van  elke  held  in  Israel. 

SIMSON:  (Met  weemoed)  Ek  wás  die  krag,  deur  Gods 
gena.  Nou  is  ek  slegs  herinnering,  ’n  spot  vir  vriend 
en  lasteraar. 

(Pouse.  Hy  staan  geboë;  sy  staar  na  hom,  vreemd 
weemoedig). 

SIMSON:  (Skielik)  Miriam! 

MIRIAM:  (Sy  staan  by  hom,  leun  teen  sy  bors)  Ek  is 
hier,  Simson. 

SIMSON:  (Gryp  haar  skouers  wild  vas,  sy  blinde  oë  staar, 
sy  liggaam  bewe)  Miriam,  ek  het  ’n  gesig  gesien! 

MIRIAM:  (Kyk  op  na  hom)  ’n  Gesig?  Van  . . . van 
Jehowa? 

SIMSON : (Hees)  Ja  . . . van  Hom.  Hy  het  my  nie  verlaat 
nie,  Miriam.  Ek  weet  dit  nou.  Die  visioen  was  waar! 

MIRIAM:  (Ontroerd)  Geloof  sy  die  Here,  onse  God!  Wan- 
neer  Simson,  wanneer  het  jy  Hom  gesien? 

SIMSON:  (Soos  in  ’n  droom)  Dit  was  verlede  nag.  Sy  stem 
het  my  gewek.  Ek  was  soos  ’n  dooie  aan  sy  voete. 

MIRIAM:  (Asemloos)  Hoe  sou  jy  Hom  kon  sien  . . . en 
lewe? 

SIMSON : (Hees)  Sy  boodskap  was  een  van  vrede,  Miriam 
. . . vrede  vir  my  . . . en  wraak  oor  húlle  wat  Sy  Naam 
bespot. 

MIRIAM : Wat  het  Hy  gesê  ? 

SIMSON:  (Sy  hande  klem  aan  haar  skouers)  Ek  het 
gedink  hy’t  my  verlaat!  Die  hele  dag  is  ek  gemartel 
deur  die  ongeloof.  Maar  noudat  jy  hier  is,  nou  weet 
ek  Hy  is  hier.  Miriam,  ek  kan  sy  woorde  hoor,  soos 
gisteraand.  Soos  donder  het  dit  deur  die  sel  geslaan 
van  muur  tot  muur  . . . 

(Struikel  vorentoe,  skor)  Dit  was  sy  woorde,  vrou  uit 
Israel:  (Met  ontsag)  ,,Ek  sal  die  nasies  leer  dat  ek 
die  God  van  alle  gode  is.  Binnekort,  ja  vandag  sal 
Filistea  dit  weet.  En  hulle  sal  erken  dat  ek,  die  Here, 
die  God  van  Israel  is.  Want  hulle  vreugde  sal  smarte 
baar  en  hulle  rykdom  armoede.  Ek,  die  Here  God  het 
dit  gespreek.” 

MIRIAM:  (Met  haar  gesig  na  bowe  gerig,  ontroerd) 
Geloof  sy  U naam,  o God  van  ons  vaders ! 

SIMSON:  (Struikel  plotseling  vorentoe)  Miriam! 

MIRIAM : Wat  is  dit,  Simson  ? 

SIMSON:  (Gryp  haar  vas)  Miriam  . . . bly  weg  van  die 
arena! 

MIRIAM:  Hoe  kan  ek?  Delila  eis  my  diens  en  sy  is  daar? 

SIMSON:  (Dringend)  Nee,  jy  moet  vlug  . . . jy  en  al  die 
ander  vroue  hier. 

MIRIAM:  Wat  gaan  gebeur,  Simson? 

SIMSON:  Dit  weet  Jehowa  slegs.  Maar  Hy  gaan  wraak 
neem,  Miriam.  Hy  gaan  die  Filistjmse  volk  verdelg. 

MIRIAM : En  jy  ? Wat  dan  van  jou? 

SIMSON:  (Draai  weg,  geboë,  na  ’n  rukkie)  Hy  sal  doen 
wat  Hom  behaag  . . . en  wat  reg  is  in  Sy  oë. 

(Pouse). 

(Die  seldeur  word  skielik  oopgestoot,  en  Artimus  loer 
na  binne). 

ARTIMUS:  (Lag)  Hoe  vorder  dit,  Hebreër?  Is  die  weer- 
stand  al  gebreek? 

SIMSON:  (Met  weemoed)  Gaan  nou,  vrou  uit  Israel.  Jou 
stem  sal  by  my  bly.  Dit  sal  my  lei  op  hierdie  donker 
pad. 

ARTIMUS:  O,  die  liefdespel  is  klaar?  Maar  dis  te  gou, 
Hebreër.  Toemaar,  jy  sal  nog  baie  kanse  kry.  (Roep) 
Scorpo ! 

SCORPO:  (Kom  binne)  Generaal? 

ARTIMUS:  Neem  die  Joodse  duifie  weg.  (Toegewend) 
Jy  hoef  haar  nie  te  begelei.  Sy  ken  die  weg. 

SCORPO:  (Lag)  Goed,  Generaal. 

ARTIMUS:  En  Scorpo  . . . werk  sagkens  met  die  maagd 
uit  Israel.  Sy’s  waardevol. 

SCORPO:  (Lag  uitbundig,  neem  haar  by  die  arm)  Kom 
Skapie,  jy  het  die  Generaal  se  woord  gehoor.  Ek  sal 
my  goed  gedra. 

MIRIAM:  (Voordat  hulle  uitgaan,  draai  na  Simson)  Vrede 
vir  jou,  Simson. 

SIMSON:  (Glimlag)  Vrede  vir  jou,  my  dogter  . . . vrede! 
(Scorpo  en  Miriam  uit). 

AR'riMUS:  Julle  vroue  is  voorwaar  begeerlik  vir  die  oog, 
Hebreër.  Besit  ’n  suiwer  heupswaai  en  ’n  trotse  stap. 
Te  trots  miskien,  ’n  hoogmoed  wat  verhoed  dat  ek 
my  ou  plesiertjie  kry. 

SIMSON : ( Antwoord  nie) . 

AR'TIMUS:  (Stadig)  Miskien  kan  jy  my  nou  jou  ant- 
woord  gee,  Hebreër.  Die  tyd  word  kort.  Die  koning 
en  die  volk  word  ongeduldig  al. 

SIMSON : Ek  het  geen  antwoord  aan  ’n  vyand  van  my  volk. 

ARTIMUS:  (Woedend)  Geen  antwoord  nie?  Het  jy  die 
hoon  vergeet?  Of  is  jou  rede  aangetas? 

SIMSON:  (Rig  hom  op  in  sy  volle  lengte)  Ek  wil  dans 
en  speel.  Ek  wil  die  volk  laat  lag  — hul  laaste  lag  en 
só  my  skuld  betaal . . . tot  op  die  laaste  duit. 

AR'TIMUS:  (Woedend)  Jou  koppigheid  is  jou  ondergang, 
Hebreër.  Jy  het  gekies  en  jy  sal  kruip!  Ons  gésels  sal 
diep  vore  oor  jou  skouers  ploeg.  En  ek,  ja,  ek  sal  lag, 
gedagtig  aan  die  tyd  toe  Simson  nog  die  sterke  was! 
(Buite  word  die  gejuig  van  die  menigte  gehoor) 

Hoor,  Simson,  hoor  die  vreugdesang!  Die  fees  voer  na 
die  toppunt  reeds. 

(Roep)  Scorpo! 

SCORPO : (Maak  die  deur  oop,  loer  na  binne) . 

ARTIMUS:  Maak  oop  die  deur,  Scorpo;  ja,  wawydoop,  en 
laat  die  dwaas  die  feesgesange  hoor  ter  ere  van  ons 
God,  die  grote  Dagon ! 

(Scorpo  swaai  die  deur  verdwaas  oop.  Die  gejuig  is 
oorverdowend) . 

ARTIMUS:  Scorpo,  gaan  kondig  aan  dat  Simson  die  He- 
breër,  vir  ons  sal  speel  en  sing  en  dans. 

SCORPO:  (Verslae)  Goed,  Generaal.  (Trek  sy  skouers 
op,  gaan  uit). 

ARTIMUS:  Die  volk  sal  van  jou  keuse  hou,  Hebreër.  Hulle 
sal  my  dank,  die  Koning  sal  my  prys  vir  my  oor- 
spronklikheid.  En  ek  sal  Israel  tot  op  die  grond  ver- 
woes!  Ek  sweer  dit  hier!  Met  Dagon  sal  die  stryd  ’n 
vreugde  wees. 

(Lag  hooghartig,  gaan  uit). 

(Simson  staan  vir  ’n  oomblik  roerloos.  Dan  sak  hy 
op  sy  knieë.  Sy  hande  is  opgehef ) . 

SIMSON:  (Gebroke)  Die  uur  het  aangebreek,  o God!  U 
kneg  smeek  om  gena  en  vra  vergiffenis!  Skenk  my 
nog  eenmaal  krag  om  my  te  wreek  . . . die  oneer  aan 
U naam  te  wreek  . . . (Skor,  bewende)  En  as  ek  móét 
val,  o Here,  laat  die  val  dan  groot  wees  . . . ! 

(Die  deur  word  ontgrendel.  'Twee  soldate  kom  binne. 
Hulle  ruk  Simson  orent,  haal  die  voetboeie  af  en  boei 
sy  hande. 

EEN  SOLDAAT:  Kom  slaaf ; die  volk  is  gretig  om  jou  spel 
te  sien.  Kom  wys  vir  ons  hoe  die  Jode  dans  en  sing  . . . 
(Soldate  lag  en  ruk  Simson  by  die  deur  uit  . . . ) 

A.  J.  B.  RAWLINS: 


Transkei 

Hoe  sal  ek  afskeid  neem  van  jou, 
ou  land, 

die  brúe  agler  my  een-een  verbrand 
as  in  my  liarl  nog  steeds  jou  bahens 
land. 

Hoe  han  eh  afsheid  neem  van  jou 
terwyl  daar  op  ’n  maanhaar 
nou  twee  hopies  hlou. 

Hoe  rem  eh  die  trane  weg 
as  ek  my  oor  die  afsheid  hwel; 

Hoe  gee  eh  jou  die  hand 
en  sê  — \^aarwelJ 


Uitdager 

Hierdie  bcurt  is  my  gegun 
om  ’n  honger  hlag  diep  uit  my  hart 
te  shil, 

’n  tenger  hoop  daarin  ie  plant 
en  te  vervul. 

Maar  nou,  dat  eh  die  stryd 
moet  stry, 

sal  my  bloed  en  vlees 
end-uit  bestand  han  wees 
teen  hamerhoue 
wat  sal  sheur  en  hneus? 

Beseerde  Atleet 

Tussen  pistoolhnal  en 
wenpaal 
is  eh  teruggeruh 
na  oeslande 
waar  die  somerson 
wreed 

op  moeë  rúens 
hurh, 

en  waar  ’n  manhement 
nihs  anders  han 
as  swih. 


Lettcrkunde  8 

Ongeluk  in  die  Stad 

Hul  dam  op  uit  die  nuut 
en  staar  langnek 
na  die  rooi  vlek 
op  die  straat. 

Drie  of  vier  vloek  luid 
as  ’n  bleek  tong  kraak 
oor  ’n  dik  vaal  lip. 

Maar  dis  ’n  wildvreemde  hand 

wat  sy  arms  vou; 

en  ’n  gans  ander  stem 

wat  hom  maan  om  te  rus, 

met  ’n  kort  gebed 

hom  vir  ewig  sus. 


Met  die  Reën 

Bloekombome  staan  kromrug  teen  die  wind 
en  kraak, 

en  rem  kompleet  asof  hul  hreun 
en  braak. 

Beeste  bulk  en  beef, 

en  herkoutjies  word  heen  en  weer  geruk 
soos  tennisballe  oor  ’n  styf  gespanne  net. 

Grashalms  buig  laag  en  buk 

soos  elke  hotnotsgod  wat  mik; 

asof  ook  hul  in  dankgebed  wil  kniel. 

Twee  wit  gesigte  blaas  wit  wasem  teen 
die  ruit, 

vryf  skewe  kolle  oop  en  loer  maar  weer 
daar  uit; 

en  met  ’n  prysgebed  druis  blouvaal 
soos  staal 
die  reën. 

B.  LE  ROUX: 


Die  Kruiswoorde 

1. 

Slegs  ’n  linnedoek  wat  Sy  lende  dek, 
word  tly  aan  die  kruishout  oopgevlek. 

Op  daardie  Godverlate  negende  uur 
hrand  die  wonde  met  bytende  vuur. 

Met  gehalde  vuiste  word  Hy  uitgejou, 
spotlend  gehoon,  gegésel  so  hou  op  hou; 
l ly  het  nog  midde  in  die  vloed  gestaan; 
al  het  die  Lig  aan  die  hout  getaan. 

Uit  liefde  wou  Hy  huUe  nog  met  God  versoen: 

,,Vader  vergewe  hulle,  huUe  weet  nie  wat  hul  doen!  " 

2. 

Wenencí  staan  Maria  aan  die  voet  van  die  kruis, 
biddend  tussen  die  gepeupel,  midde  die  gedruis 
gepriem:  haar  Vlees,  haar  hloed,  haar  Seun, 
en  waar  sy  teen  Sy  geliefde  dissipel  leun: 

„0  God,  hoe  afsigtelik  die  versoeningsuur,” 
die  laaste  druppel  droesem  wat  Hy  verduur! 

Waar  is  Abram  en  Izak  se  offerram, 
vir  hierdie  Lig,  vir  hierdie  Lam? 

Hy  ken  haar  leegheid,  haar  twyfel  sonder  steun: 

„Seun,  daar  u Moeder;  Moeder,  daar  is  u seun.  ” 

3. 

ín  daardie  Donkerpoort  word  Sy  lot 
tussen  egbrekers  van  dié  gebod: 

Jy  mag  nie  doodslaan  nie;  dis  Sy  hevel; 

„al  verduur  jy  die  strieme  van  die  hel.  ” 

In  daardie  purper  ure  word  Hy  nog  gesmaad: 

,,As  jy  die  Seun  van  God  is,  verrig  die  verlossingsdaad!  ” 
Die  een  pleitend  met  die  diepere  wond: 

„Here,  dink  aan  my!  ” met  die  traansmaak  in  sy  mond. 

Toe  Sy  laaste  reddingsdaad  op  aard”  bewys  : 

„Nog  vandag  sal  jy  met  my  in  die  Paradys  wees.  ” 

4. 

Vol  medely  het  die  lig  in  Sy  oë  gefaal, 
vir  die  skare  wat  om  die  kruishout  maal. 

Man  van  Smarte!  Bloed  sypel  uit  Sy  bors 
waarin  daar  verskuil  lê  . . . sieledors. 

iloe  kon  hulle  dit  ooit  verstaan? 

Met  rooi  naels  het  hulle  Sy  lyclingsweg  gebaan: 
}y  sê  jy’s  clie  Seun  van  God? 

,,Ver/os  jou  uit  jou  lydingslotJ  ’ 

.,Ek  het  dorsl  ” roep  Hy  bo  die  stemme  uif. 

,,’n  HisopdrankJ  ” maar  die  lippe  word  gesluit. 

5. 

Die  laaste  vlam  word  uitgeblus, 
die  Donderstorm  kom  tot  rus: 
tevrede  hang  Hy  aan  die  kruis, 
so  naby  aan  Sy  Vaderhuis. 

Uit  die  hemel  daal  ’n  spierwit  duij, 
met  ’n  blink  ster  op  sy  kuif  : 
n nuwe  geboorte  . . . verby  die  gerig, 
en  Hy?  ’n  Silwer  glans  op  die  gesig. 

T evredenheid  het  Sy  hele  wese  deurdring ; 
oorwinnaar  roep  hy  uit  : „Dit  is  volbringJ” 


6. 

Om  drie-uur  word  die  laaste  vonk  verteer; 
daardeur  word  Sy  Vader  in  Hom  vereer. 

Onder  die  skare  die  wif  vlam  van  ’n  samaritaan  : 
n spons  met  asyn  stoot  hy  tot  by  Sy  lippe  aan. 

r oe  kom  daar  oproer  onder  die  skare; 
hulle  het  vermoed  die  bittere  mare: 

Hy  is  van  God  en  mens  verlate; 

Sy  Seun  met  laste  sonder  bate. 

Uiteindelik  daardie  wanhoopskreet  sonder  haat  : 

„My  God,  my  God,  waarom  het  U my  verlaat?  ” 

7. 

Die  engel  het  sy  vlerke  voor  die  son  gehou; 
in  hierdie  paniese  uur  mag  niemand  Sy  smart  aanskou. 
Dit  was  Sy  Vader  se  alwyse  raadsbesluit, 
lank  voor  Hy  op  Golgota  moes  stuit._ 

Gnvermydelik  het  die  wonder  toe  gebeur  : 

die  voorhang  van  die  Tempel  het  in  twee  geskeur. 

Vir  laas  het  die  swart  woede  opgelaai; 
met  skuldgevoel  word  die  gesigte  weggedraai, 

vír  die  laaste  woorde  van  Sy  menswees : 

„Vader,  in  U hande  gee  Ek  my  gees.” 

ABRAHAM  FOUCHÉ: 


Weeskinders  van  die  Hemelgod 

Weesfemc/ers  van  die  hemelgod 
kom  lionger  en  naak  uit  elke  hoek 
na  hul  onlerfde  porsie  soek, 
kaal  kneukels  aan  die  Namih  klop: 

Dan  dat  hul  op  hulle  riete  fluit, 
hulle  op  hul  rommelpot  tamhoer, 
o dan  ook  soos  die  hontkomhers  — 
perd  trippel  oor  die  NamihvloerJ 

Weer  word  die  koedoe  nagehoots 
wat  oor  die  vlammende  Namih  trek: 
hy  hardloop  tot  sy  kloutjies  smelt  . . . 
sy  rook  straks  tot  god  Gaunja  strekJ 

Hoor  nog  hoe  hulle  Ghoeroeh  prys 
vir  die  verheelde  porsie  vleis, 
hul  voetgeklap  die  duin  oordruis 
en  elke  Boesman  oor  sy  hoof 
die  stilte  aan  tien  tone  kloofJ 


Boesman  Bruilof 

Hk  hring  die  skilpaddoppie  met 
vars  Koeringkoeroe  hoegoe  in 
vir  haar  wat  saggies  in  my  hart 
soos  ’n  hoep-hoepie  singJ 

Verloklik  is  die  Kafferpruim 
maar  pluk  dit  nie,  heleuel 
die  wildehond  in  hart  en  mond: 

Blaas  Ghoeroeh  op  sy  heuei 

Olifant  sterk  jou  hoog.  en  skerp  jou  pyl  — 
kameelperd  skrik  selfs  vir  jou  naam 
wanneer  jy  terugkom  van  die  jag 
hring  jy  ’n  rihhok  saam. 

i^laar  slaap  voetsole  teenmekaar 
totdat  jy  terugkom  van  die  mnari. 
op  weerligvoël  se  vlerke  ry 
mel  riethok  om  jou  nek  geslaanJ 

llardloop,  maak  op  die  enkelkooi. 
strooi  suring  hlomme  onder  haarJ 
Klap  hande,  oho,  man  en  vrou 
is  pyl  en  hoog  één  hymekaarJ 

Ghoeroeb  die  Donderaar 

O/io/  iy  verskiklike  Glioeroeb, 
iy  moet  hoor  as  ons  rietkitaar  roep! 

Soos  wildehonde  krom  ons  onder  onse  skuld 
waar  iy  vlamme  uitspoeg  teen  die  bultJ 
Yerbouereerd  kringel  ons  soos  ’n  trop 
elande  wat  bler  in  die  Blouland  op: 

Kyk,  ons  kruip  onder  iou  donderuwlk, 
praat  vaderlik  maar  sag  met  iou  volkJ 

R.  J.  JANSEN  VAN  RENSBURG: 


Nocturne 

Die  nag  kom  hang  leen  al  clie  mure, 
ver  is  alles  noii  en  klein  die  ure. 

Die  stilte  sirkel  om  ’n  hond  wat  blaf; 

’n  ster  rol  teen  die  donker  glyhaan  af. 

Die  maan  is  kromgetrek  van  ouderdom. 
I ly  klouter  tydsaam  deur  ’n  wolkkolom 

en  voetjie-voetjie  deur  dio  sterregate  — - 
die  steiltes  van  die  nag  is  mens-verlate. 

Vannag  is  alles  een  en  niks  apart, 
in  hierdie  uur  is  alle  kleure  swart. 
Gister  met  sy  onrus  en  sy  pyn  lê  nou 
op  sypaadjies  in  ou  koerante  toegevou. 


Ruiters 

fy  ry  die  spierwit  hings  van  jou  verstand; 
sy  gang  is  stil,  die  leisels  in  jou  hand. 

Die  hart  se  donker  merrie  moet  ek  ry; 
in  ander  saals  het  ek  te  lank  gebly. 

ly  kies  die  reguit  en  bekende  paaie, 
ek  soek  die  vreemdes  en  die  nuwe  draaie. 

fy  ry  bedags  dat  jy  kan  sien  en  weet, 
maar snags  kan  ek  my  sekerheid  vergeet. 

ly  trippel  stadig  in  dieselfde  kringe; 
ek  jaag  tot  op  die  grens  van  alle  dinge. 

Een  skemeraand  het  jy  en  ek  geweet 
dat  cén  pad  makliker  as  twee  kan  meet. 

Ons  het  die  merrie  en  die  hings  gekul: 
Ons  ry  nou  saam  die  twee  se  skimmel  vul. 

Eregas 

Jy  was  die  langverwagte  eregas 
en  toe  jy  kom,  wou  jy  my  voete  was. 

Toe  ons  moes  aansit  by  die  wyn  en  dis 
het  jy  gebid  vir  die  wat  honger  is; 

toe  jy  jou  wapens  vir  die  stryd  moes  tel, 
het  jy  verdrae  van  vrede  opgestel; 

Toe  jy  oorwinning  in  die  oë  staar, 
het  jy  jou  by  die  vyande  gaan  skaar; 

toe  jy  moes  keer  dat  wolwe  jou  verslind, 
het  jy  ’n  sterwende  se  wond  verbind. 

toe  jy  die  sege-optog  voor  moes  gaan, 
het  jy  verleë  langs  die  straat  bly  staan; 

toe  jy  die  blink  medaljes  moes  ontvang, 
het  jy  dit  skielik  voor  my  bors  kom  hang; 

toe  jy  op  glorieryke  slae  kon  roem, 
het  jy  die  duisend  weduwees  genoem; 

toe  jy  oorlaai  moes  word  met  al  ons  buit 
het  jy  jou  deur  van  binne  toegesluit ; 

toe  jy  met  ons  vanuit  jou  troon  moes  praat, 
het  jy  ons  langs  ’n  agterstraat  verlaat. 

Jy  was  die  langverwagte  eregas, 

want  nooit  wou  iemand  weer  my  voete  was. 

J.  P.  MALAN: 


Die  Laaste  Skof 

l foe  eensaam  slaan  hy,  grysaard,  op  die  kruin 
en  sien  uil  vertes  die  beloofde  land. 

Swaar  was  die  skof  deur  moeilikheid  se  sand. 
Die  trekpad  agter  hom  lê  dor  en  bniin. 

Hy  sug,  sy  bhk  is  vol  op  Kanaán, 
die  erfdeel  van  sy  slaaf -verloste  volk 
wat  trek  in  vuurkolom  en  skaduwolk 
na  rus  wat  vir  hul  wag  in  Kanaán. 

I fy  het  sy  volk  en  God  getrou  gedien 
en  deur  die  waters,  diep  en  swaar,  geswoeg. 
Nou  kan  hy  net  die  land  van  veraf  sien. 

Hy  sug,  want  hy  is  sat  en  lewensmoeg. 

Is  God,  sy  Heer,  dan  wreed  in  Sv  paleis? 
o neel  Hy  bied  ’n  beter  paradys. 


K e r s i e 

Hier  in  sy  speelsheid  piit  die  vlam 
al  meer  en  meer  my  kersie  uil. 

Die  vuurtong  lek  uit  oliedam 
sy  leefkrag  op,  hy  teer  en  buit. 

My  kersie  gee  daarvoor  nie  om. 

Hy  deel  sy  kragte  vrylik  uit 
vir  hulle  wat  vergaar  om  hom. 

Hy  gee  homself.  Dit  is  sy  plig: 

In  duisternisse  bring  hy  lig. 


H o o p 

w ie  is  hy  wat  daar  kom  op  die  wolke 
in  die  blink  van  sy  majesteitskleed, 
wat  daar  sweef  op  die  vleuels  van  winde 
en  sy  glimlaggies  strooi  oor  die  leed? 

Dis  die  hoop  wal  daar  kom  uil  die  verle 
mel  groot  skatte  van  goud  in  sy  sak. 
wat  die  moed  weer  laal  oplaai  in  vlamme 
duar  by  hom  in  verlore  se  v lok. 

By  die  Jongeres 

(Hierdie  rubriek  is  ingestel  om  jonger  skrywers,  van  wie 
nog  geen  skeppingswerk  publiseer  is  nie,  aan  te  moedig  om 
van  hulle  beste  oorspronklike  pogings  aan  die  redaksie  voor 
te  lê  vir  keuring.  Voornemende  medewerkers  moet  hulle 
bydraes  duidelik  aandui  as  bedoel  vir  BY  DIE  JONGERES. 
Gedigte,  verhale  en  eenakters  word  graag  vir  oorweging 
ontvang.  Die  aantal  insendings  per  persoon  is  nie  beperk 
nie.  Vir  bydraes  wat  opgeneem  word,  word  vergoed  teen  die 
gewone  tarief.) 

HENDRIK  PRINS: 

Middernag 

Tussen  sterre  sproei 
die  gloeiswart  van  die  nag 
en  silwerwortels  groei 
skitt’rend  uit  die  donkerblou. 

My  voetstap  galm 
skel  teen  elke  muur. 

Enk’le  venstergate  gloei. 

Soetswaar  die  nag  se  asemwalm. 

Die  melkweg  spikkel  blink, 
blinkpapier  op  swart  fluweel, 

’n  Trein  se  fluit  wat  ver  weg  klink 
en  ratel  oor  die  dou-blink  stawe. 

Haas  en  Hond 

Haas: 

Ek  hardloop 

teen  die  wind  met  n rooi-seer  wond, 

Ek  bardloop 

teen  die  spier,  die  slagtand,  die  rifrughond. 

Hond: 

Bloed, 

die  krag  van  spier  wat  ritmies  ruk, 
in  spoed, 

Die  warm  honger  as  ek  in  stukke  vel  en  vleis  verstik. 

Kwatryn 

Ek  broei  oor  vergeelde  boeke, 
skrik,  want  uit  donker  hoeke 
tas  onsekerheid,  twyfel 
met  vermaerde  vingers  in  my  soeke. 

106 


M.  J.  PRINS: 


Skilder 

Met  swaar  lyne 
en  duister  kleureswamme 
groei  die  vreeslikheid 
van  baie  jare 

uit  swart,  geknoetste  stamme 
en  donker  blare. 

Herfs 

Swaar  sterf  die  dag 
en  in  die  skemer 
staan  die  ou,  grys  bome. 
Deur  hul  blare 
waarin  die  somer 
daagliks  yler  verrooi 
snerp  die  winter 
bruiner,  skraler. 

Alles  sterf 
verskriklik  mooi. 

Duif 

’n  Oomblik  was  hy  nog 
spierwit  in  sy  vlug 
teen  die  diepblou  lug. 
Skepping  van  die  Here. 

’n  Skoot  het  ru  geknal 
en  deur  sy  warm  vere, 
deur  sy  polsend  lyf 
geruk, 

die  gloeiend'  lewe  verstyf. 
Hy’t  aarde  toe  geval. 

Konsertina 

Sing,  o sing 
’n  suiwer  lied, 
suiwer  van  elk 
klein  verdriet. 

Sing  o sing 
’n  suiwer  lied, 
klein,  en  enkel 
ou  verdriet. 

Dromslaner 

Met  ritmies  slaan 
groei  nagliks  weer 
bo  donker  berge 
die  oerou  seer 
van  die  maan. 

TOBIE  VERMAAK: 


Oorgawe 

Toe  ’t  ons  gedans 
in  kringe  wild  en 
wyd  getrap 

hy  drom  se  dowwe  grom, 
en  in  ons  luid 
die  sinlikheid, 

om  gek  te  vier 

die  nag  se  sterwensuur. 


S i e 1 e 

’n  Blink  planeet, 

’n  silwer  ster, 

— die  een  ’n  vlam 
die  ander  mot  — 
wat  dofglim  by  die  skyn, 
’n  eindelose  pad  heloop. 
’n  sloeregang, 

’n  sirkelhang  ^ 
in  onrus  deur  die  tyd, 
in  groot  en  wyd 
oneindigheid. 


Verlorene 

Die  fees  was  rooi. 
my  oë  ook; 
en  joue  wasigmooi, 
o skone  van  jou  siel 
om  so  te  word 
nes  êrens  binne  my, 
toe  dag  se  helder  goud 
my  siel  kon  hinnedring 
en  my  jou  hoodskap  hring. 

EUGENI  FERREIRA: 


Pegassus 

(vir  Vincent.) 

’n  híendelsohn  vioolkonsert; 

net  die  yl  klank  wat  ineenvloei 

met  spoke  en  die  wind  wat  loei 

in  leë  gange.  ’n  Skimmelperd 

wat  jaag  om  by  die  einde  uit  te  kom  — 

nou  rats  en  haastig  trippel,  fyn, 

dwars  oor  die  hek  wat  hoog  die  grens  omlyn 

gaan  hy,  en  dan  weer  stadig,  dom, 

verby  die  swari  gehuggie  — 

smeulend  lê  kole  in  hul  as  — 

die  Ding  word  groter  op  sy  rug, 

en  oor  die  lang  smal  brug 

weeg  swaar  die  las. 


Kwatryne 

As  jy  in  hierdie  tyd  moes  vra, 
my  vriend,  wat  dat  die  las  is  wat  ons  dra, 
kan  ek  net  saggies  — na  die  derde  hanekraai, 
beken ; die  mens  maai  wat  hy  saai. 

My  God,  dat  ons  moet  liefde  gee 
as  soveel  afsku  ons  s’n  is. 

As  bitterheid  en  haat  ons  tree 

vir  tree  laat  terugval  voor  ons  erfenis. 

Die  tyd  het  my  gevang  in  ewigheid, 
en  afgekolk  in  stiltes  van  die  eensaamheid 
om  nagdeur  daar  te  hunker  na  die  rus 
wat  in  die  klater  van  beskawing  is. 

Skrywersaangeleenthede 


1.  Die  Rembrandt-Tabakkorpo- 
rasie  het  nogeens  bygedra  tot  die 
Harm  Oostfonds  (Noodhulpfonds) 
van  die  Afrikaanse  Skrywers- 
kring.  Die  Dagbestuur  betuig  sy 
dank  en  waardering. 

2.  Deel  I van  ’n  sewedelige 
werk,  Neff-Anthologie  het  on- 
langs  verskyn,  met  87  verhale 
uit  37  lande.  Deel  II  en  III  is  in 
voorbereiding  en  sal  spannings- 
verhale  (die  geheimsinnige,  bo- 
natuurlike  en  angswekkende),  en 
dierverhale  insluit.  Skrywers  wat 


graag  wil  meewerk,  word  uitge- 
nooi  om  in  verbinding  te  tree 
met: 

Paul  Neff  Verlag, 
Anthologie-Reihe, 
Gumpendorferstrasse  5, 
Vienna,  VI  — Oostenryk. 

3.  Tot  inligting  van  lesers  word 
die  PEN-Handves  gepubliseer; 
dis  ’n  intemasionale  organisasie 
van  skrywers,  waarvan  Die  Afri- 
kaanse  Skrywerskring  die  Afri- 
kaanse  Sentrum  is: 


P.E.N.-Handves 


1.  Die  letterkunde,  hoewel  na- 
sionaal  van  oorsprong,  ken  geen 
grense  nie  en  bly  steeds  die  ge- 
meenskaplike  voedingsbron  van 
gedagtewisseling  tussen  alle  lan- 
de,  staatkundige  of  intemasiona- 
le  geskille  ten  spyt. 

2.  Onder  geen  omstandighede 
— vemaamlik  tydens  oorloë  — 
word  kunswerke  en  die  kulturele 
erfnisse  van  die  mensdom  deur 
nasionale  of  staatkundige  in- 
menging  geskend  nie. 

3.  Lede  van  die  P.E.N.  laat  te 
alle  tye  hulle  invloed  geld  om  die 
goeie  gesindheid  en  wedersydse 
agting  tussen  lande  onderling  te 
handhaaf;  hulle  ondemeem  om 
tot  die  beste  van  hul  vermoë 
rasse-,  klasse-  of  nasionale  on- 
min  te  bekamp  en  om  voorstan- 
ders  te  wees  van  die  ideaal  van 
een  mensdom  wat  op  een  wêreld 
in  vrede  saamleef. 


4.  Die  P.E.N.  onderskryf  die 
beginsel  van  onbelemmerde  intel- 
lektuele  verkeer  binne  elke  land 
en  tussen  lande  onderling,  en 
lede  verbind  hulle  om  elke  on- 
derdmkking  van  die  vryheid  van 
spraak  in  hulle  eie  land  en  ge- 
meenskap  teen  te  staan.  Die 
P.E.N.  verlang  ’n  vrye  pers  en  is 
gekant  teen  arbitrêre  sensuur  ty- 
dens  vrede.  Hy  betoog  dat  alle 
voomitgang  op  staatkundige  en 
ekonomiese  gebied  oor  die  hele 
wêreld  slegs  gegrondves  kan 
wees  op  vrye  kritiek  op  rege- 
rings,  administrasies  en  ander 
openbare  instansies.  En  daar 
vryheid  vrywillige  inperking  ver- 
onderstel,  verbind  lede  hulle  om 
euwels  soos  ’n  vrye  pers,  maar 
wat  leuenagtig,  vals,  verdraaid 
of  vir  politieke  of  persoonlike 
gewin  is,  steeds  te  bekamp. 

1.  Marcell-Breyne : Het  lied  der 
karavaan,  verzen  uit  het  verre 
land;  Lannoo  Tielt,  Den  Haag, 
1960. 

2.  Datei;  Ure  met  horings,  ’n  dag 

Volledíge  beskerming 
deur  SANLAM: 

• AFTREEPENSIOEN 

• WEDUWEESPENSIOEN 

• GEREELDE  INKOMSTE  BY 
LIGGAAMLIKE  ONGESKIKTHEID 

• OPERASIELENINGS  (RENTEVRY!) 

• VOORSIENING  VIR  BOEDELBELASTING 

• STUDIEPOLISSE 

• VERBANDSDEKKING 

• VENNOOTSKAPSDEKKING 

• KONTANTBONUSSE 

• SIEKTEVERSEKERING 

(DEUR  SANSOM,  ONS  FILIAAL) 

